
Dedicaţie 

Dedic această carte unei persoane foarte importante din viaţa mea 
Ai renunţat la visele tale, 

pentru ca eu să pot visa. 

Ai vărsat lacrimi, 

pentru ca eu să fiu într-o stare de fericire. 
Ai pierdut nopți de somn, 

pentru ca eu să dorm în linişte. 

Ai crezut în mine, în ciuda greşelilor mele. 
A fi educator înseamnă a fi un poet al iubirii. 
Să nu uiti niciodată că eu voi lua un pic din 
fiinţa ta, în propria mea ființă. 


Prefaţă 

Această carte va vorbi inimii părinţilor şi profesorilor. Ei luptă pentru acelaşi vis - 
acela de a-i face fericiţi, sănătoşi şi înţelepţi pe fiii şi respectiv elevii lor, dar 
niciodată nu s-au simţit atât de rătăciți în misiunea atât de grea de a educa, pe 
cât se simt acum. Şi unii, şi alții acționează şi cultivă teritoriile cele mai dificile - 
acelea ale inteligenţei şi emoției. 

Nu scriu pentru eroi, ci pentru oameni care ştiu că a educa înseamnă a se ocupa 
de cea mai frumoasă şi mai complexă artă - aceea a inteligenței. A educa 
înseamnă a crede în viaţă, chiar dacă vărsăm lacrimi. A educa înseamnă a avea 
speranță în viitor, chiar dacă tinerii ne decepționează în prezent. A educa 
înseamnă a semăna cu înțelepciune şi a culege cu răbdare. A educa înseamnă a 
fi un căutător care caută comorile inimilor. 

Pe cine interesează această carte? Pe părinţi, pe educatori şi învăţători, pe 
profesorii din învățământul gimnazial, liceal şi universitar, pe psihologi, pe cei 
care lucrează în domeniul resurselor umane, pe tineri şi pe toți acei care vor să 
cunoască câteva secrete ale personalității şi doresc să-şi îmbogăţească relațiile 
sociale. 

Nu voi vorbi despre reguli, căci, la temperatura ridicată a problemelor cotidiene, 
ele se evaporă. 

Voi vorbi despre instrumentele psihologice care ar putea să promoveze formarea 
de oameni care gândesc, să educe emoția, să lărgească orizonturile inteligenței 
şi să confere calitate vieții. 

Voi împărtăşi experiența mea ca psihiatru, educator şi specia/ist în psihologie. în 
ciuda limitărilor mele, mulţi oameni au fost încântați de ideile pe care le prezint în 
congrese naţionale şi internaționale. 

A sosit vremea să public o carte specifică despre educație, căci am primit în 
acest sens îndemnul a mii de psihologi, educatori, medici şi părinți. Aş vrea să 
evidențiez pe cineva care să-i reprezinte pe cei care m-au îndemnat cu multă 
amabilitate. Este unul dintre cei mai apreciați profesori de comunicare şi oratorie 
din Brazilia: Alkindar de Oliveira. Mesajul său m-a mişcat profund. Mi-a spus că 
s-a trezit înainte de revărsatul zorilor, i-a fugit somnul şi a început să citească 
ideile mele despre educație. 

Lectura l-a surprins. De aceea, când s-a făcut ziuă, mi-a scris, spunându-mi: 
„lată soluția educatiei în lume. Dacă vă veți limita la a divulga aceste tehnici şi nu 
veti mai face nimic altceva tot restul vieții, vă veti fi îndeplinit deja misiunea 
existenţială. Vă sugerez să le publicaţi într-o carte accesibilă, pentru ca ele să 
ajungă la îndemâna fiecărei şcoli, fiecărui profesor, fiecărei mame, fiecărui tată." 
Multumesc pentru aceste laude, dar nu le merit. Cred însă, sincer, că 
deprinderile educatorilor şi tehnicile pedagogice pe care le voi comenta în 
această carte ar putea revoluţiona educația pentru totdeauna. Dacă sunt puse în 
practică, ar putea îmbogăți relaţia dintre părinţi şi copii, dintre profesori şi elevi! 
Familia s-ar putea transforma într-o grădină de flori - iar sala de clasă, într-un loc 
agreabil. 

Incotro se îndreaptă tineretul 

Există o lume care aşteaptă să fie descoperită în fiecare copil şi în fiecare tânăr. 
Numai cel care nu se află închis în propria sa lume, reuşeşte s-o descopere. 
Generaţia noastră a vrut să dea copiilor şi tinerilor tot ce e mai bun. Am avut vise 
mari pentru ei. Am căutat să le dăm cele mai bune jucării, haine, plimbări şi şcoli. 
Nu voiam ca ei să umble prin ploaie, să li se întâmple ceva pe stradă, să se 
rănească cu jucăriile făcute în casă şi să treacă prin dificultăţile prin care am 
trecut noi. 

Am pus un televizor în sufragerie. Unii părinţi, cu mai multe posibilităţi, au luat 
câte un televizor şi un calculator în camera fiecărui copil. Alţii au umplut timpul 


copiilor lor cu multe activităţi, înscriindu-i la cursuri de limbi străine, informatică, 
muzică. 

Aţi avut o intenţie excelentă, doar că nu ştiați că aceşti copii aveau nevoie şi de 
copilărie, aveau nevoie să inventeze, să înfrunte riscuri, să sufere decepții, să 
aibă timp de joacă şi să se bucure de viață. Nu v-aţi imaginat ce mult depind 
creativitatea, fericirea, îndrăzneala şi siguranţa adultului de matricele memoriei şi 
de energia emoţională a copilului. N-aţi înțeles că televizorul, jucăriile cumpărate, 
internetul şi excesul de activități blocau copilăria copiilor voştri. 

Am creat pentru copii o lume artificială şi am plătit scump pentru asta. Am creat o 
serie de consecinţe în domeniul emoţiilor lor, în amfiteatrul gândirii lor şi în planul 
memoriei lor. Să vedem câteva dintre aceste consecinţe. 

Blocarea inteligenţei copiilor şi adolescenților 

Speram ca, în secolul al XXI-lea, tinerii să fie întreprinzători, să-i ajute pe ceilalți 
şi să iubească arta de a gândi. Dar mulţi trăiesc înstrăinaţi, nu se gândesc la 
viitor, nu sunt entuziaşti şi nu au proiecte de viaţă. 

Ne imaginam că singurătatea se va rezolva, întrucât învăţăm limbi străine în 
şcoală şi ne înghesuim în ascensoare, pentru că muncim şi suntem membri unor 
cluburi. 

Dar oamenii nu au învăţat cum să vorbească despre ei înşişi, le e teamă să se 
deschidă şi trăiesc încorsetaţi în propria lor lume. Părinţi şi copii trăiesc izolaţi, 
rareori plâng împreună, sau vorbesc despre visele, mâhnirile, bucuriile şi 
frustrările lor. 

în şcoală, lucrurile stau şi mai rău. Ani în şir, profesori şi elevi trăiesc împreună în 
sala de clasă, dar sunt străini unii față de alţii. Se ascund în spatele cărţilor, caie- 
telor, calculatoarelor. Este oare vina iluştrilor profesori? 

Nu! Vina aparţine, aşa cum vom vedea, sistemului educaţional nesănătos, care 
persistă de secole. 

Copiii şi tinerii învață cum să opereze cu fapte logice, dar nu ştiu cum să 
abordeze eşecurile şi insuccesele. învaţă să rezolve probleme de matematică, 
dar nu ştiu să-şi rezolve conflictele existenţiale. Sunt antrenați să facă calcule 
fără să greşească, dar viaţa este plină de contradicții, chestiunile emoţionale nu 
pot fi calculate şi nici nu au socoteală exactă. 

Sunt tinerii pregătiți pentru a se confrunta cu o deceptie? Nu! Ei sunt antrenați 
doar pentru succes. 

Este imposibil să trăieşti fără probleme. Suferinta ne poate construi, sau distruge. 
Trebuie să ne folosim de suferință, pentru a construi înțelepciunea. Dar cui îi 
pasă de înțelepciune, în era informaticii? 

Generaţia noastră a produs mai multă informaţie ca oricare alta, dar nu ştim ce 
să facem cu ea. Rareori folosim această informaţie pentru îmbunătăţirea calităţii 
vieţii. Dumneavoastră faceţi, în timpul liber, ceva care să vă facă plăcere? 
Căutaţi să vă administraţi gândurile ca să aveţi mai multă pace în minte? Ne-am 
transformat în maşini de muncit şi ne transformăm copiii în maşini de învăţat. 
Utilizarea greşită a funcțiilor memoriei 

Am făcut din memoria copiilor noştri o bancă de date. Are memoria această 
funcţie? Nu! Vom vedea că, timp de secole, şcoala a folosit memoria într-un mod 
greşit. Există amintire? Numeroşi profesori şi psihologi din toată lumea cred, fără 


umbră de îndoială, că există amintire. Greşit! Nu există amintire pură a trecutului, 
trecutul este în permanenţă reconstruit! E bine să fim şocaţi în convingerea noas- 
tră de această afirmaţie. Trecutul este în permanenţă reconstruit în prezent, cu 
micro sau macro diferenţe. 

Vom vedea că, în ştiinţă, există diferite concepte eronate asupra fantasticei lumi 
a modului de funcţionare a minţii şi memoriei umane. Am convingerea, ca 
psihiatru şi autor al câtorva teorii de actualitate asupra procesului de construcție 
a gândirii, că blocăm inteligenţa copiilor şi bucuria lor de a trăi, cu excesul de 
informaţie pe care îl oferim. Memoria noastră s-a transformat într-un depozit de 
informație inutilă. 

Cea mai mare parte a informaţiei pe care o acumulăm nu va fi organizată în 
memorie şi utilizată în activităţile intelectuale. Imaginaţi-vă un zidar care a adunat 
toată viaţa pietre, ca să construiască o casă. 

După ce a construit-o, nu ştie ce să facă cu grămezile de pietre care i-au rămas. 
Şi-a consumat cea mai mare parte a timpului, în mod inutil. 

Cunoaşterea s-a amplificat şi numărul de şcoli a crescut ca în nici o altă epocă, 
dar nu producem persoane care gândesc. Majoritatea tinerilor, inclusiv studenții, 
acumulează grămezi de „pietre", dar construiesc foarte puţine idei strălucite. 

Nu e întâmplător că au pierdut plăcerea de a învăţa. Şcoala a încetat să mai fie o 
aventură plăcută. 

în paralel, mediile de informare i-au sedus cu stimuli rapizi şi gata preparaţi. Au 
devenit iubitori de fastfoodemo-ţional. Televiziunea îi transportă pe tineri, fără ca 
ei să facă vreun efort, în mijlocul unei incitante partide sportive, în interiorul unei 
aeronave, în miezul unui război şi în mijlocul unui conflict politic. 

Acest bombardament de stimuli nu e inofensiv. El acţionează asupra unui aspect 
al subconştientului, care în domeniul meu de cercetare, este numit psiho- 
adaptare, mărind nevoia de plăceri în viaţa reală. 

Cu timpul, copiii şi tinerii nu mai găsesc plăcere în micii stimuli ai rutinei zilnice. 
Ei trebuie să facă multe lucruri ca să aibă un pic de plăcere, ceea ce generează 
personalități fluctuante, instabile, nemulțumite. 

Avem o industrie complexă de petrecere a timpului liber. Ar trebui să avem cea 
mai fericită generaţie de tineri care a călcat vreodată pe Pământ. Dar am creat o 
generaţie de nemulţumiţi. 

Informăm şi nu formăm 

Nu educăm emoția şi nici nu stimulăm dezvoltarea celor mai importante funcţii 
ale inteligenţei, cum ar fi: contemplarea frumosului, deprinderea de a gândi 
înainte de a acţiona, de a expune şi nu de a impune ideile, administrarea 
gândurilor, spiritul întreprinzător. îi informăm pe tineri - nu le formăm 
personalitatea. 

Tinerii cunosc tot mai mult lumea în care se află, dar nu ştiu aproape nimic 
despre lumea care sunt ei înşişi. 

Cel mult, cunosc salonul de primire al propriei lor personalităţi. Vă puteţi imagina 
o singurătate mai mare ca aceasta? Fiinţa umană este o străină pentru ea însăşi! 
Educaţia a devenit seacă, rece şi fără ingredientul emoţional. Tinerii ştiu rareori 
să ceară iertare, să-şi recunoască limitele, să se pună în locul celorlalţi. Care 
este rezultatul? 


Niciodată până acum, cunoaşterea medicală şi psihiatrică nu a fost atât de 
dezvoltată şi niciodată oamenii nu au avut atâtea tulburări emoţionale şi atâtea 
boli psihosomatice. Depresia rareori atingea copiii. 

Astăzi sunt mulți copii deprimaţi şi fără bucuria de a trăi. Preadolescenții şi 
adolescenţii dezvoltă obsesii, sin-droame de panică, fobii, timiditate, agresivitate 
şi alte tulburări anxioase. 

Milioane de tineri se droghează. Nu înţeleg că drogurile pot să ardă etape din 
viaţa lor, să-i facă să îmbătrânească rapid pe plan emoţional. 

Plăcerile de moment ale drogurilor distrug emoția care oferă atât de multe trăiri. 
Am cunoscut şi tratat nenumărați tineri consumatori de droguri, dar n-am întâlnit 
pe nimeni care să fie fericit. 

Şi stresul? Nu este ceva neobişnuit să depistăm adulţi stresaţi, dar întâlnim şi 
tineri şi copii copleșiți de stres. Ei au în mod frecvent dureri de cap, gastrite, 
dureri musculare, transpiraţie excesivă, oboseală constantă pe fond emoţional. 
Trebuie să reținem această frază şi să n-o uităm niciodată: „În acest secol, rolul 
psihiatriei va fi cu atât mai important, cu cât este mai slabă calitatea educaţiei." 
Ne vom limita să privim pasivi cum industria anti-depresivelor şi tranchilizantelor 
devine una dintre cele mai puternice afaceri ale secolului al XXI-lea? 

Ne vom limita să observăm pasivi cum copiii noştri devin victime ale sistemului 
social pe care noi l-am creat? 

Ce e de făcut în această problemă? 

Să căutăm părinţi inteligenţi şi profesori fascinanţi 

Trebuie să căutăm soluţii care să atace problema în mod direct. Trebuie să 
cunoaştem câte ceva despre modul de funcţionare a minţii şi să schimbăm unii 
dintre pilonii educaţiei. Multe teorii nu mai sunt bune. Profesorii buni sunt stresaţi 
şi dau elevi nepregătiţi pentru viaţă. 

Părinţii buni sunt derutaţi şi cresc copii care trăiesc stări conflictuale. Există totuşi 
o mare speranţă, dar nu există soluţii magice. 

în ziua de azi, nu ajunge să fii un părinte bun, căci criza educaţiei ne impune să 
căutăm perfecțiunea. Ca să revoluţioneze educaţia, părinţii trebuie să se 
comporte ca nişte părinţi inteligenți. 

Profesorii trebuie să asimileze deprinderile educatorilor fascinanţi, ca să 
acţioneze în mod eficient în mica şi infinita lume a personalităţii elevilor lor. 
Fiecare deprindere asimilată şi pusă în practică de educatori va putea contribui la 
dezvoltarea de caracteristici fundamentale ale personalităţii tinerilor. Sunt mai 
mult de 50 de astfel de caracteristici. Cu toate acestea, rareori un tânăr are cinci 
dintre ele bine dezvoltate. 

Trebuie să fim educatori mult deasupra mediei, dacă vrem să formăm ființe 
umane inteligente şi fericite, capabile să supraviețuiască într-o societate 
stresantă. Vestea bună este că atât părinţii bogaţi, cât şi cei săraci, profesorii din 
şcoli bune sau din şcoli sărace pot, în egală măsură, să pună în practica 
deprinderile şi tehnicile propuse aici. 

Un educator excelent nu e o ființă umană perfectă, ci o persoană care dispune 
de suficientă pace lăuntrică pentru a se goli, ca şi de sensibilitate pentru a învăţa. 


ŞAPTE DEPRINDERI 
ALE PĂRINȚILOR BUNI 
ŞI ALE PARINȚILOR INTELIGENȚI 


Copiii nu au nevoie de părinţi extraordinari, ci de ființe umane care să vorbească 
limba lor şi care să fie capabili să pătrundă în inima lor 


Părinţii buni dau cadouri, părinţii inteligenţi dăruiesc propria 
lor fiinţă 

Această deprindere a părinţilor inteligenţi contribuie ca în copiii lor să se dezvolte 
auto-stima, protecţia emoției, capacitatea de a prelucra pierderi şi frustrări, de a 
filtra stimu/i care produc stres, de a dialoga şi de a asculta. 

Părinţii buni au grijă să satisfacă, în măsura posibilităţilor lor economice, 
dorinţele copiilor lor. Fac petreceri pentru aniversări, le cumpără pantofi, haine, 
produse electronice, organizează excursii. Părinţii inteligenţi dau copiilor ceva 
incomparabil mai valoros. 

Ceva ce nu se poate cumpăra cu toţi banii din lume: fiinţa lor, povestea vieții lor, 
experienţele lor, lacrimile lor, timpul lor. 

Atunci când pot, părinţii inteligenţi le fac daruri materiale copiilor lor, dar nu-i 
stimulează să fie materialist), căci ştiu că asta poate zdrobi stabilitatea 
emoţională, generează tensiune şi oferă plăceri superficiale. 

Părinţii care le fac în permanenţă daruri copiilor lor sunt păstraţi în amintire doar 
pentru un moment. Părinţii care se preocupă să le dăruiască copiilor lor exemple 
şi povestiri din viaţa lor, rămân de neuitat. 

Vreti să fiți un tată sau o mamă strălucită? Aveţi curajul să vorbiţi cu copiii voştri 
despre zilele cele mai triste din viaţă. Aveţi îndrăzneala să povestiţi greutăţile prin 
care ați trecut. Vorbiţi de aventurile voastre, de visele şi momentele cele mai 
fericite din existenţa voastră. Umanizaţi-vă. Transformati relația cu copiii voştri 
într-o aventură. 

Fiţi conştienţi că a educa înseamnă pătrunderea fiecăruia în lumea celuilalt. 
Mulţi părinți muncesc ca să le dea copiilor tot ce e mai bun pe lume, dar 
uită să deschidă pentru ei, cartea vieții lor. 

Din nefericire, copiii îi vor admira doar în ziua în care vor muri. De ce este 
fundamental pentru formarea personalităţii copiilor, ca părinţii să se lase 
cunoscuți? 

Pentru că aceasta este unica modalitate de a educa emoția şi a crea legături 
solide şi profunde. Cu cât este mai inferioară viaţa unui animal, cu atât mai puţin 
este dependent de progeniturile sale. La mamifere există o mare dependenţă a 
fiilor față de părinţi, pentru că ei au nevoie nu doar de instinct, ci şi de 
cunoaşterea experienţelor trăite de părinţi pentru a putea supraviețui. 


La specia noastră, această dependenţă este intensă. De ce? Pentru că 
experienţa învățată este mai importantă decât cea instinctivă. Un copil de şapte 
ani este foarte imatur şi dependent de părinţii săi, în timp ce multe animale de 
aceeaşi vârstă sunt deja bătrâne. 

Cum se produce această învățare? Aş putea să scriu sute de pagini despre 
acest subiect, dar în această carte voi comenta doar câteva fenomene implicate 
în acest proces. învăţarea depinde de înregistrarea zilnică, în matricele 
memoriei, a mii de stimuli externi (vizuali, auditivi, tactili) şi interni (gânduri şi 
reacții emoţionale). 

Anual, noi arhivăm milioane de experienţe. Spre deosebire de calculatoare, 
înregistrarea în memoria noastră este involuntară, produsă de fenomenul RAM 
(registrul automat al memoriei). în cazul calculatoarelor, noi hotărâm ce 
înregistrăm; în memoria umană, înregistrarea nu depinde de voința omului. Toate 
imaginile pe care le captăm sunt înregistrate automat. Toate gândurile şi emoţiile 
- negative sau pozitive - sunt înregistrate în mod involuntar, prin fenomenul RAM. 
Legăturile definesc calitatea relaţiei 

Ce anume înregistrează copiii despre dumneavoastră? Imaginile negative, sau 
pozitive? Pe toate. 

Ei arhivează zilnic comportamentele voastre - fie ele inteligente, sau prosteşti. 
Voi nu vă daţi seama, dar ei vă fotografiază în fiecare clipă. 

Ceea ce generează legăturile inconştiente nu este numai ceea ce le spuneți, dar 
şi ceea ce ei văd la voi. Mulţi părinţi spun copiilor lucruri minunate, dar au reacții 
dintre cele mai rele în faţa lor: sunt intoleranţi, agresivi, părtinitori şi ascunşi. Cu 
timpul, se creează o prăpastie emoţională între părinţi şi copii. Există puţină 
afecţiune, dar multe fricţiuni şi critici. 

Tot ceea ce s-a înregistrat nu se poate şterge, poate doar să fie reeditat prin 
intermediul noilor experienţe apărute peste cele vechi. Reeditarea este un proces 
posibil, dar complicat. Imaginea pe care copilul şi-a construit-o despre voi nu 
poate fi ştearsă, ci doar rescrisă. 

Construirea unei imagini excelente stabileşte bogăţia relaţiei pe care o veţi avea 
cu copilul vostru. 

Un alt rol important al memoriei este acela că emoția defineşte calitatea 
înregistrării. Toate experienţele care im- 

plică un nivel emoţional înalt, provoacă o înregistrare privilegiată. lubirea şi ura, 
bucuria şi neliniştea provoacă o înregistrare intensă. 

Mijloacele de informare au descoperit, fără a avea cunoştinţe ştiinţifice, că 
prezentarea suferinței umane captează emoția şi generează concentrare. 

De fapt, accidentele, moartea, bolile şi răpirile generează un grad înalt de 
tensiune, conducând la un grad înalt de arhivare privilegiată a acestor imagini. 
Memoria noastră a devenit astfel un coş de gunoi. Nu e întâmplător că omul 
modern este o ființă neliniştită, care suferă anticipând ce va fi şi se teme de ziua 
de mâine. 

Este mai ieftin să iertăm 

Dacă aveţi un duşman, este mai ieftin să-l iertaţi. Faceţi asta pentru voi înşivă. în 
caz contrar, fenomenul RAM îl va arhiva în mod privilegiat. Duşmanul va dormi 
cu voi şi vă va tulbura somnul. 


înțelegeți-i slăbiciunile şi iertaţi-l, pentru că acesta este unicul mod de a vă 
elibera de el. 

învăţaţi-vă copiii să facă din scena minţii lor un teatru al bucuriei şi nu unul al 
groazei. Faceţi-i să-i ierte pe cei care îi decepționează. Explicaţi-le acest 
mecanism. 

Agresiunile, respingerile şi atitudinile noastre negândite pot crea un nivel înalt de 
tensiune emoţională în copii, generând cicatrice pentru totdeauna. 

Trebuie să înțelegem cum se organizează caracteristicile maladive ale 
personalităţii. Mecanismul psihic funcţionează în felul următor: o experienţă 
dureroasă e înregistrată automat în centrul memoriei. Din acest moment, ea este 
citită continuu, generând mii de alte gânduri. 

Aceste gânduri sunt înregistrate la rândul lor, generând în subconștient, aşa 
numitele zone de conflict. 

Daca aţi procedat greşit cu copilul vostru, nu este suficient să fiți drăguţ cu el, în 
secunda următoare. Ba chiar şi mai rău este să încercaţi să compensati agresivi- 
tatea, cumpărându-i sau dându-i cadouri. în felul acesta, vă va manipula şi nu vă 
va iubi. Veţi putea repara răul făcut şi veţi reface filmul din subconştient, numai 
dacă veţi pătrunde în lumea lui, dacă vă veţi recunoaşte că aţi întrecut măsura, şi 
dacă veți vorbi cu el despre atitudinea voastră. Spuneţi copiilor voştri că ei nu 
sunt simple note de subsol, ci paginile centrale ale poveştii vieții voastre. 
în cazul divorțurilor este obişnuit ca tatăl să promită copiilor că nu-i va părăsi 
niciodată. Dar când scade nivelul de vinovăţie, unii taţi divorțează şi de copiii lor. 
Copiii pierd prezenţa lor- uneori nu numai pe plan fizic, ci şi emoţional. Taţii nu 
mai surâd, nu-i mai laudă pe copii şi nu mai petrec momente plăcute cu ei. 

Când se întâmplă aşa ceva, divorțul generează enorme consecinţe psihice. Dacă 
puntea este trainică, dacă relaţia continuă să fie caldă şi afectivă, copiii vor su- 
pravieţui mâhnirii provocate de despărţirea părinţilor şi se vor putea maturiza. 
Copiii voştri nu au nevoie de părinţi extraordinari 

Individualitatea trebuie să existe, căci ea este baza identităţii personalităţii. Nu 
există omogenitate în procesul de învăţare şi în dezvoltare a copiilor (Vigotsky, 
1987). Nu există doi oameni identici în Univers. Dar individualismul face rău. O 
persoană individualistă vrea ca lumea să se 

învârtească în jurul orbitei sale. Satisfacţia sa se află pe primul plan, chiar dacă 
asta înseamnă suferința celorlalți. 

Una dintre cauzele individualismului printre tineri este aceea că părinţii nu-şi 
încrucişează parcursul vieţii cu cel al copiilor lor. Chiar dacă munciti mult, faceți 
din puţinul timp disponibil mari momente de convieţuire cu copiii voştri. 
Rostogoliţi-vă cu ei pe podea. 

Faceţi poezii. Jucaţi-vă, zâmbiţi, faceţi ce vă vine în minte. Faceţi totul cu 
plăcere. 

Odată, un băieţel de nouă ani l-a întrebat pe tatăl său, care era medic, cât 
primea pentru o consultaţie. Tatăl îi spuse valoarea. După o lună, copilul se 
apropie de tatăl său, scoase câteva bancnote din buzunar, îşi goli puşculiţa şi-i 
spuse cu ochii plini de lacrimi: „Tată, demult vreau să vorbesc cu tine, dar tu nu 
ai niciodată timp. Am reuşit să strâng contravaloarea unei consultaţii. Poţi să stai 
de vorbă cu mine?" 


Copiii voştri nu au nevoie de fiinţe extraordinare, au nevoie de ființe umane. 
Nu au nevoie de magistrați, medici, patroni, administratori de firme, ci de voi, de 
ceea ce sunteţi ca om. Formaţi-vă deprinderea de a vă deschide inima pentru 
copiii voştri şi lăsaţi-i să înregistreze o imagine excelentă a personalității voastre. 
Ştiţi ce se va întâmpla? 

Se vor îndrăgosti de voi. Le va face plăcere să vă caute, să fie aproape de voi. 
Există ceva mai bun decât asta? Criza financiară, pierderile sau greutăţile vor 
putea ataca relația voastră, dar, dacă ea are o bază solidă, nimic nu o va 
distruge. 

Din când în când, chemaţi-l pe unul dintre copiii voştri şi, în doi, luaţi masa sau 
faceţi programe diferite cu el. Spuneți-i cât de important este el pentru voi. 
Întrebaţi-l despre viaţa lui. Vorbiţi-i despre munca şi provocările pe care le aveţi. 
Lăsaţi-vă copiii să participe la viaţa voastră. Nici o tehnică psihologică nu va 
funcţiona, dacă iubirea nu va fi prezentă. 

Dacă treceţi printr-un război la serviciu, dar aveţi pace când veniţi acasă, veți fi 
un om fericit. însă dacă veţi avea bucurii în afara casei, dar veţi trai un război în 
familie, nefericirea vă va fi prietenă. 

Mulţi copiii recunosc valoarea părinţilor lor, dar nu suficient pentru a-i admira, 
respecta şi a vedea în ei îndrumători sau maeştri. Părinţii care au dificultăţi cu 
copiii lor nu trebuie să se simtă vinovaţi. Vinovăţia întemniţează sufletul, în 
personalitatea umană nimic nu e definitiv. 

Puteţi şi trebuie să răsturnaţi acest tablou. Aveţi multe şi bogate experienţe care 
vă pot transforma povestea vieții într-un film mai interesant decât cele de la 
Hollywood. Dacă vă îndoiţi de asta, este pentru că, probabil nu vă cunoaşteţi - 
ba, mai rău, nici măcar nu vă apreciați. 

Eliberați copilul fericit din voi. Eliberaţi tânărul vesel care trăieşte în emoția pe 
care o trăiţi, chiar dacă părul vi s-a albit. E posibil să recuperaţi anii. Lăsaţi-i pe 
copiii voştri să vă descopere lumea. 

Desen ideți-vă, plângeţi şi îmbrăţişaţi-i. E mai important să plângeți şi să-i 
îmbrăţişaţi, decât să le daţi averi sau să-i criticaţi de nenumărate ori. 


Părinţii buni alimentează corpul, părinţii inteligenți 
alimentează personalitatea 


Această deprindere a părinţilor inteligenţi face ca, în copiiilor, să se dezvolte 
spiritul de observaţie, sentimentul că sunt în siguranță, curajul, optimismul 
capacitatea de a fi lider, de a depăşi teama şi de a preveni conflictele. 


Părinţii buni au grijă de hrănirea fizică a copiilor lor. îi stimulează să aibă un 
regim alimentar bun, cu alimente proaspete şi sănătoase. Părinţii inteligenţi merg 
mai departe. Ei ştiu că personalitatea are nevoie de o hrană psihică excelentă şi 
se îngrijesc de alimentele care îmbogăţesc inteligenţa şi emoția. 

Înainte, o familie bine structurată era o garanţie că odraslele îşi vor dezvolta o 
personalitate sănătoasă. Astăzi, părinţii buni cresc copiii zbuciumați, înstrăinați, 


autoritari şi angoasaţi. Mulţi copii de medici, judecători sau oameni de afaceri 
traversează conflicte grave. 

Oare de ce există părinţi inteligenţi şi sănătoşi, care îşi văd copiii îmbolnăvindu- 
se? 

Pentru că societatea s-a transformat într-o fabrică de stres. Nu avem control 
asupra procesului formării personalităţii copiilor noştri. Noi le dăm naştere şi îi 
punem de foarte devreme în contact cu un sistem social care îi con- 
trolează.(Foucault, 1998). 

Zilnic ei vin în contact cu mii de stimuli atrăgători care se infiltrează în matricele 
memoriei lor. 

De exemplu, părinţii îşi învaţă copiii să fie înțelegători şi să consume numai cât le 
este necesar, dar sistemul îi învaţă individualismul şi să consume fără rost. 

Cine câştigă această dispută? Sistemul social. Cantitatea de stimuli şi presiunea 
emoţională pe care acesta o exercită asupra tinerilor sunt intense. Aproape că nu 
există libertate de alegere. 

Faptul că aveţi cultură, o situație financiară bună, relaţii conjugale excelente şi 
oferiţi copiilor o şcoală bună nu e suficient pentru a construi sănătate psihică. 
Orice animal reuşeşte să scape din gheara unui prădător, numai dacă dispune 
de mari abilități. 

Pregătiţi-vă copiii pentru a supravieţui în apele învolburate ale emoţiei şi pentru 
a-şi dezvolta discernământul. Numai aşa vor putea filtra stimulii stresanţi şi vor fi 
liberi să aleagă şi să hotărască. 

Părinţii care nu-şi învaţă copiii să aibă o viziune critică asupra publicităţii, a 
emisiunilor de televiziune şi a discriminării sociale îi transformă într-o pradă 
uşoară pentru sistemul acaparator. 

Pentru acest sistem, oricât de etic pretinde că este, copilul vostru este doar un 
potenţial consumator şi nu o ființă umană. Pregătiţi-vă copilul pentru „a fi", căci 
lumea îl va pregăti pentru „a avea". 

Alimentați Inteligența 

Părinţii buni îşi învaţă copiii să se spele pe dinţi, părinţii inteligenţi îi învaţă să 
aibă o igienă psihică. Numeroşi părinţi îşi imploră zilnic copiii să aibă grijă de 
igiena bucală. Dar cum e cu igiena emoţională? La ce foloseşte să previi cariile, 
dacă emoția copiilor se transformă într-o ladă de gunoi plină de gânduri negative, 
mofturi, temeri, reacții impulsive şi atracţie către capcanele sociale? 

Vă rog, învățații pe tineri să-şi protejeze emoția. Tot ceea ce atinge frontal 
emoția, atinge drastic memoria şi le va forma personalitatea. 

Odată, un excelent jurist mi-a spus în cabinet că, dacă ar fi ştiut să-şi protejeze 
emoția încă de când era mic, viaţa lui nu ar fi fost o dramă. 

Pe când era copil fusese respins de cineva apropiat pentru că avea un defect pe 
faţă. Acea respingere i-a limitat bucuria. Defectul nu era mare, dar fenomenul 
RAM l-a înregistrat şi realimentat. 

Nu a avut copilărie. Se ascundea de lume. Trăia singur în mijlocul mulţimii. 
Ajutaţi-vă copiii să nu fie sclavii problemelor lor. Alimentaţi amfiteatrul gândurilor 
şi teritoriul emoţiei lor cu curaj şi îndrăzneală. 

Nu le acceptați timiditatea şi nesiguranța. „Eu'-ul, care reprezintă voinţa 
conştientă, sau libertatea de a hotărî, trebuie antrenat pentru a deveni lider şi nu 


o marionetă. A fi lider nu vrea să însemne a avea capacitatea de a rezolva toate 
problemele din jurul nostru. Problemele vor exista întotdeauna. Dacă pot fi rezol- 
vate, trebuie să le rezolvăm. Dacă nu avem condiţii să le rezolvăm, trebuie să ne 
acceptăm limitele. Dar niciodată nu trebuie să gravităm pe orbita lor. 

Dacă aţi avea capacitatea de a intra pe scena minții tinerilor, aţi constata că mulți 
sunt chinuiţi de gânduri de anxietate. Unii sunt neliniştiţi din cauza testelor şi 
examenelor şcolare. 

Alţii, din pricina fiecărei curbe a trupului pe care o detestă. Alţii încă mai cred că 
nimeni nu-i iubeşte. Mulţi tineri au foarte puţin respect de sine. Când respectul de 
sine scade, moare bucuria. 

Odată, un tânăr de şaisprezece ani m-a căutat după o prelegere. Mi-a spus că, 
zilnic, îşi distrugea liniştea gân-dindu-se că, într-o zi, va îmbătrâni şi va muri. El 
abia îşi începea viaţa, dar îl tulbura gândul sfârşitului său. Câţi tineri nu suferă, 
fără ca nici proprii părinţi sau profesori să ştie ce e în inima lor? 

Închisoarea emoţiei ţine prizonieri milioane de tineri. Ei suferă în tăcere. După ce 
veţi închide paginile acestei cărţi, staţi de vorbă cu ei. 

Ce educaţie este aceasta, care vorbeşte despre lumea în care ne aflăm - şi nu 
spune nimic despre lumea care suntem? întrebaţi-vă mereu copiii: „Ce se 
petrece cu tine?", „Ai nevoie de mine?", „Ai avut vreo dezamăgire?", „Ce pot face 
ca să fii mai fericit?" 

Ce sens are să aveţi zilnic grijă de hrănirea a bilioane de celule din corpul 
copiilor voştri, dacă neglijaţi să-i hrăniţi psihic? 

La ce foloseşte că au un corp sănătos, dacă sunt nefericiţi, instabili, fără 
protecţie emoţională, daca fug de problemele lor, dacă le e frică de critici, dacă 
nu le place să li se spună „nu"? 

Nici un părinte din lume nu le-ar da alimente stricate copiilor lor - dar fac asta cu 
hrana psihică. 

Nu ne dăm seama că tot ceea ce înmagazinează, le va controla personalitatea. 
Hrăniţi personalitatea copiilor voştri cu înțelepciune şi linişte. Vorbiţi de peripeţiile 
voastre, de momentele de ezitare, de căderile emoţionale pe care le-aţi traversat. 
Nu lăsaţi ca memoria lor să se transforme într-un ţinut de coşmaruri. 
Transformaţi-o într-o grădină de vise. 

Nu uitaţi niciodată că ne împiedicam de pietrele mici şi nu de munti. Micile pietre 
din subconştient se transformă în stânci uriaşe. 

Pesimismul este cancerul sufletului 

Puteţi să nu aveţi bani, dar, dacă sunteţi dotați din plin cu bun simţ, veţi fi un tată 
sau o mamă strălucit/ă. 

Dacă vă veţi molipsi copiii cu visele şi entuziasmul vostru, viaţa va fi înălțată. 
Dacă sunteți un specialist în a vă lamenta, dacă vă e frică de viaţă, de ziua de 
mâine, dacă sunteţi preocupaţi excesiv de boli, le veţi paraliza inteligenţa şi 
emoția. 

Ştiţi cât timp îi trebuie unui conflict psihic netratat, până să intre în remisie? 
Uneori, trei generaţii. De exemplu, dacă un tată are o obsesie pentru boli, unul 
dintre copii va înregistra acea obsesie şi o va reproduce în mod continuu. 
Nepotul s-ar putea s-o aibă cu mai mică intensitate. Abia strănepotul se va putea 


elibera de ea. Cel care studiază funcţiile memoriei, cunoaşte gravitatea procesu- 
lui de transmitere a bolilor psihice. 

Arătaţi copiilor voştri că aveti forță şi siguranţă. Spu-neţi-le frecvent: „Adevărata 
libertate se află în tine", „Nu fi slab în faţa grijilor tale!”, „jnfruntă-ţi idiosincrasiile şi 
neliniştile", „Alege să fii liber! " Fiecare gând negativ trebuie combătut, ca să nu 
fie înregistrat. 

Adevăratul optimism se construieşte prin confruntarea cu problemele - şi nu prin 
negarea lor. 

De aceea, conversațiile în care se motivează o atitudine sau acţiune rareori au 
efect. Ele nu furnizează instrumente pentru construirea unui optimism solid, care 
să hrănească „eu'-ul ca lider al teatrului inteligenţei. 

Din acest motiv, această carte se bazează pe date ştiinţifice. Obiectivul meu este 
să furnizez instrumente. 

Potrivit cercetărilor din unele universități americane, pentru o persoană optimistă 
există cu mai puţin de 30% riscul de a face boli cardiace şi un risc chiar şi mai 
scăzut de a fi afectați de boli emoţionale şi psiho-somatice. 

Pesimismul este cancerul sufletului. Mulţi părinţi sunt vânzători de pesimism. Pe 
lângă gunoiul social pe care mass-media îl depozitează pe scena minţii tinerilor, 
mulţi părinţi le prevăd un viitor sumbru - totul este greu şi periculos, îşi pregătesc 
copiii să se teamă de viaţă, să se închidă într-un cocon, să trăiască fără poezie. 
Alimentaţi-vă copiii cu un optimism solid! 

Nu trebuie să formăm supra-oameni, aşa cum preconiza Nietzche. Părinţii 
inteligenţi nu formează eroi, ci fiinte umane care îşi cunosc limitele şi forțele. 


Părinţii buni 

corectează greşelile, 

părinţii inteligenți 

îşi învaţă copiii cum să gândească 


Această deprindere a părinţilor inteligenți contribuie la dezvoltarea: conştiinţei 
analitice, a deprinderii de a gândi înainte de a reacţiona, fidelității, cinstei, 
capacității de a pune întrebări şi a responsabilității sociale. 


Părinţii buni corectează greşelile, părinţii inteligenţi îşi învaţă copiii cum să 
gândească. Există mai mult în a corecta greşeli şi a forma deprinderea de a 
gândi decât îşi poate imagina psihologia noastră. 

Nu fiţi un specialist în a critica comportamente inadecvate, fiți un specialist în a-i 
face pe copiii voştri să gândească. Vechile corecții şi binecunoscutele predici nu 
mai funcţionează, ele nu fac decât să erodeze relaţia. 

Când deschideţi gura ca să repetaţi acelaşi lucru, declanşaţi un resort din 
subconştient care deschide anumite arhive ale memoriei, ce conţin critici vechi. 
Copiii vor şti deja tot ceea ce urmează să spuneţi şi se vor înarma ca să se 
apere. în consecinţă, ceea ce veţi spune nu va avea ecou în interiorul lor, nu va 
genera un moment educaţional. Acesta este un proces inconştient. 


Când greşeşte, copilul deja aşteaptă să aveti o reacţie. Dacă ceea ce veţi spune 
nu va produce un impact emoţional asupra sa, fenomenul RAM nu va produce o 
înregistrare inteligentă - şi, în consecinţă, nu se va produce evoluţie, ci suferinţă. 
Nu insistați în a repeta aceleaşi lucruri pentru aceleaşi greşeli şi pentru aceleaşi 
încăpăţânări. 

Uneori, continuăm ani la rând să spunem aceleaşi lucruri - şi tinerii continuă să 
repete aceleaşi greşeli. Ei sunt încăpăţânați şi noi, suntem proşti. 

A educa nu înseamnă a repeta cuvinte, ci înseamnă a crea idei şi a produce 
o stare de încântare. La aceleaşi greşeli e nevoie de atitudini noi. 

Dacă fiii noştri ar fi computere, am putea să repetăm aceeaşi reacţie pentru a 
corecta acelaşi defect. 

Dar ei au o inteligentă complexă. Zilnic, cel puţin patru fenomene activează 
memoria şi, în cadrul a milioane de opţiuni, produc mii de înlănţuiri de gânduri şi 
nenumărate transformări ale energiei emoţionale. 

Studiul celor patru fenomene care activează memoria nu constituie obiectul 
acestei cărți. 

Mă voi limita doar la a le menţiona: ceea ce declanşează memoria, fereastra 
memoriei, cursul gândurilor şi imaginilor şi „eu'-ul, care reprezintă voința 
conştientă. 

Personalitatea copiilor şi tinerilor este în continuă fierbere, pentru că niciodată nu 
se întrerupe construcţia şi reconstrucția gândurilor. 

Este imposibilă oprirea gândirii, până şi tentativa de a întrerupe gândirea este, în 
sine, un proces de gândire. Nici când dormim nu întrerupem gândurile, de aceea 
visăm. 

A gândi este inevitabil, dar a gândi prea mult, după cum vom studia mai departe, 
generează un consum violent de energie cerebrală, ceea ce prejudiciază drastic 
calitatea vieții. 

Nu fiți un manual de reguli 

Computerele sunt nişte biete jucării, în comparaţie cu inteligenţa oricărui copil - 
chiar a copiilor speciali. 

Dar noi persistăm să ne educăm copiii ca şi cum ar fi instrumente logice, care 
trebuie doar să urmărească instrucțiunile dintr-un manual. Fiecare tânăr este o 
lume care aşteaptă să fie explorată. 

Regulile sunt bune pentru calculatoare. A spune „fă asta" sau „nu face asta", fără 
o explicaţie a cauzelor, fără a stimula arta de a gândi, produce roboți şi nu tineri 
care gândesc. 

Cred că 99% din criticile şi corecţiile părinţilor sunt inutile. Ele nu influențează 
personalitatea tinerilor. 

Pe lângă faptul că nu educă, ele generează mai multă agresivitate şi distanţare. 
Ce e de făcut? Uimiţi-i! 

Părinţii inteligenţi cunosc modul de funcţionare a minţii pentru a educa mai bine 
tinerii. 

Ei sunt conştienţi că, mai întâi, trebuie să cucerească teritoriul emoțţiei, pentru ca 
apoi să cucerească amfiteatrul gândurilor şi, în cele din urmă, să cucerească 
solurile conştiente şi subconştiente ale memoriei, care este cutia cu secrete a 
personalității. 


Ei creează stări emoţionale, făcând gesturi unice. în 

acest fel, ei generează momente educaţionale fantastice. 

Părinţii pot studia zeci de ani teoria mea, ideile lui Piaget, psihanaliza lui Freud, 
inteligențele multiple ale lui Gardner, filozofia lui Platon, dar, dacă nu reuşesc să 
ofere stări pline de încântare, să-i înveţe să gândească şi să acceseze depozitul 
memoriei copiilor lor, nici un studiu nu va fi aplicabil şi valid. 

A-şi surprinde copiii înseamnă a spune lucruri la care ei nu se aşteaptă, a 
reacţiona diferit fată de greşelile lor, a le depăşi aşteptările. 

De exemplu: copilul vostru tocmai a ridicat glasul la voi. Ce e de făcut? 

El se aşteaptă ca şi voi să tipati şi să-l pedepsiţi! Dar, în loc de asta, începeți prin 
a tăcea, vă relaxaţi şi după aceea spuneţi ceva care îl lasă uimit: „Nu mă 
aşteptam să mă superi în felul acesta. 

în ciuda durerii pe care mi-ai provocat-o, eu te iubesc şi te respect mult." 

După ce spune aceste cuvinte, tatăl iese din scenă şi-şi lasă copilul să se 
gândească. Răspunsul tatălui îi va zdruncina temelia agresivității. 

Dacă vreţi să provocaţi un impact puternic în universul emoţional şi rațional al 
copiilor voştri, folosiți-vă de creativitate şi sinceritate. 

îi veţi cuceri pe cei de necucerit. Dacă veţi aplica aceste principii la locul de 
muncă, fiți sigur că veţi atrage până şi pe colegii cei mai recalcitranți. 

Totuşi, nu veţi avea garanţia cuceririi doar cu un singur gest, ci printr-un model 
de viață. 

Dacă educati inteligența emoţională a copiilor voştri cu laude, atunci când ei se 
aşteaptă la o mustrare (Gole-man, 1996); cu o încurajare, atunci când se 
aşteaptă la o reacţie agresivă; cu o atitudine afectuoasă, atunci când se aşteaptă 
la un atac de furie, vor fi încântați şi o vor înregistra cu intensitate. Părinţii vor 
deveni astfel instrumente de transformare. 

Părinţii buni spun copiilor: „Greşeşti.” Părinţii inteligenţi spun: „Ce părere 
ai despre comportamentul tău?" 

Părinţii buni spun: „Ai greşit din nou." 

Părinţii inteligenţi spun: „Gândeşte înainte să reacționezi." Părinţii buni 
pedepsesc când copiii lor dau greş; părinţii inteligenţi îi stimulează să facă din 
fiecare lacrimă o ocazie de a evolua. 

Generaţia hamburgerului emoțional 

Tinereţea a fost întotdeauna o fază de rebeliune față de convențiile adulţilor. 
Dar generaţia actuală a produs un efect unic în istorie: a ucis arta de a gândi şi 
capacitatea tineretului de a contesta. Tinerii rareori contestă comportamentul 
adulților. 

De ce? Pentru că ei iubesc otrava pe care am produs-o. lubesc succesul rapid, 
plăcerea imediată, proiectoarele mass-media chiar dacă trăiesc în anonimat. 
Excesul de stimuli a generat o fluctuatie emoţională, fără capacitate 
contemplativă. 

Până şi modelele lor de viaţă trebuie să aibă un succes exploziv. Vor să fie 
personaje importante, ca de exemplu artişti sau sportivi care cuceresc, peste 
noapte, faima 

şi aplauzele. 


Tinerii trăiesc în generația „hamburgerului emotional". Ei detestă răbdarea. 
Nu ştiu să contemple frumosul în micile aspecte ale vieții. 

Nu le cereţi să admire florile, amurgul, conversațiile simple. Pentru ei, totul e 
plictiseală. 

Criticile părinţilor şi profesorilor sunt insuportabile şi rareori le ascultă cu atenţie. 
Cum să-i ajutăm să iasă din asemenea tipare? Unul dintre cele mai importante 
lucruri în educație este să-l faci pe un copil să-l admire pe cel care-l educă. 

Un tată poate fi un muncitor cu braţele, dar dacă îşi vrăjeşte copilul, va fi uriaş în 
inima lui. 

Un tată poate fi important în mediul de afaceri, poate avea mii de funcţionari, dar 
dacă nu-şi încântă fiul, va rămâne mic în sufletul acestuia. 

Fiţi un maestru al inteligenţei, învăţaţi-i să gândească. Lăsaţi-i să perceapă omul 
strălucit care sunteţi. Oare acest strigăt va afla vreun ecou? 


Părinţii buni îşi pregătesc copiii pentru aplauze, 
părinţii inteligenţi îşi pregătesc copiii pentru eşecuri 


Această deprindere a părinţilor inteligenți contribuie ia dezvoltarea: motivatiei, 
îndrăznelii, răbdării, perseverenței, capacității de depăşire a obstacolelor, abilității 
de a crea oportunități şi de a le valorifica. 


Părinţii buni îşi pregătesc copiii să primească aplauze, părinții inteligenţi îi 
pregătesc să-şi înfrunte eşecurile. Părinţii buni educă inteligenţa logică a copiilor, 
părinţii inteligenţi le educă sensibilitatea. 

Stimulaţi-i pe copiii voştri să aibă obiective, să caute succesul în studiu, în 
muncă, în relaţiile sociale - dar nu vă opriţi aici. Ajutaţi-i să nu le fie teamă de 
insuccese. Nu există podium fără înfrângeri. Mulţi nu urcă pe podium, nu pentru 
că nu au capacităţile necesare, ci pentru că nu au ştiut să depăşească 
insuccesele de pe drumul parcurs până la podium. Mulţi nu reuşesc să 
strălucească în munca lor, pentru că au renunţat în fața primelor obstacole. Unii 
nu au învins pentru că nu au avut răbdare să suporte un nu, pentru că nu au avut 
îndrăzneala de a înfrunta unele critici, nici umilința de a-şi recunoaşte greşelile. 
Perseverenţa este la fel de importantă ca şi capacităţile intelectuale. Viaţa este 
un drum lung, care are curbe imprevizibile şi derapaje inevitabile. Societatea ne 
pregăteşte pentru zilele de glorie, dar zilele de frustrare sunt acelea care-i dau 
sens acestei glorii. 

Dovedind maturitate, părinţii inteligenţi devin modele pentru o viaţă plină de 
victorii. Pentru ei, a avea succes nu înseamnă a avea o viaţă fără greşeli. 

A învinge nu înseamnă să ai întotdeauna dreptate. De aceea sunt în stare să le 
spună copiilor lor: „Am greşit", „Scuză-mă". „Am nevoie de tine". Ei sunt puternici 
în convingerile lor - dar suficient de flexibili pentru a-şi admite fragilitatea. Părinţii 
inteligenţi dovedesc că florile cele mai frumoase apar după iama cea mai grea. 
Viaţa este un contract ce presupune risc 

Părinţii care nu curajul să-şi recunoască greşelile, nu-şi vor învăţa niciodată copiii 
să-şi înfrunte propriile greşeli şi să înveţe din ele. Părinţii care afirmă că fac totul 


bine nu-şi vor învăţa niciodată copiii să-şi depăşească eşecurile. Părinţii care nu 
cer scuze nu-şi vor învăţa niciodată copiii cum să abordeze aroganţa. Părinţii 
care nu-şi dezvăluie temerile vor avea mereu dificultăţi în a-şi învăţa copiii să 
găsească în pierderi, ocazii de a fi mai puternici şi de a căpăta experienţă. Aşa 
am acţionat cu copiii noştri sau îndeplinim doar obligaţiile banale ale educaţiei? 
A trăi înseamnă un contract ce presupune risc. Tinerii trebuie să trăiască acest 
contract, prețuind provocările şi nu fugind de ele. Dacă se vor lăsa intimidaţi în 
fata insucceselor şi greutăților, fenomenul RAM va înregistra în memoria lor mii 
de experienţe care vor hrăni complexul de inferioritate, respect de sine scăzut şi 
sentimentul că nu sunt capabili să facă ceva. Care va fi consecința? 

Un tânăr cu o un nivel scăzut de respect de sine va avea un complex de 
inferioritate, incapabil să-şi asume riscuri şi să-şi transforme obiectivele în 
realitate. El ar putea trăi un proces de îmbătrânire emoţională precoce. Tinereţea 
ar trebui să fie cea mai intensă perioadă a bucuriei, cu toate că îşi are neliniştile 
sale. 

Dar mulţi sunt bătrâni, în trupuri de tineri. A fi în vârstă nu înseamnă a fi bătrân 
cronologic. De altfel, mulţi vârstnici sunt mai tineri pe plan emoţional decât mare 
parte din tinerii de azi, pentru că sunt fericiți şi motivaţi. 

Care este caracteristica unei emoţii trăite de o persoană îmbătrânită, care nu are 
trăiri şi motivaţie? Este o incapacitate de a se bucura de frumos şi o înclinaţie 
puternică de a se lamenta, căci nimic nu o satisface pe termen lung. Asemenea 
persoane se plâng de corpul lor, de îmbrăcăminte, de prieteni, de lipsa de bani, 
de şcoală - şi chiar de faptul de a se fi născut. 

Capacitatea de a se plânge este îngrăşământul suferinței emoţionale, iar 
capacitatea de a mulţumi este combustibilul fericirii. Mulţi tineri fac orice pentru a 
avea o firimitură de bucurie. Ei cerşesc pâinea bucuriei, chiar dacă trăiesc în 
palate. 

Tinerii care devin maeşiri în a se plânge au un mare dezavantaj într-o competiţie. 
Cu mare greutate vor reuşi pe plan social şi profesional. Atrageţi-le atenţia! 

Cum tinerii înțeleg ce este memoria calculatoarelor, comparaţi-o cu memoria 
umană. Spuneţi-le că toate lamentările sunt însoţite de o stare extrem de 
tensionată, care este arhivată în mod deosebit în memorie, prin fenomenul RAM, 
şi care distruge, cu încetul, bucuria emoției. 


Părinţii buni vorbesc, 
părinţii inteligenţi dialoghează 
ca nişte prieteni 


Această deprindere a părinţilor inteligenți contribuie ia dezvoltarea solidarității, 
sociabilității, bucuriei de a trăi, optimismului, înțelegerii inter-personale. 


Am văzut că prima deprindere a părinţilor inteligenţi este aceea de a-şi lăsa copiii 
să-i cunoască; a doua este cea de a le alimenta personalitatea; a treia, de a-i 
învăţa să gândească; a patra, de a-i pregăti pentru eşecurile şi greutăţile vieții. 


Trebuie să înțelegem că cea mai bună cale de a dezvolta toate aceste deprinderi 
este cea de a căpăta o a cincea deprindere: aceea de a dialoga. 

Părinţii buni vorbesc, părinţii inteligenţi dialoghează, între a sta de vorbă şi a 
dialoga există o mare diferenţă. 

A sta de vorbă înseamnă a vorbi despre lumea care ne înconjoară, a dialoga 
înseamnă a vorbi despre lumea care suntem. A dialoga înseamnă a relata 
experienţe, înseamnă a împărtăşi ceea ce se află ascuns în inima fiecăruia, 
înseamnă a pătrunde dincolo de cortina comportamentelor, înseamnă a dezvolta 
înțelegerea interpersonală (Gardner, 1995). 

Cei mai buni ani ai vieţii lor sunt sufocaţi. Cu încetul, ei îşi pierd zâmbetul, 
ancorarea în viaţă, motivaţia. 

Descoperirea măreției lucrurilor anonime 

învăţaţi-vă copiii să găsească în lucrurile mici, motive majore de fericire. O 
persoană superficială din punct de vedere emoţional are nevoie de evenimente 
mari ca să se bucure - o persoană profundă găseşte bucurie în lucrurile ascunse, 
în fenomene aparent imperceptibile: în mişcarea norilor, în dansul fluturilor, în 
îmbrăţişarea unui prieten, în sărutul persoanei iubite, într-o privire complice, în 
zâmbetul prietenos al unui necunoscut. 

Fericirea nu este opera întâmplării, fericirea vine prin exerciţiu. Antrenaţi-vă copiii 
pentru a fi excelenți observatori. leşiţi pe câmp sau în grădină, faceţi-i să 
urmărească deschiderea unei flori şi descoperiţi cu ei frumosul invizibil. Simţiţi cu 
ochii voştri lucrurile frumoase care vă înconjoară. Faceţi-i pe tineri să aprecieze 
momentele simple, forţa care izvorăşte din pierderi, siguranţa care răsare din 
haos, măreţia care emană din gesturile mici. Munţii sunt formaţi din particule 
nevăzute de nisip. 

Copiii vor fi mai fericiţi dacă vor învăţa să contemple frumosul în momentele de 
glorie, ca şi în cele de eşec, în florile primăverii şi în frunzele uscate ale toamnei, 
lată marea provocare a educaţiei emoţionale! 

Pentru mulţi, fericirea nu este altceva decât nebunie inventată de psihologi, 
delirul filozofilor, halucinație de poet. Aceştia n-au înţeles niciodată că secretele 
fericirii se ascund în lucrurile simple şi anonime - atât de depărtate şi atât de 
aproape de ei. 

Majoritatea educatorilor nu reuşesc să străbată cortina aceasta. 

În concordanţă cu cercetările pe care le-am făcut, mai mult de 50% dintre părinţi n-au 
avut niciodată curajul de a dialoga cu copiii lor despre temerile, pierderile şi frustrările 
personale. 

Cum e posibil ca părinţi şi copii să trăiască sub acelaşi acoperiş, ani de-a rândul, şi să 
rămână complet izolaţi unii de alţii? Spun că se iubesc, dar cheltuiesc puţină energie 
pentru a cultiva iubirea. 

Au grijă de peretele stricat, de problemele maşinii, dar nu se îngrijesc de deteriorările 
emoţionale şi de problemele din cadrul relației. 

Când picură un robinet, părinţii se agită să-l repare. Dar oare îşi fac timp ca să 
dialogheze cu copiii, să-i ajute să-şi recapete veselia, siguranţa sau sensibilitatea pe 
cale de dispariţie? 

Dacă am lua toţi banii unei întreprinderi şi i-am arunca la gunoi, am comite o crimă gravă 
la adresa acelei întreprinderi, care ar merge spre faliment. 

Oare nu am comis această crimă faţă de cea mai importantă întreprindere socială - 
familia - a cărei unică monedă este dialogul? 


Dacă distrugem dialogul, cum va rezista relaţia părinți—copii? Va merge, cu siguranţă, 
spre faliment. 

Trebuie să căpătăm deprinderea de a ne reuni cel puţin săptămânal cu copiii noştri, ca 
să dialogăm cu ei. 

Trebuie să le dăm libertatea de a vorbi despre ei înşişi, despre neliniştile şi dificultăţile 
de comunicare cu frații şi cu noi, părinţii lor. Nici nu vă imaginaţi ce efect pot avea aceste 
întruniri. 

Dacă părinţii nu le-au vorbit niciodată copiilor despre visele lor cele mai importante şi nici 
nu i-au ascultat vorbind despre bucuriile şi decepțţiile lor, ei vor forma un grup de străini 
şi nu o familie. Nu există o rețetă magică pentru a construi o relaţie sănătoasă. Dialogul 
este de neînlocuit. 

Să căutăm prieteni în copiii noştri 

în fiecare tânăr - chiar şi în cei mai complicaţi şi mai izolaţi - există o lume care aşteaptă 
să fie descoperită. Mulţi tineri sunt agresivi şi rebeli, şi părinţii lor nu înţeleg că, prin 
agresivitatea lor, ei strigă după ajutor. Comportamentele nepotrivite sunt, de multe 
ori, strigăte puternice care imploră prezenţa, dragostea şi atenţia părinţilor. 

Multe simptome psiho-somatice, cum ar fi durerile de cap sau durerile abdominale, sunt 
şi ele strigăte tăcute ale copiilor. Cine le aude? Mulţi părinţi îşi duc copiii la psihologi, 
ceea ce poate ajuta, dar, în adâncul fiinţei lor, ceea ce caută ei este inima părinților. 

O sugestie: dacă puteţi s-o faceți, întrerupeţi canalele de televiziune cu conţinut 
general şi rămâneţi doar cu canalele tematice. Dacă veţi face acest lucru, veți fi 
probabil uimiţi de îmbunătăţirea relaţiei copiilor voştri unul cu celălalt - şi cu voi. 
Vor fi mai afectuoşi, vor dialoga mai mult, vor avea mai mult timp pentru joacă şi 
distracție. Vor vedea mai puţine canale apelative şi mai multe canale con- 
templative, care vorbesc despre natură şi ştiinţă. 

lată o altă sugestie pentru toți părinţii - poate şi mai importantă decât prima. Eu o 
numesc „proiectul educării emoţionale (PEE): la fiecare două luni, deconectați 
televizorul o săptămână întreagă şi faceţi lucruri interesante cu copiii voştri. 
Planificaţi-vă să petreceți cu ei şase săptămâni pe tot parcursul anului. Chiar 
dacă părinţii şi copiii nu călătoresc spre locuri îndepărtate, trebuie să exploreze 
ce se află în sufletele fiecăruia. 

Stabiliţi ce veţi face. Mergeţi împreună la bucătărie, inventati noi feluri de 
mâncare, spuneţi anecdote, inventati piese de teatru, plantați flori, accesati 
lucruri interesante. Rămâneţi cu copiii voştri în toate nopţile din aceste săptă- 
mâni. Faceţi din PEE un proiect de viaţă. 

Cea mai mare dorinţă a părinţilor ar trebui să fie aceea ca toţi copiii lor să le fie 
prieteni: diplomele, banii, succesul sunt consecinţe ale unei educații strălucite. 
Eu am trei fiice. Dacă ele nu vor deveni prietenele mele, mă voi simţi frustrat ca 
tată, chiar dacă sunt un scriitor respectat în toată lumea. 

În ciuda faptului că sunt specializat în conflicte pe plan psihic, fac destul de des 
greşeli. Dar important este să ştii ce să faci cu greşelile. Ele pot construi sau 
distruge o relaţie. De multe ori le-am cerut scuze fiicelor mele, când am exagerat 
în anumite atitudini, când am judecat în pripă, sau când am ridicat glasul fără a fi 
nevoie. Astfel, ele au învăţat de la mine să ceară scuze şi să-şi recunoască 
comportamentul violent. 

Unele persoane care m-au văzut luând o astfel de atitudine, au fost 
impresionate. Spuneau: „Le cereţi scuze fiicelor?" Niciodată nu văzuseră un tată 
recunoscându-şi greşelile şi cerând scuze - şi, cu atât mai mult, un psihiatru. 


Mulţi copii de psihologi şi psihiatri intră în conflict, pentru că părinţii lor nu se 
comportă normal şi nu reuşesc să vorbească sufletului, iar astfel să fie admiraţi 
de ei. 

Nu vreau ca fiicelor mele să le fie teamă de mine - vreau ca ele să mă iubească. 
Din fericire, ele ne iubesc foarte mult, pe mine şi pe soția mea. Dacă există 
dragoste, ascultarea este spontană şi naturală. 

Nu există ceva mai frumos şi mai poetic, decât faptul că părinţii şi copiii sunt 
foarte buni prieteni. 


Perla inimii 


Îmbrăţişările, sărutul şi conversațiile permanente cu copiii cultivă afectivitatea şi 
risipesc singurătatea. Mulţi europeni şi americani suferă de o singurătate 
profundă. Nu ştiu să ajungă la copii şi să dialogheze deschis cu ei. 

Locuiesc în aceeaşi casă, dar trăiesc în lumi diferite. Contactul sufletesc şi 
dialogul sunt magice, creează o sferă de solidaritate, îmbogăţesc emoția şi dau 
sens vieții. 

Mulţi tineri se sinucid în ţările dezvoltate, pentru că rareori cineva pătrunde în 
lumea lor şi poate să-i asculte fără idei preconcepute. 

Există o concepţie greşită în psihiatrie legată de sinucidere. Cel care comite un 
act de sinucidere nu vrea să ucidă viaţa, ci durerea sa. 

Toţi cei care se gândesc la moarte, în fond, sunt înfometați şi însetaţi de viaţă. 
Ceea ce vor să distrugă este suferința cauzată de conflictele lor, singurătatea 
care-i descurajează, frica ce-i pune la pământ. Spuneţi asta celor deprimati - şi 
veţi vedea răsărind speranţa în ei. în munca mea, spunând astfel de cuvinte, am 
putut ajuta mulţi pacienţi să-şi găsească curajul de a schimba traiectoria vieții lor. 
Unii intrau în cabinet dornici să moară - dar ieşeau convinşi că iubeau viaţa cu 
disperare. 

într-o societate în care părinţii şi copiii nu sunt prieteni, depresia şi alte tulburări 
emoţionale întâlnesc un mediu ideal pentru a se dezvolta. 

Autoritatea părinţilor şi respectul din partea copiilor lor nu sunt incompatibile cu 
cea mai curată prietenie. 

Pe de o parte, nu trebuie să fiți indulgenti, nici să fiţi o jucărie în mâna copiilor 
voştri, pe de altă parte, trebuie să căutați să le fiţi un foarte bun prieten. 

Ne aflăm în era admiraţiei. în cazul în care copiii voştri nu vă admiră, nu veţi 
avea influenţă asupra lor. 

Adevărata autoritate şi respectul solid se nasc din dialog. Dialogul este o perlă 
ascunsă în inimă. 

Ea este atât de scumpă şi atât de accesibilă. Scumpă, pentru că aurul şi argintul 
nu o pot cumpăra; accesibilă, pentru că şi cel mai amărât dintre oameni o poate 
găsi. Căutaţi-o! 


Părinţii buni dau informaţii, părinţii inteligenţi povestesc 
istorioare 


Această deprindere a părinţilor inteligenţi con-tribuie la dezvoltarea: creativității, a 
spiritului inventiv, a perspicacității, raționamentului schematic, capacității de a 
găsi soluții în situații tensionate. 


Părinţii buni sunt o enciclopedie de informații, părinţii inteligenţi sunt povestitori 
agreabili. Sunt creativi, iscusiţi, capabili să extragă minunate lecţii de viaţă, din 
lucrurile cele mai simple. 

Vreţi să fiți un părinte strălucit? Faceţi-vă un obicei din a dialoga şi a spune 
poveşti. Captivaţi-vă copiii prin inteligenţa şi afecțiunea voastră, nu prin 
autoritate, bani sau putere. Transformaţi-vă într-o persoană agreabilă. Influenţaţi 
ambianța în care vă aflați. 

Ştiţi care este termometrul care indică dacă sunteţi agreabil? Imaginea pe care o 
au despre voi, copiii prietenilor voştri. Dacă le face plăcere să fie în preajma 
voastră, ați trecut testul. Dacă vă evită, aţi fost respins şi va trebui să vă revedeți 
atitudinile. 

Am fost întotdeauna un povestitor. Fiicele mele adolescente chiar şi astăzi îmi 
cer să le spun poveşti. 

Părinților care spun poveşti nu le este ruşine să-şi folosească greşelile şi 
greutăţile ca să-şi ajute copiii să privească în sinea lor şi să-şi găsească drumul. 
Când copiii sunt disperaţi, cu teama zilei de mâine, cu frica de a înfrunta o 
problemă, aceşti părinţi intră în scenă şi creează poveşti care transformă emoția 
plină de frici a copiilor, într-o sursă de motivaţie. 

Odată, una dintre fiicele mele a fost criticată de nişte tineri pentru că era o 
persoană simplă şi nu-i plăcea să fie ostentativă, cât şi pentru că nu era 
preocupată în mod excesiv de estetică. Se simţea respinsă şi tristă. 

După ce am auzit problema ei, mi-am pus imaginaţia la treabă şi i-am spus o 
pildă: i-am spus că unii preferă un soare frumos pictat într-un tablou, alţii preferă 
un soare real, chiar dacă este acoperit de nori. Am întrebat-o: ce soare preferi? 
S-a gândit şi a ales soarele real. Atunci, am adăugat, chiar dacă oamenii nu cred 
în soarele tău, el străluceşte. 

Tu ai lumina ta proprie. într-o zi, norii care o acoperă se vor risipi şi oamenii te 
vor vedea. Să nu-ţi fie teamă de critica altora - să-ţi fie teamă că îţi pierzi lumina. 
Niciodată n-a uitat de această pildă. A fost atât de fericită, că a povestit-o multora 
dintre prietenele sale. A fi fericit presupune antrenament şi nu este opera 
întâmplării. 

Care este una dintre cele mai bune modalităţi de a educa? Să spui poveşti. Ele 
amplifică lumea ideilor, dă lumină emoţiei, diluează tensiunile. 

Sosirea unui nou frate poate genera reacții agresive, respingeri, retrageri 
instinctive în sine (de ex. incapacitatea de a controla urinarea) şi schimbări de 
atitudine a fratelui mai mare, punându-i în pericol formarea personalității. Micuţul 
devine, uneori, un străin. Părinţii abili creează poveşti încă dinainte de naşterea 
pruncului, care îl includ 

în experienţele distractive ale celorlalți fraţi şi stimulează spiritul de convieţuire 
împreună. Fratele mai mare asimilează aceste poveşti, încetează să mai 
considere că fratele mai mic este un rival şi începe să-l iubească. 

Învățaţi-vă copiii mult, vorbind puţin 


Maestrul maeştrilor a fost un excelent educator, pentru că era vorbea în 
parabole. Fiecare parabolă pe care a povestit-o acum două mii de ani era o pildă 
bogată, care dezvolta inteligenţa, distrugea ideile preconcepute şi stimula 
gândirea. Acesta era unul dintre secretele care făcea ca El să fie mereu 
înconjurat de tineri. 

Tinerii apreciază persoanele inteligente. Pentru a fi inteligent nu e nevoie să fiţi 
un intelectual sau un savant. Ajunge să creaţi poveşti şi să inseraţi în ele lecţii de 
viață. Mulţi părinţi sunt închistați în modul lor de a gândi. Ei consideră că nu sunt 
creativi, că nu au perspicacitate şi inteligenţă - ceea ce nu este adevărat. Am 
convingerea, ca cercetător al inteligenţei umane, că fiecare om are un potenţial 
intelectual enorm, dar pe care îl reprimă. 

îmi amintesc de un pacient autist, care nu putea produce nici un gând raţional. 
Capacitatea sa intelectuală era extrem de redusă. 

După aplicarea unor metode care au stimulat fenomenul RAM, ferestrele 
memoriei sale s-au deschis. După doi ani de tratament, nu numai că gândea în 
mod strălucit, dar şi spunea poveşti. Toţi colegii lui de clasă rămâneau uimiţi de 
imaginaţia sa. Există un narator de poveşti, chiar şi în omul cel mai închis. 

Dacă, uneori, nici dumneavoastră nu suportaţi modul închis de a fi, cum vreți să 
vă audă copiii voştri? Nu tipati, nu atacați, nu răspundeţi cu agresivitate.Opriţi-vă! 
Spuneti-le poveşti celor dragi. Puteți să-i învățați mult, vorbind puțin. 

Aveţi curajul de a vă schimba! Fiţi inventivi. 

Puteţi educa mult, fără să vă obosiţi în mod deosebit Părinţii inteligenţi îşi 
stimulează copiii să-şi învingă temerile şi să aibă atitudini blânde. 

Sunt povestitori, sunt vânzători de vise 

Dacă reuşiţi să vă faceți copiii să viseze, veti avea o comoară pe care mulţi regi 
au căutat-o şi nu au avut-o niciodată. 


Părinţii buni oferă oportunităţi, părinţii inteligenţi nu 
renunță niciodată 


Această deprindere a părinţilor inteligenţi contribuie la dezvoltarea: capacității de 
a prețui viața, speranței, perseverentei, motivatiei, fermităţii, capacităţii de a se 
analiza, de a depăşi obstacole şi eşecuri. 


Părinţii buni sunt toleranţi fată de anumite greşeli ale copiilor, părinţii inteligenţi 
nu se renunţă niciodată la ei, chiar dacă fiii îi decepționează şi trec prin tulburări 
emoţionale. Lumea poate să nu dea şanse copiilor noştri, dar nu trebuie să ne 
pierdem niciodată speranţa că ei vor deveni oameni de valoare. 

Părinţii inteligenţi sunt semănători de idei şi nu controlează viața copiilor lor. Ei 
seamănă în solul inteligenţei lor şi aşteaptă ca, într-o zi, seminţele să germineze. 
Pe timpul aşteptării poate să apară mâhnire - dar, dacă seminţele sunt bune, într- 
o zi vor încolţi, chiar dacă aceşti copiii se droghează, nu au respect pentru viaţă 
şi nu pot sta în nici un loc de muncă. Poate că unii părinţi citesc această carte şi 
plâng, deoarece copiii lor trec prin crize profunde. Ei refuză să fie ajutaţi, se 
izolează în lumea lor bolnavă şi sunt indiferenți la lacrimile celor care îi iubesc. 
Ce e de făcut? Să renunțăm la ei? Nu. 


în parabola fiului risipitor ni se oferă un exemplu minunat, despre cum anume să 
procedăm. Comportamentul tatălui este determinat de o înțelepciune unică. Să 
vedem. 

Fiul a renunţat la tată, dar tatăl nu a renunţat niciodată la fiu. Tatăl şi-a implorat 
fiul să rămână. 

Lacrimile lui nu l-au impresionat pe fiu. Acesta a plecat şi şi-a risipit averea. Tatăl 
nu l-a criticat, ci doar l-a aşteptat. Tatăl aştepta în fiecare zi ca el să înveţe la 
şcoala vieții, lecţiile pe care nu le învățase alături de el. în sfârşit, marea victorie. 
Durerea, pierderea şi sentimentul de nesiguranţă pe care le resimțea tânărul au 
rupt coaja seminţelor pe care tatăl le-a plantat. Astfel, personalitatea fiului a fost 
modificată. Rezultatul? El s-a întors. 

A ieşit de sub protecţia tatălui, a căpătat cicatrice adânci în suflet, dar a devenit 
mai matur şi experimentat. 

Tatăl şi-a văzut fiul apropiindu-se de casă. A alergat să-l întâmpine, profund 
mişcat. 

Nu şi-a condamnat fiul, nu a spus nimic, întrucât ştia că orice vorbă e de prisos. 
Era sigur că experienţele trăite de fiu l-au afectat profund. 

L-a îmbrăţişat doar şi i-a făcut o primire sărbătorească. Nimeni n-a înţeles. 
lubirea nu este ceva ce se înțelege. Dar fiul nu a mai fost niciodată cel dinainte. 
Trebuie să fim poeți în bătălia educaţiei. Putem să plângem, dar niciodată nu 
trebuie să ne pierdem curajul. 

E posibil să fim răniţi, dar niciodată nu trebuie să încetăm lupta. Trebuie să 
vedem ceea ce nimeni nu vede. 

Să întrezărim o comoară îngropată sub pietrele din inima copiilor noştri. 

Nimeni nu-şi ia diplomă în misiunea de a educa 

înainte, părinţii erau autoritari; astăzi, sunt copiii, înainte, profesorii erau eroii 
elevilor; astăzi, sunt victimele lor. Tinerii nu ştiu să fie contrariaţi. Niciodată de-a 
lungul istoriei n-am văzut copii şi tineri care să-i domine în felul acesta pe adulți. 
Fiii se comportă ca nişte regi ale căror dorinţe trebuie să fie rezolvate imediat. 
în primul rând, învăţaţi să spuneţi fără teamă „nu" copiilor dvs. Dacă ei nu aud 
„nu“ de la părinţii lor, nu vor fi pregătiţi să audă „nu“ de la viaţă. Nu vor 
avea şanse să supravieţuiască. 

În al doilea rând, când spun „nu", părinţii nu trebuie să cedeze în fata şantajelor 
şi presiunilor copiilor lor. în caz contrar, emoția copiilor şi tinerilor va deveni un 
balansoar: azi sunt docili, mâine, explozivi; acum sunt însuflețiți, după puţin timp 
prost-dispuşi. Dacă sunt instabili şi şanta-jişti în mediul social, vor fi excluşi. 

în al treilea rând, părinţii trebuie să stabilească în mod clar care sunt aspectele 
negociabile şi care sunt limitele ne-negociabile. De exemplu, a merge la culcare 
noaptea târziu în cursul săptămânii şi a se trezi devreme pentru a învăţa este 
inacceptabil şi prin urmare ne-negociabil. 

Pe de altă parte, timpul petrecut cu intemetul şi ora de întoarcere acasă pot fi 
negociate. 

Dacă părinţii vor asimila deprinderile educatorilor inteligenţi, pe care le-am 
menţionat, vor putea ca, fără nicio teamă, să contrazică, să impună limite şi să 
spună „nu“ copiilor lor. Bombănelile, încăpăţânările şi crizele acestora nu vor fi 
distructive, ci constructive. 


Trăim vremuri grele. Regulile şi sfaturile psihologice par să nu mai aibă nici un 
efect. Părinţii din toată lumea se simt pierduţi, pare să le fugă pământul de sub 
picioare, nu mai ştiu cum să pătrundă în lumea copiilor lor. De fapt, cucerirea 
planetei psihice a copiilor noştri este la fel de complexă - sau chiar mai complexă 
- decât cucerirea planetei fizice. A stimula mecanismul inteligenţei este o artă pe 
care puţini o învaţă. 

Vreau să rămână clar faptul că deprinderile părinţilor inteligenţi arată că nimeni 
nu-şi ia diploma în educaţia copiilor. Cei care spun „Eu ştiu" sau „Nu am nevoie 
de ajutorul nimănui" sunt deja derutați. Pentru a educa, trebuie să învăţăm mereu 
şi să cunoaştem din plin cuvântul răbdare. Cel care nu are răbdare renunţă, cel 
care nu reuşeşte să înveţe, nu găseşte drumuri inteligente. 

Nefericiţi sunt psihiatrii care nu reuşesc să învețe de la pacienții lor! Nefericiţi 
sunt părinţii care nu reuşesc să înveţe de la copiii lor şi să corecteze modalitățile 
de comunicare şi educare! Nefericiţi sunt profesorii care nu reuşesc să învețe de 
la elevii lor şi să-şi înnoiască procedeele. Viaţa este o mare şcoală care învaţă 
puţin pe cel care nu ştie să citească. 

Tocmai pentru că viața este o mare şcoală, părinţii trebuie să caute să înțeleagă 
deprinderile profesorilor fascinanţi pe care le voi descrie în continuare. Le vor fi 
utile în educaţia copiilor lor. Părinţi şi profesori sunt parteneri în fantastica 
întreprindere a educației 


PARTEA a-ll-a 
ŞAPTE DEPRINDERI 

ALE PROFESORILOR BUNI 

ŞI ALE PROFESORILOR INTELIGENȚI 


A educa înseamnă a fi un artizan al personalităţii, un poet al inteligentei, un 
semănător de idei. 


Profesorii buni sunt elocvenţi, profesorii fascinanţi cunosc 
modul de funcţionare a minții 


Această deprindere a profesorilor fascinanţi contribuie la dezvoltarea în elevii lor 
a capacității de administrare a gândurilor şi emoțiilor, de a fi propriul lider, de a 
trece uşor prin pierderi şi frustrări, de a depăşi conflictele. 


Profesorii buni au o bună cultură academică şi transmit cu siguranță şi elocventă 
informaţiile în sala de clasă. 

Profesorii fascinanţi depăşesc acest obiectiv. Ei caută să cunoască modul de 
funcţionare a minţii elevilor, pentru a-i educa mai bine. Pentru ei, fiecare elev 
este nu doar o persoană din sala de clasă, ci o ființă umană complexă, cu 
necesităţi unice. 


Profesorii fascinanţi transformă informaţia în cunoaştere şi cunoaşterea în 
experiență. Ei ştiu că doar experienţele se înregistrează într-un mod deosebit în 
memorie şi numai ele creează modificări masive, capabile să transforme 
personalitatea. De aceea, ei prezintă întotdeauna informaţiile în contextul 
experienţei de viaţă. 

Educaţia trece printr-o criză fără precedent în istorie. Elevii se simt daţi la o 
parte, nu se concentrează, nu au plăcerea de a învăţa şi sunt agitaţi. A cui e 
vina? A elevilor, sau a părinţilor? Nici a unora, nici a celorlalţi. Cauzele sunt mai 
profunde. Principalele cauze sunt produsul sistemului social care a stimulat, într- 
un mod înspăimântător, fenomenele care construiesc gândurile. Vom studia 
această problemă, în subcapitolul următor. 

Mintea tinerilor de astăzi este diferită de cea a tinerilor din trecut. Fenomenele 
care se află în culisele minţii lor şi care generează gânduri sunt aceleaşi, dar 
actorii de pe scenă sunt diferiți. Calitatea şi viteza gândirii s-au schimbat. Trebuie 
să cunoaştem unele dintre funcţiile memoriei şi câteva domenii ale procesului de 
construire a inteligenţei, pentru a găsi instrumentele necesare care să poată dea 
o nouă întorsătură educaţiei. 

Prima deprindere a unui profesor fascinant este aceea de a înțelege mintea 
elevului şi de a găsi răspunsuri deosebite, diferite de cele cu care elevul este 
obişnuit. 

Sindromul SGA 

Televiziunea prezintă mai mult de şaizeci de personaje pe oră, cu cele mai 
diferite caracteristici ale personalităţii. Poliţişti ireverenţioşi, banditi lipsiţi de 
teamă, oameni care se distrează. 

Aceste imagini se înregistrează în memorie şi intră în competiţie cu imaginea 
părinţilor şi profesorilor. 

Rezultatele inconştiente ale acestui fapt sunt grave. Educatorii pierd capacitatea 
de a influenţa lumea psihică a tinerilor. Gesturile şi cuvintele lor nu au impact 
emoţional şi, în consecinţă, nu sunt arhivate în mod privilegiat, astfel încât să 
producă mii de alte emoții şi gânduri care să stimuleze dezvoltarea inteligenţei. 
Frecvent, educatorii trebuie să tipe pentru a obţine un minimum de atenţie. 

Cea mai mare consecinţă a excesului de stimuli de la televizor este contribuţia la 
apariţia sindromului gândirii accelerate, SGA. N-ar fi trebuit să umblăm niciodată 
în cutia neagră a inteligenţei, care înseamnă construcţia de gânduri, dar, din 
nefericire, am făcut-o. Viteza gândurilor nu poate fi crescută în mod permanent. 
Dacă am face-o, s-ar produce o diminuare a concentrării şi o creştere a an- 
xietăţii. Este exact ceea ce se întâmplă cu tinerii. 

Anxietatea din sindromul SGA generează nevoia de noi stimuli, într-o tentativă 
de a o calma. Deşi mai puţin intens, principiul este acelaşi cu cel din cazul 
dependentei psihologice de droguri. Dependenţii de droguri folosesc mereu alte 
doze încercând să diminueze anxietatea generată de dependenţă. Cu cât doza e 
mai mare, cu atât devin mai dependenți. 

Cei cu SGA capătă dependenţă de noi stimuli. Se agită pe scaun, au conversații 
paralele, nu se concentrează, îşi deranjează colegii. Aceste comportamente sunt 
tentative de a diminua anxietatea generată de SGA. 


Educaţia merge spre faliment, violenţa şi înstrăinarea socială cresc, pentru că, 
fără să ne dăm seama, comitem o crimă contra minţii copiilor şi adolescenților. 
Am convingerea fundamentată pe studii ştiinţifice, că viteza gândirii tinerilor de 
acum un secol era mult mai mică decât cea actuală, şi, de aceea modelul 
educaţional al trecutului, deşi nu ideal, funcționa. 

Avem nevoie de un nou model educaţional. în finalul cărţii, voi prezenta zece 
tehnici pentru a realiza o educaţie excelentă, capabilă să elimine efectul negativ 
al SGA. 

în conferințele mele, îi întreb frecvent pe profesorii cu mai mult de zece ani 
vechime dacă percep faptul că elevii actuali sunt mai agitaţi decât cei din trecut - 
şi răspunsul unanim este afirmativ. Avem nevoie de profesori deosebiți, care 
să înţeleagă amfiteatrul minţii umane. De profesori obişnuiţi e plină lumea! 

Să gândeşti e excelent, să gândeşti prea mult e foarte rău. Cel care gândeşte 
prea mult îi fură cortexului cerebral energia vitală şi simte o oboseală excesivă, 
chiar fără să fi făcut exerciţiu fizic. Acesta este unul dintre simp-tomele SGA. 
Celelalte simptome sunt: somn insuficient, iritabilitate, suferinţă prin anticipare, 
uitare, deficit de concentrare, aversiune față de rutină şi, uneori, simptome psi- 
ho-somatice, cum ar fi dureri de cap, dureri musculare, tahicardie, gastritâ. De ce 
unul dintre simptome este uitarea? Deoarece creierul este mai înțelept decât noi 
şi blochează memoria, ca să gândim mai puţin şi să cheltuim mai puţină energie. 
Mulţi specialişti nu-şi dau seama că SGA este principala cauză a crizei din 
educaţia mondială. 

Este ceva colectiv, atinge mare parte din populaţia adultă şi tânără. Adulții mai 
responsabili prezintă un SGA mai puternic şi, de aceea, sunt mai „stresaţi”. De 
ce? 

Pentru că au o activitate intelectuală mai intensă, gândesc mai mult, îşi fac mai 
multe griji. 

SGA al elevilor face ca teoriile educaţionale şi psihologice ale trecutului aproape 
să nu mai funcţioneze - pentru că, în timp ce profesorii vorbesc, elevii sunt 
agitaţi, neliniştiţi, nu se concentrează şi, pe deasupra, sunt furaţi de gânduri. 
Profesorii sunt prezenți în sala de clasă şi elevii sunt în alte lumi. 

Cauzele SGA 

Sindromul SGA generează o hiperactivitate de origine non-genetică. încă de la 
începuturile omenirii, a existat întotdeauna hiperactivitatea genetică, 
caracterizată printr-o anxietate psiho-motorie, nelinişte şi agitaţie a gândirii pe 
fond metabolic. De aceea, unii oameni au fost întotdeauna mai neliniştiţi decât 
alţii, mai încăpăţânaţi şi cu o hiperactivi-tate a gândirii. Dar astăzi există o 
hiperactivitate funcţională non-genetică - SGA. 

Care sunt cauzele SGA? Prima, aşa cum am spus, este excesul de stimuli vizuali 
şi sonori produşi de televizor, care atacă teritoriul emoțţiei. 

Ase nota că nu vorbesc de calitatea conţinutului programelor de televiziune, ci de 
excesul de stimuli - fie buni, fie răi. A doua este excesul de informație. în al 
treilea rând, paranoia politicii de consum şi a excesului de culori, care 
îngreunează interiorizarea. 

Toate aceste cauze stimulează construcţia gândurilor şi generează o 
psihoadaptare la stimulii rutinei zilnice, adică, o pierdere a bucuriei izvorâte din 


lucrurile mici de fiecare zi. Cei cu SGA sunt mereu neliniştiţi, încercând să obțină 
vreun stimul care să-i calmeze. 

în ce priveşte excesul de informaţie, este fundamental să se ştie că un copil de 
şapte ani din zilele noastre are mai multe informaţii în memorie decât o persoană 
de şaptezeci de ani, de acum un secol sau două. 

Această avalanşă de informaţie excită într-un mod neadecvat cele patru mari 
fenomene care citesc memoria şi construiesc lanţuri de gânduri. 

O persoană cu SGA nu reuşeşte să-şi administreze gândurile în totalitate şi să-şi 
liniştească mintea. 

Amenințarea cea mai mare pentru calitatea vieţii o-mului modern nu este munca 
sa, nici competiţia, nici munca peste program sau presiunile sociale, ci excesul 
de gândire. SGA compromite sănătatea psihică sub trei forme: amintirea 
excesivă a ceea ce a fost în trecut - ceea ce dezvoltă sentimente de vinovăţie; 
preocupări şi griji legate de probleme existenţiale şi suferința prin anticipație. 

Nu este suficient să fii elocvent. Ca să fii un profesor fascinant, trebuie să cunoşti 
sufletul uman pentru a descoperi instrumente pedagogice capabile să transforme 
sala de clasă într-o oază, şi nu într-o sursă de stres. Este o chestiune de 
supravieţuire, căci, în caz contrar, elevii şi profesorii nu vor avea o viață aşa cum 
trebuie. Şi asta se întâmplă deja. Să vedem cum. 

Calitatea vieţii profesorilor a fost distrusă 

O revelaţie şocantă: în Spania, 80% dintre profesori sunt „stresaţi". în Anglia, 
guvernul are greutăţi în a găsi profesori - în principal pentru învățământul primar 
şi gimnazial - pentru că sunt puţini cei care doresc această profesie, în celelalte 
țări, situaţia este la fel de critică. 

în concordanţă cu cercetările institutului Academia Inteligenței, din Brazilia, 92% 
din profesori prezintă peste trei simptome de stres şi 41% prezintă mai mult de 
zece. 

Este un procent foarte ridicat, care indică faptul că aproape jumătate dintre 
profesori nu ar trebui să se afle în sala de clasă, ci internaţi într-o clinică anti- 
stres. 

Comparati cu cifra următoare: 22,9% din populaţia oraşului Sao Paulo, dramatic 
„stresată", prezintă peste zece simptome. 

Cifrele vorbesc de la sine. Ele indică faptul că profesorii sunt aproape de două ori 
mai „stresaţi" decât populaţia oraşului Sao Paulo, care este unul dintre cele mai 
mari şi mai „stresate" oraşe din lume. Cred că situaţia este aceeaşi în cadrul 
oricărei alte naţiuni dezvoltate. Simpto-mele care ies mai mult în evidentă sunt 
cele legate de sindromul gândirii accelerate (SGA). 

Oare ce fel de bătălie ducem noi, dacă nobilii noştri soldaţi care se află în prima 
linie - profesorii - se îmbolnăvesc în mod colectiv? Ce fel de educaţie este aceea 
pe care o construim şi care alterează progresiv calitatea vieţii dragilor noştri 
dascăli? Dăm valoare pieţei petrolului, a automobilelor, a calculatoarelor, dar nu 
ne dăm seama că piaţa inteligenţei se îndreaptă spre faliment. 

Nu numai salariile şi demnitatea profesorilor trebuie să fie restabilite, dar şi 
sănătatea lor. Profesorii şi elevii suferă împreună de SGA. 

O rugăminte către profesorii fascinanțţi: vă rog, aveţi răbdare cu elevii voştri. 


Ei nu sunt vinovaţi de această agresivitate, înstrăinare şi agitaţie din sala de 
clasă. 

Ei sunt victime. Dincolo de aparente, în cei mai răi elevi există o lume care 
aşteaptă să fie descoperită şi explorată. Există speranţă chiar şi în haos. Trebuie 
să construim şcoala viselor noastre. Aşteptaţi şi o să vedeţi! 


Profesorii buni stăpânesc metodologia, profesorii fascinanţi 
au sensibilitate 


Această deprindere a profesorilor fascinanţi contribuie la dezvoltarea stimei de 
sine, a stabilității, a liniştii interioare, a capacității de a contempla frumosul, de a 
ierta, de a-şi face prieteni, de a fi sociabili. 


Profesorii buni vorbesc cu glasul, profesorii fascinanţi vorbesc cu ochii. Profesorii 
buni sunt didactici, profesorii fascinanţi trec dincolo de asta. Ei dispun de 
sensibilitatea de a vorbi inimii elevilor lor. 

Fiţi un profesor fascinant. Vorbiţi cu un glas care exprimă emoție. Schimbaţi-vă 
tonalitatea, în timp ce vorbiti. 

Astfel, veți captiva emoția, veți stimula concentrarea şi veţi calma sindromul 
gândirii accelerate al elevilor voştri. 

Ei îşi vor micşora viteza gândurilor şi vor călători în lumea ideilor. Un profesor 
fascinant de matematică, chimie sau limbi străine este o persoană capabilă să-şi 
conducă elevii într-o călătorie, fără a se mişca din loc. De câte ori susţin o 
conferinţă, caut să fac în aşa fel încât cei care mă ascultă să călătorească, să 
reflecteze asupra vieții, să privească în interiorul lor, să iasă din cotidian. 

Un profesor fascinant este un maestru al sensibilităţii. El ştie cum să-şi protejeze 
emoția, în mijlocul tensiunii. Ce înseamnă aceasta? înseamnă a nu lăsa ca agre- 
sivitatea şi atitudinile impulsive ale elevilor să-i răpească liniştea interioară. 

El înțelege că cei slabi resping, cei puternici acceptă, cei slabi condamnă, cei 
puternici înțeleg. El caută să-şi accepte elevii şi să-i înțeleagă - chiar şi pe cei 
mai dificili. 

Priviţi lumea cu ochii unui vultur. Priviţi educaţia din diferite unghiuri. înțelegeţi că 
suntem creatori şi victime ale sistemului social care dă valoare iui „a avea" şi 
nu lui „a fi”, esteticii şi nu conţinutului, consumului şi nu ideilor. în ceea ce 
depinde de noi, trebuie să contribuim pentru a avea o omenire mai sănătoasă. 
Nu uitaţi că voi nu sunteţi doar un stâlp al şcolii clasice, ci şi un stâlp al şcolii 
vieţii. Fiţi conştienţi de faptul că computerele pot crea giganţi în ştiinţă, dar copii 
sub aspectul maturității. 

Educatorii, în ciuda greutăților lor, sunt de neînlocuit, pentru că blândeţea, 
solidaritatea, toleranța, integrarea, sentimentele altruiste - toate faţetele 
sensibilităţii nu pot fi predate de maşini, ci de fiinţe umane. 


Profesorii buni educă inteligenţa logică, profesorii fascinanţi 
educă emoția 


Această deprindere a profesorilor fascinanţi contribuie la dezvoltarea 
sentimentului de siguranță, a toleranței, solidarității, perseverenței, protecției 
contra stimul/lor „stresanți", a inteligenței emoționale şi interpersonale. 


Profesorii buni îşi învaţă elevii să exploreze lumea în care se află - de la spaţiul 
imens, la micul atom. Profesorii fascinanţi îşi învaţă elevii să exploreze lumea 
care sunt ei înşişi, propria lor ființă. Educaţia lor urmează notele emoției. 
Profesorii fascinanţi ştiu că a lucra cu emoția este un proces mai complex decât 
lucrul cu cele mai complicate calcule de fizică şi matematică. Emoţia îi 
transformă pe cei bogaţi, în săraci; pe intelectuali, în copii; pe cei puternici, în 
ființe fragile. 

Educați emoția cu inteligenţă. Şi ce înseamnă să educi emoția? înseamnă să 
stimulezi elevul să gândească înainte de a reacţiona, să nu-i fie teamă de frică, 
să-şi fie propriul său lider, autor al propriei sale poveşti, să ştie să filtreze stimulii 
„stresanţi" şi să opereze nu doar cu fapte logice şi probleme concrete, ci şi cu 
contradicţiile vieții. 

A educa emoția înseamnă şi să se dăruiască fără să aştepte răsplată, să fie 
credincios conştiinţei sale, să-şi găsească bucurii în stimulii mici ai existentei, să 
ştie să piardă, să-şi asume riscuri pentru a transforma visele în realitate, să aibă 
curaj să umble prin locuri necunoscute. Cine a avut privilegiul de a educa emoția 
în tinereţea lor? 

Din nefericire, ne avântăm în societate fără vreo pregătire pentru a trăi. Suntem 
vaccinati, încă din copilărie, contra unei serii de viruşi şi bacterii - dar nu ni se 
face nici un vaccin contra decepțiilor, frustrărilor şi respingerilor. 

Câte lacrimi, boli psihice, crize în relaţii şi chiar sinucideri n-ar putea fi evitate prin 
educarea emoției? 

Fără educarea emoțţiei, putem genera cel puţin trei rezultate. Unii devin 
insensibili şi au trăsăturile unei personalități psihopate. 

Aceştia au o insensibilitate emoţională şi, de aceea, îi rănesc şi-i mâhnesc pe 
ceilalţi, dar nu le simt durerea, nu se gândesc la consecinţele comportamentelor 
lor. 

Alţii, dimpotrivă, devin hipersensibili. Trăiesc intens durerea celorlalţi, se dăruiesc 
fără limite, sunt preocupaţi excesiv de critica altora şi nu au protecţie emoţională. 
O ofensă le strică ziua, luna şi chiar viaţa. Persoanele hipersensibile sunt, de 
obicei, excelente pentru ceilalţi, dar păgubitoare pentru ele însele. 

A treia categorie sunt înstrăinaţii. Ei nu-i rănesc pe ceilalţi, dar nu se gândesc la 
viitor, nu au vise, scopuri şi se lasă în voia vieții, trăind un conformism 
bolnăvicios. 

Şcolile nu reuşesc să educe emoția. Ele cresc tineri insensibili, hipersensibili, sau 
înstrăinați. Trebuie să formăm tineri bogaţi emoţional, protejaţi şi integrați. 


Profesorii buni folosesc memoria ca depozit de informaţie, 


profesorii fascinanţi o folosesc ca suport al artei de a gândi 


Această deprindere a profesorilor fascinanţi contribuie la dezvoltarea deprinderii 
de a gândi, înainte de a reacţiona, a expunerii ideilor şi nu a impunerii lor, a 
conştiinţei critice, a capacității de dezbatere, de a pune întrebări, de a lucra în 
echipă. 


Profesorii buni folosesc memoria ca depozit de informaţie, profesorii fascinanți 
folosesc memoria ca suport al creativităţii. Profesorii buni parcurg programa 
şcolară, profesorii fascinanţi parcurg şi programa, dar obiectivul lor fundamental 
este acela de a-i învăţa pe elevi să gândească şi nu să repete informaţia. 
Educaţia clasică a transformat memoria umană într-o bancă de date. Memoria nu 
are acest rol. Aşa cum am spus, mare parte din informaţia pe care o primim nu 
va fi depozitată niciodată. 

Ocupăm un spaţiu preţios al memoriei cu informaţie puţin utilă - şi chiar inutilă. 
Profesorii şi psihologii jură că există amintire, dar, aşa cum am spus, acesta este 
unul dintre marii piloni falşi pe care se sprijină psihologia şi ştiinţele educației. Nu 
există amintire pură a trecutului, ci o reconstrucţie a trecutului, cu micro sau 
macro diferenţe. 

Câte gânduri am produs noi ieri? Mii! De câte reuşim să ne amintim cu 
înlănţuirea exactă a verbelor, substantivelor şi adjectivelor? Poate de nici unul. 
însă, dacă încercăm să ne amintim oamenii, mediul ambiant şi împrejurările cu 
care am venit în contact, vom reconstrui mii de alte gânduri - dar nu exact cele 
pe care le-am gândit ieri. 

Concluzia este că obiectivul memoriei nu este acela de a fi suport al amintirii, ci 
de reconstrucţie creativă a trecutului. Există amintire pură numai a informaţiilor 
lipsite de experienţe sociale şi emoţionale - adică a informaţiilor logice, cum ar fi 
numerele. Chiar şi aşa, reabilitarea acestor amintiri presupune emoții subtile 
subiacente. De aceea, în diferite momente, avem o abilitate mai mare sau mai 
mică de a rezolva calcule matematice. Memoria cere ca ființa umană să fie 
creativă, dar educaţia clasică cere să fie repetitivă. Memoria nu este o bancă de 
date, nici capacitatea noastră de a gândi nu este o maşină de repetat informații, 
aşa cum sunt componentele calculatoarelor. 

Memoria calculatoarelor este sclava stimulilor programati. Memoria umană este 
o bogăţie de informaţii şi experienţe, din care fiecare dintre noi să culeagă o lume 
fantastică de idei. Un membru al unui trib african are acelaşi potenţial intelectual 
ca al unui om de ştiinţă de la Harvard. Mulţi consideră că Einstein a fost cea mai 
mare minte a secolului al XX-lea. Dar, întrucât sunt unul dintre rarii specialişti 
care s-au ocupat de cunoaşterea procesului de construire a gândurilor, am 
convingerea că un membru al triburilor indigene din zona Amazonului are acelaşi 
potenţial intelectual ca şi Einstein. 

Toţi posedăm un ansamblu de fenomene care, în mi-imi de secundă, citesc 
câmpurile memoriei şi produc spectacolul gândurilor. Singurul motiv pentru care 
nu producem idei mari, gânduri ieşite din comun sau creaţii surprinzătoare este 
acela că blocăm arta de a gândi. 


în timpul primilor doi ani ai învățământului gimnazial, aveam doar două caiete şi 
nu era aproape nimic scris în ele. îmi era greu să mă adaptez la o educaţie care 
nu-mi stimula inteligenţa. în vremea aceea, văzând dezinteresul meu aparent, 
unii credeau că eu nu voi deveni nimic în viaţă. Dar, în mine, exista o explozie de 
idei. 

A gândi era o aventură care mă încânta. Astăzi am mai mult de cinci mii de 
pagini scrise - şi cele mai multe sunt publicate. Cărţile mele sunt studiate de 
specialişti şi citite de sute de mii de oameni din toată lumea. Cu toate acestea, 
sunt convins că nu am o inteligentă privilegiată. 

Toţi avem o minte specială. Unde ajungem, depinde de cât de mult ne dezvoltăm 
arta de a gândi. 

Deschiderea ferestrelor inteligenței 

Probele şcolare care stimulează elevii să repete informații, pe lângă faptul că 
sunt puţin utile, sunt adesea dăunătoare, pentru că blochează inteligenţa. 
Testele ar trebui să fie deschise, să promoveze creativitatea, să stimuleze 
dezvoltarea gândirii libere, să cultive raţionamentul schematic, să amplifice 
capacitatea de argumentare a elevilor. Testele şi întrebările închise ar trebui 
evitate sau puţin folosite ca probe şcolare. 

La corectarea probelor ar trebui apreciat orice raționament schematic şi orice 
idee organizată - chiar dacă sunt complet greşite, raportat la subiectele date. E 
posibil să se dea nota maximă pentru un raționament strălucit, bazat pe date 
greşite. Asta îi pune în valoare pe cei care gândesc. Amănuntele ar trebui cerute 
doar specialiştilor din universităţi şi nu în învățământul primar, gimnazial şi liceal. 
în cartea mea, Schimbaţi-vă complet calitatea vieții, vorbesc despre memoria de 
uz continuu sau memoria conştientă - MC - şi memoria existenţială sau 
inconştientă - ME. Nu ne vom aminti niciodată cea mai mare parte din informaţia 
- poate peste 90% - pe care o înregistrăm în MC. Ea merge la periferia memoriei, 
către ME, şi va fi reeditată (înlocuită) sau transferată către arhivele puţin utilizate 
din pivnițele subconştientului. Informaţiile cele mai utile sunt acelea care se 
transformă în cunoaştere şi care, la rândul lor, sunt transformate în experienţe în 
MC. Când voi vorbi despre şcoala visurilor noastre, voi indica modalităţi de a 
stimula arta de a gândi. în trecut, cunoaşterea se dubla în două sau trei secole. 
Actualmente, cunoaşterea se dublează la fiecare cinci ani. Şi totuşi, unde sunt 
cei care gândesc? Ne aflăm în fata sfârşitului acestei categorii în şcoli, în 
universități şi chiar şi la cursurile post-universitare. Mărim cantitatea de 
cunoaştere, dar nu şi numărul oamenilor care gândesc. 

Elevii care astăzi au rezultate slabe la examene, pot deveni, în viitor, excelenți 
oameni de ştiinţă, magistrați, manageri şi profesionişti. Este suficient să-i 
stimulăm. 

Stimulaţi-vă elevii să-şi deschidă ferestrele minţii, să aibă îndrăzneala de a 
gândi, de a pune întrebări, de a dezbate, de a se detaşa de paradigme. Aceasta 
este o deprindere excelentă. Profesorii fascinanţi formează persoane care 
gândesc şi care sunt autori ai propriei lor vieți. 


Profesorii buni sunt maeştri temporari, 


profesorii fascinanţi sunt maeştri de neuitat 


Această deprindere a profesorilor fascinanţi contribuie la dezvoltarea 
înțelepciunii, sensibilităţii, afectivității, seninătăţii, dragostei de viață, capacității 
de a-i vorbi inimii, de a-i influenţa pe oameni. 


Un profesor bun e prezent în amintirea elevilor, pe tot parcursul anilor de şcoală. 
Un profesor fascinant este un maestru de neuitat. Un profesor bun caută elevii, 
un profesor fascinant e căutat de aceştia. Un profesor bun e admirat, un profesor 
fascinant este iubit. Un profesor bun se preocupă de notele elevilor săi, un 
profesor fascinant se preocupă să-i transforme în creatori de idei. A fi un maestru 
de neuitat înseamnă să formezi fiinţe umane care vor schimba lumea. Lectiile 
sale de viaţă vor lăsa pentru totdeauna brazde adânci în solurile conştientului şi 
subconştientului elevilor săi. Timpul poate să treacă şi greutăţile pot apărea, dar 
seminţele sădite de un profesor fascinant nu vor fi distruse niciodată. 

Am cercetat viața unor mari gânditori, precum Confucius, Buda, Platon, Freud, 
Einstein. 

Toţi au fost maeştri de neuitat, pentru că au fost stimulaţi să pătrundă în ei înşişi. 
În colecţia de cărţi Analiza inteligenţei lui Christos (Cury, 2000), am avut ocazia 
să cercetez gândurile lui lisus Christos, capacitatea sa de a-şi proteja emoția şi 
priceperea de a lucra cu inteligenţa discipolilor săi. 

În ciuda limitelor mele, am făcut o analiză psihologică şi nu teologică a 
personalităţii Sale. Rezultatele au fost extraordinare. Poate că, pentru prima 
dată, texte referitoare la lisus Christos au fost adoptate în facultăţi de psihologie, 
pedagogie şi drept. 

Aparent, El a murit ca cel mai înfrânt dintre oameni, căci cel mai puternic dintre 
discipolii săi L-a renegat şi ceilalţi L-au abandonat. 

Dar nimeni nu e înfrânt, atunci când seminţele sale au fost plantate. 

Semințele pe care El le-a plantat în solul memoriei discipolilor săi au inspirat 
inteligenţa, au eliberat emoția, au sfărâmat închisoarea fricii, au făcut din tinerii 
galileeni, atât de nepregătiţi pentru viaţă, o castă de gânditori fini. 

Concluzia la care am ajuns este că lisus Christos a devenit maestru de neuitat, 
nu prin intermediul faptelor supranaturale, ci pentru că a oferit minţii umane o 
abilitate unică. Niciodată cineva atât de mare nu s-a făcut atât de mic, ca să-i 
facă mari pe cei mici. 

Independent de religie, cei care iubesc educaţia trebuie să-L studieze. 

Şcoli excelente au scos elevi cu probleme. În trecut, şcolile de la periferie nu 
reuşeau să-şi ajute „elevii problemă". Astăzi, şcoli bune care folosesc teorii 
respectabile - cum ar fi cea a constructivismului şi a inteligenţelor multiple - au 
fost incapabile să formeze, în mod colectiv, tineri înţelepţi şi care gândesc clar şi 
strălucit. 

Fiţi un maestru fascinant. Stimulaţi inteligenţa elevilor voştri, învățaţi-i să-şi 
înfrunte provocările şi nu doar să aibă o cultură informativă. 

Stimulaţi-i să-şi administreze gândurile şi să aibă dragoste de viaţă. 

Nu păstraţi tăcere în legătură cu viaţa voastră, transmiteţi experienţele voastre 
de viaţă. 


Informaţiile sunt arhivate în memorie, experienţele sunt săpate în inimă. 


Profesorii buni corectează comportamente, 
profesorii fascinanţi rezolvă conflicte în sala de clasă. 


Această deprindere a profesorilor fascinanți contribuie la dezvoltarea capacității 
de a depăşi starea de anxietate, de a rezolva crizele in-terpersonale, de a fi o 
persoană sociabilă, de a te proteja emoţional, de a ajuta şinele să preia 
conducerea în situații de tensiune. 


Profesorii buni corectează comportamentele agresive ale elevilor. Profesorii 
fascinanţi rezolvă conflicte în sala de clasă. între a corecta comportamente şi a 
rezolva conflicte în sala de clasă este o distantă mai mare decât îşi imaginează 
nobilul nostru sistem de educaţie. 

Rezolvarea conflictelor în sala de clasă este o temă nouă în multe ţări. Abia 
acum câteva ţări europene şi S.U.A încep să se gândească la asta. De ceva 
timp, eu vorbesc deja la conferinţe despre faptul că părinţii şi profesorii trebuie să 
se pregătească pentru a rezolva conflictele dintre ei şi copiii sau elevii lor. 

În primul rând, trebuie să se cunoască, aşa cum am spus, manifestarea SGA. 
În al doilea rând, profesorii trebuie să-şi protejeze emoția în faţa intensității 
conflictelor elevilor. 

În caz contrar, fricţiunile îi pot afecta profund. Atunci, şcoala se va transforma 
într-un loc imposibil şi profesorii vor număra zilele pe care le mai au până la 
pensie. 

În al treilea rând, în faţa oricărei fricțiuni, supărări sau crize dintre elevi, sau 
dintre elevi şi profesori, cel mai bun răspuns este să nu se dea nici un răspuns. 
în primele treizeci de secunde în care suntem tensionaţi, comitem cele mai mari 
greşeli, cele mai mari grozăvii. 

În momente de mare tensiune, fiți prieten cu tăcerea, respiraţi adânc. 

Care este raţiunea de a folosi instrumentul tăcerii? 

Emoţia intensă închide capacitatea de a ne accesa memoria, blocând raţiunea şi 
capacitatea de a gândi. 

Astfel, reacţionăm din instinct, ca animalele - şi nu ne folosim inteligenţa. 

în al patrulea rând, căutaţi să nu-i daţi agresorului o lecţie de morală. 

Acest procedeu se foloseşte încă din epoca de piatră şi nu este eficient, nu 
generează un moment educaţional, căci emoția agresorului este tensionată, iar 
inteligenţa sa, blocată. 

Ce e de făcut? Putem folosi modalitatea despre care am vorbit deja în capitolele 
referitoare la părinți. 

încântaţi-vă clasa cu gesturi neaşteptate. 

Surprindeţi-vă elevii. Procedând astfel, veți rezolva conflictele în sala de clasă. 
Cum? Faceţi-i să gândească, să privească în interiorul lor, să se confrunte cu ei 
înşişi. 

Nu e o sarcină uşoară, dar e posibil. Să vedem cum. 

O lovitură blândă, direct în inimă 


Odată, nişte elevi vorbeau în fundul sălii. Profesoara de limbi străine le-a cerut 
să facă linişte, dar ei au continuat. Ea a atenţionat un elev care vorbea tare. El a 
reacționat agresiv, strigând: „Să nu-mi spuneţi dumneavoastră ce să fac! Eu vă 
plătesc ca să munciţi!”. Atmosfera a rămas tensionată. 

Toţi se aşteptau ca profesoara să ţipe la elev, sau să-l dea afară din clasă. în 
schimb, ea a rămas tăcută, s-a relaxat, şi-a redus starea tensionată şi şi-a dat 
frâu liber imaginaţiei. Apoi, le-a povestit ceva ce, aparent, nu avea nici o legătură 
cu atmosfera de agresivitate. 

A povestit despre nişte copii şi adolescenţi evrei, care fuseseră închişi în lagăre 
de concentrare naziste şi-şi pierduseră toate drepturile. Nu puteau să meargă la 
şcoală, să se joace pe stradă, să-şi viziteze prietenii, să doarmă într-un pat 
confortabil şi să mănânce o hrană decentă. Mâncarea era stricată şi dormeau 
îngrămădiţi claie peste grămadă. Cel mai rău lucru era că nu-şi puteau îmbrățişa 
părinţii. Lumea se prăbuşea în jurul lor. 

Plângeau şi nimeni nu-i mângâia. Le era foame şi nimeni nu-i sătura. îşi strigau 
părinţii, dar nimeni nu-i auzea, în faţa lor erau doar câini, soldaţi şi garduri de 
sârmă ghimpată. Profesoara le-a vorbit despre ceea ce a fost una dintre cele mai 
mari dintre crimele comise în istorie. 

Drepturile umane şi viaţa acelor tineri au fost furate. Peste un milion de copii şi 
adolescenţi au murit. 

După ce a povestit toate astea, profesoara a privit spre clasă şi a spus: „Voi aveţi 
şcoală, prieteni, profesori care vă iubesc, dragostea părinţilor, alimente gustoase 
la masă - dar oare preţuiţi toate acestea?" 

A rezolvat un conflict în sala de clasă, făcându-i să se pună în locul celorlalţi şi 
să se gândească la importanţa drepturilor oamenilor. 

Nu a trebuit să-l admonesteze pe elevul care o jignise. Ştia că nu folosea la nimic 
să-i corecteze comportamentul - şi voia să-l facă să gândească. El tăcea. S-a 
dus acasă şi niciodată n-a mai fost acelaşi, căci a înţeles că avea multe lucruri 
frumoase pe care nu le preţuia. 

Părinţii şi profesorii se simt pierduţi în spaţiul în care trăiesc. Profesorii sunt 
derutaţi în sala de clasă. Părinţii nu ştiu încotro s-o apuce în casa lor. Nu putem 
accepta ca locul în care tinerii învaţă experienţe de viaţă să fie în aceste două 
ambiante. 

învățați să atingeți cu blândețe inima celor pe care îi iubiţi. Trebuie să-i trezim la 
viaţă pe copiii şi tinerii noştri. 

Afecţiunea şi inteligenta vindecă rănile sufletului şi rescriu paginile închise 
ale subconştientului. 


Profesorii buni educă pentru o profesie, 
profesorii fascinanţi educă pentru viaţă 


Această deprindere a profesorilor fascinanţi contribuie la depăşirea conflictelor 
psihice şi sociale, la dezvoltarea solidarității, a spiritului întreprinzător, a 
capacității de a ierta, de a filtra stimuli „stresanți”, de a alege, de a pune întrebări, 
de a stabili obiective. 


Un profesor bun îşi educă elevii pentru o profesie, un profesor fascinant îi educă 
pentru viaţă. Profesorii fascinanţi sunt profesionişti revoluționari. Nimeni nu ştie 
să le evalueze puterea - nici măcar ei înşişi. Ei schimbă paradigme, transformă 
fără arme destinul şi sistemul social al unui popor - numai şi numai prin 
pregătirea elevilor pentru viaţă, oferindu-le ideile lor. 

Maeştrii fascinanţi pot fi disprețţuiţi şi ameninţaţi, dar forța lor este imbatabilă. Ei 
sunt cei care înflăcărează societatea cu focul inteligenţei, compasiunii şi 
simplităţii. Sunt fascinanţi, pentru că sunt liberi; sunt liberi, pentru că gândesc; 
gândesc şi pentru că iubesc, cu seriozitate, viaţa. 

Elevii lor dobândesc ceva extraordinar: conştiinţa critică. De aceea, nu sunt 
manipulati, controlaţi, şantajaţi. într-o lume de incertitudini, ei ştiu ce vor. 
Profesorii fascinanți sunt promotori ai respectului de sine. Ei dau o atenţie 
specială elevilor dispreţuiţi, timizi şi celor cărora li se dau porecle peiorative. Ştiu 
că aceştia pot fi marcați de traumele lor. 

De aceea, le întind mâna şi le arată capacitatea lor interioară. îi ajută ca să-şi 
folosească durerea ca stimulent pentru evoluţie. în felul acesta, îi pregătesc 
pentru a supravieţui în furtunile sociale. 

Formarea de indivizi întreprinzători 

Profesorii fascinanţi îi fac pe elevii lor să-şi fie propriii lor lideri. îi îndeamnă 
pe elevi, în diferite forme: „Să reuşiţi în tot ceea ce faceţi. Să îndrăzniţi, să nu vă 
temeti de eşec. 

Dacă dați greş, nu vă temeti să plângețţi. Dacă plângeți, regândiţi-vă viaţa - dar 
nu renuntati. întotdeauna acor-daţi-vă o nouă şansă." 

Când greutăţile îi lovesc pe elevii lor, când economia ţării se află în criză 
sau problemele sociale sporesc, ei proclamă din nou: „Păguboşii văd 
fulgerele. 

învingătorii văd ploaia şi, odată cu ea, posibilitatea de a avea recoltă bună. 
Păguboşii sunt paralizaţi de pierderile şi frustrările lor. învingătorii văd 
şansa de a schimba totul din nou. 

Niciodată să nu renunţați la visele voastre." 

Pregătiţi elevii să exploreze necunoscutul, să nu se teamă de eşec, ci să se 
teamă de renunţarea de a mai încerca, învăţaţi-i să dobândească experienţe 
originale, prin observarea schimbărilor mici şi corectarea rutelor mari. 

Stimuli noi stabilesc o relaţie cu structura cognitivă anterioară, generând 
experienţe noi (Piaget, 1996). 

Experiențele noi duc la dezvoltarea intelectuală. 

Educaţi-vă elevii să aibă flexibilitate în muncă şi în viaţă, căci numai cel ce e în 
stare să aibă idei, poate să se şi răzgândească. 

învățaţi-i să desprindă o lecţie de viaţă din fiecare lacrimă. 

Dacă nu reconstruim educaţia, societățile modeme se vor transforma într-un 
imens spital psihiatric. 

Statisticile arată că normalul înseamnă să fii „stresat" - şi că este anormal să fii 
sănătos. 


PARTEA a-lll-a 


CELE ŞAPTE PĂCATE CAPITALE ALE 
EDUCATORILOR 


Oricine face greşeli; cei mai mulți oameni folosesc greşelile ca să se distrugă; 
câţiva le folosesc pentru a evolua. Aceştia sunt înțelepții. 


A corecta în public 

A corecta pe cineva în public este primul păcat capital al educaţiei. Un educator 
n-ar trebui să expună niciodată în faţa celorlalți defectul unei persoane - oricât de 
mare ar fi acesta. Expunerea publică generează umilinţă şi traume complexe, 
greu de depăşit. Un educator trebuie să scoată în evidenţă mai mult persoana 
care greşeşte, decât greşeala însăşi. 

Părinţii sau profesorii trebuie să intervină în fața tuturor, numai atunci când un 
tânăr a supărat sau a jignit pe cineva în public. Chiar şi aşa, trebuie să acţioneze 
cu prudenţă pentru a nu turna gaz pe focul tensiunilor create. 

Era o adolescentă de doisprezece ani, isteață, inteligentă, sociabilă, dar puţin 
obeză. Aparent, nu avea nici o problemă legată de obezitatea ei. Era o elevă 
bună, activă şi respectată printre colegi. 

Într-o zi, viaţa ei a suferit o mare schimbare. 

A primit o notă proastă la o lucrare. A căutat-o pe profesoară şi a cerut explicaţii 
asupra notei. Profesoara, care era nervoasă din alte motive, i-a dat o lovitură 
dureroasă, care i-a schimbat viața pentru totdeauna, numind-o „proastă grasă", 
în faţa colegilor. 

A corecta pe cineva în public este deja ceva grav, a umili e dramatic. Colegii au 
râs de tânăra respectivă. Ea s-a simţit umilită şi a plâns. A trăit o experienţă cu 
un grad înalt de tensiune, care s-a înregistrat cu regim privilegiat, în centrul 
memoriei, în memoria de uz continuu (MC). 

Dacă privim memoria ca pe un oraş mare, trauma originală provocată de umilire, 
a fost ca o cocioabă construită într-un cartier frumos. Tânăra a continuat să 
acceseze arhiva care conţinea această traumă, ceea ce a produs mii de gânduri 
şi reacţii emoţionale cu conţinut negativ - care au fost înregistrate din nou, 
amplificând structura traumei. în acest mod, o traumă stocată în memorie poate 
să contamineze o întreagă arhivă. 

Prin urmare, nu trauma originală devine marea problemă a sănătăţii psihice, aşa 
cum credea Freud, ci continua ei realimentare. Adolescenta corela fiecare gest 
ostil al celorlalţi, cu trauma ei. Cu trecerea timpului, ea a produs mii de 
„cocioabe". Acolo unde era un cartier frumos, în subconștient s-a creat un peisaj 
dezolant. 

Adolescentii trebuie să se simtă frumoşi, chiar dacă sunt obezi, au un defect fizic 
sau dacă, într-o formă sau alta, co rpul lor nu se încadrează în tiparele de 
frumuseţe oferite de mass-media. Frumuseţea se află în ochii celui care priveşte. 
Dar, din nefericire, mass-media \\ induce pe tineri în eroare, inoculând în 
subconştientul lor o anumită definiţie a frumuseții. Fiecare imagine a modelelor 


pe coperţile revistelor şi din anunţurile publicitare ale televiziunilor se în- 
registrează în memorie, creând matrice care îi discriminează pe cei ce nu se 
încadrează în şablon. Acest proces îi limitează pe tineri - chiar şi pe cei mai puţin 
influenţabili. 

Când se află în faţa oglinzii, ce observă? Calitățile, sau defectele? De cele mai 
multe ori, defectele. 

Mass-media, în aparenţă atât de inofensive, produc printre tineri discriminări greu 
de imaginat. 

Aş vrea să nu uitaţi că, prin intermediul acestui proces, o respingere se 
transformă într-un monstru, un educator tensionat devine un călău, un ascensor 
devine o cutie fără aer, o jignire publică paralizează inteligenţa şi generează 
teama de a-şi expune ideile. 

Adolescenta din relatarea noastră a început să-şi blocheze în mod gradat 
memoria, printr-o lipsă de respect de sine şi printr-un sentiment de incapacitate. 
A încetat să mai obţină note bune. 

A cristalizat o minciună: că nu era inteligentă. A avut mai multe crize depresive. 
A pierdut bucuria de a trăi. La optsprezece ani, a încercat să se sinucidă. 

Din fericire, nu a murit. A făcut tratament şi a depăşit trauma. Acea tânără nu 
dorea să ucidă viaţa. 

în fond, ca toţi cei deprimati, era însetată şi flămândă de viaţă. Ceea ce dorea, 
era să-şi distrugă durerea cumplită, disperarea şi sentimentul de inferioritate. 

A atrage atenţia, sau a scoate în evidenţă, în public, o greşeală sau un defect al 
tinerilor şi adulţilor poate genera o traumă de neuitat, care le va controla toată 
viaţa. Chiar dacă tinerii vă decepționează, nu-i umiliți. 

Chiar dacă merită o pedeapsă serioasă, căutaţi să-i chemaţi şi să-i corectaţi în 
particular. Dar, în principal, sti-mulaţi-i pe tineri să reflecteze. Cel care stimulează 
gândirea, este un artizan al înțelepciunii. 


A exprima autoritatea cu agresivitate 

Intr-o zi, nemulțumit de reacţia agresivă a tatălui său, fiul a ridicat glasul la el. 
Tatăl s-a simţit sfidat şi l-a bătut, l-a spus că n-ar trebui să-i mai vorbească nicio- 
dată în felul acela. Ţipând, a afirmat că el era stăpânul casei, că el era cel care îl 
întreținea pe fiu. Tatăl şi-a impus autoritatea cu violenţă. A câştigat frica fiului, 
dar a pierdut pentru totdeauna dragostea lui. 

Mulţi părinţi se insultă şi se critică reciproc în faţa copiilor. Când sunteţi agitati şi 
incapabili de a conversa, cel mai bine este să ieşiţi din scenă. 

Mergeţi în altă cameră şi faceţi altceva, până ce reuşiţi să deschideţi ferestrele 
memoriei şi să trataţi, cu inteligenţă, chestiunile ce duc la polemici. 

Şi totuşi, nu există casnicii perfecte. Toţi comitem excese în faţa copiilor, toți 
suntem stresaţi. Chiar şi persoana cea mai calmă îşi are momentele ei de 
supărare şi lipsă de logică. Prin urmare, deşi este de dorit, nu e posibil să evităm 
toate fricţiunile în fața copiilor noştri. Acelaşi principiu este valabil şi pentru 
profesori. Când dăm dovadă de agresivitate în faţa copiilor, trebuie să cerem 
scuze nu numai față de partener, ci şi față de copiii noştri, pentru manifestarea 
de intoleranţă la care au asistat. Important este ce facem cu greşelile noastre. 
Dacă avem curajul de a greşi, trebuie să avem şi curajul de a repara greşeala. 


O persoană autoritară nu este întotdeauna brutală şi agresivă. Uneori, violenţa îi 
este mascată sub forma inflexibilităţii şi încăpăţânării. 

Nimeni nu-i poate schimba părerea. Dacă insistăm în a ne menţine autoritatea cu 
orice preţ, vom comite un păcat capital în educația copiilor. Autoritarismul nostru 
le va controla inteligenţa. 

Copiii ar putea reproduce, în viitor, reacţiile noastre. De altfel, observați că 
obişnuim să reproducem comportamentele părinţilor noştri, pe care le-am 
condamnat cel mai mult în copilărie. înregistrarea făcută în tăcere şi neprelucrată 
ulterior, creează modele în zonele tainice ale personalităţii noastre. 

Unii copii, când sunt iritaţi, le reproşează părinţilor greşelile acestora şi îi 
provoacă. 

Câţi părinţi nu pierd dragostea copiilor lor, pentru că nu ştiu să dialogheze cu ei, 
atunci când sunt provocati! Le este teamă că un dialog le subminează 
autoritatea. Nu admit să fie chestionați. 

Unii părinţi detestă ca fiii să le comenteze eşecurile. Se comportă ca şi cum ar fi 
intangibili. Reacționează cu violenţă. Impun o autoritate care sufocă rațiunea 
copiilor. 

Formează oameni care, la rândul lor, vor reacţiona cu violenţă. 

Părinţii care îşi impun autoritatea sunt aceia care se tem de propria lor 
vulnerabilitate. 

Limitele trebuie puse, dar nu impuse. Unele limite, aşa cum am spus, nu sunt 
negociabile, pentru că ar compromite sănătatea şi siguranţa copiilor - dar, chiar 
şi în aceste cazuri, trebuie să se facă o masă rotundă cu copiii şi să se discute 
asupra motivelor impunerii acestor limite. 

În aceşti douăzeci de ani în care am tratat numeroşi pacienţi, am descoperit că 
unii părinţi erau foarte iubiţi de copiii lor. Nu-i băteau, nu erau autoritari, nu le 
dădeau bunuri materiale şi nici nu aveau privilegii sociale. 

Care era secretul? Ei s-au dăruit cu totul copiilor lor, le-au educat emoţiile, şi-au 
suprapus propria lume peste lumea lor. Au trăit firesc, chiar fără să cunoască 
principiile pe care le-am discutat referitor la părinţii inteligenți. 

Dialogul este un instrument educaţional de neînlocuit. Trebuie să existe 
autoritate în relaţia părinţi/copii şi profesor/elev, dar adevărata autoritate se 
cucereşte cu inteligenţă şi dragoste. 

Părinţii care-şi sărută copiii, îi laudă şi-i stimulează să gândească încă de mici, 
nu riscă să-i îndepărteze şi să piardă respectul lor. 

Nu trebuie să ne fie teamă că ne pierdem autoritatea - trebuie să ne fie 
teamă că ne pierdem copiii. 


A fi excesiv de critic: a obstrucţiona copilăria celui educat 


Era un tată extrem de preocupat de viitorul fiului său. Voia ca acesta să fie moral, 
serios şi responsabil. Copilul nu putea comite greşeli, nici excese. Nu putea să 
se joace, să se murdărească şi să facă nebunii ca toţi ceilalţi copii. Avea multe 
jucării, dar ele rămâneau pe rafturi, pentru că tatăl, cu sprijinul mamei, nu 
admitea dezordinea. 


Fiecare greşeală, notă proastă la şcoală, sau atitudine necugetată a fiului erau 
criticate imediat de tată. Nu era doar o critică, ci o succesiune de critici, de multe 
ori în faţa prietenilor copilului. Critica sa era obsesivă şi insuportabilă. Ca şi cum 
asta n-ar fi fost de ajuns, dorind să-şi preseze fiul pentru ca acesta să se 
corecteze, tatăl îi compara comportamentul cu cel al altor tineri. Copilul se simțea 
ca cea mai dispreţuită dintre ființe. Se gândi chiar să renunțe la viaţă, crezând că 
nu era iubit de părinţii săi. 

Rezultatul? Fiul a crescut şi a devenit un om bun. Greşea puţin, era serios, moral 
- dar nefericit, timid şi fragil, între el şi părinţi era o prăpastie. De ce? Pentru că 
între ei nu exista magia bucuriei şi a spontaneităţii. Era o familie exemplară, dar 
tristă şi insipidă. Fiul nu numai că a devenit timid, dar şi frustrat. Avea groază de 
critica celorlalți.Se temea să nu greşească, aşa că îşi îngropa visele, întrucât nu 
voia să-şi asume riscuri. 

Dorind să reuşească, tatăl a comis câteva dintre păcatele capitale ale educației. 
Şi-a impus autoritatea, şi-a umilit fiul în public, l-a criticat excesiv şi i-a blocat 
copilăria. 

Acest tată era pregătit pentru a repara calculatoare, şi nu pentru a educa o fiinţă 
umană. Fiecare dintre aceste păcate capitale apare peste tot - atât într-o 
societate modernă, cât şi într-un trib primitiv. 

Nu criticați excesiv. Nu vă comparati fiul cu colegii. Fiecare tânăr este o ființă 
unică pe scena vieţii. Comparaţia este educativă, numai când stimulează şi nu 
umileşte. Daţi-le copiilor voştri libertate pentru a-şi trăi propriile lor experiențe, 
chiar dacă asta implică anumite riscuri, eşecuri, atitudini prosteşti şi suferințe. 

în caz contrar, nu-şi vor găsi drumul în viaţă. Cea mai nefericită modalitate de a-i 
pregăti pe tineri pentru viaţă, este să-i închidem într-o seră şi să-i împiedicăm 
să greşească şi să sufere. 

Serele sunt bune pentru plante, dar pentru inteligenţa umană sunt sufocante. 
Maestrul maeştrilor are să ne dea lecţii foarte importante în acest domeniu. 
Atitudinile sale educative îi încântă pe specialiştii cei mai lucizi. 

El a spus, la un moment dat, că Petru îl va renega. Petru a respins ideea cu 
vehemenţă. 

lisus ar fi putut să-l critice, să-i scoată în evidentă defectele, să-i reproşeze 
slăbiciunea. 

Dar care a fost atitudinea Lui? Niciuna. 

El nu a făcut nimic ca să schimbe ideile prietenului său. L-a lăsat pe tânărul 
apostol Petru să-şi trăiască experienţele proprii. Rezultatul? Petru a greşit în mod 
drastic, a vărsat multe lacrimi, dar a învăţat lecţii de neuitat. 

Dacă nu ar fi greşit şi nu şi-ar fi recunoscut vulnerabilitatea, poate că nu s-ar fi 
maturizat şi n-ar fi devenit niciodată cel care a fost. 

Dar întrucât a greşit, a învăţat să fie tolerant, să ierte, să înțeleagă. 

Stimaţi educatori, trebuie să ţinem minte că cei slabi condamnă, cei puternici 
înțeleg, cei slabi judecă, cei puternici iartă. 

Dar nu e posibil să fim puternici, fără să ne cunoaştem limitele. 


A pedepsi la furie şi a pune limite, fără a da explicații 


Intr-o zi, o fetiță de opt ani se plimba cu nişte prietene într-un centru comercial de 
lângă şcoala ei. 

Văzând nişte bani pe o tejghea, i-a luat. 

Vânzătoarea a văzut-o şi a făcut-o hoaţă. A luat-o de braţ şi a dus-o la părinţi, în 
timp ce fetița plângea. 

Părinţii au fost disperaţi. Câteva persoane din apropiere se aşteptau ca ei să-şi 
bată fiica şi s-o pedepsească. 

în loc de asta, s-au hotărât să mă consulte, ca să ştie ce să facă. Se temeau ca 
fetița să nu devină cleptomană şi să-şi însuşească lucruri care nu-i aparțineau. 
l-am sfătuit pe părinţi să nu facă o dramă din acel caz. Copiii comit mereu greşeli 
şi important este ce fac cu ele. Preocuparea mea era să-i fac să-şi atragă fetiţa şi 
nu s-o pedepsească, l-am sfătuit să stea de vorbă cu ea, singuri, şi să-i explice 
consecinţele faptei sale. Apoi le-am cerut s-o îmbrățişeze, pentru că era deja 
foarte şocată de ceea ce se întâmplase. 

în plus, le-am spus că dacă doreau să transforme greşeala într-un moment 
educativ important, trebuia să aibă reacţii greu de uitat. 

Părinţii s-au gândit şi au făcut un gest neobişnuit. Cum era vorba de puţini bani, 
i-au dat copilei dublul sumei furate şi au demonstrat convingător că, pentru ei, ea 
era mai importantă decât toţi banii din lume. l-au explicat că cinstea este 
demnitatea celor puternici. 

Această atitudine a făcut-o să gândească. în loc să fi arhivat în memorie atât 
faptul că este hoaţă, cât şi pedeapsa violentă din partea părinţilor, s-au 
înregistrat în memorie ocrotirea, înțelegerea, iubirea. 

Drama s-a transformat într-o poveste de dragoste. Tânăra n-a uitat niciodată că, 
într-un moment atât de dificil, părinţii au învăţat-o şi au iubit-o. Când a împlinit 
cincisprezece ani, i-a îmbrăţişat pe părinţi, spunându-le că niciodată nu uitase 
acel moment extraordinar. Toţi au râs. Nu a rămas nici o cicatrice. 

Dar un alt caz n-a avut acelaşi deznodământ. Un tată a fost chemat la poliţie, 
pentru că supraveghetorul îl văzuse pe fiul său furând un CD dintr-un mare 
magazin. 

Tatăl s-a simţit umilit. N-a perceput neliniştea băiatului şi faptul că greşeala era o 
ocazie excelentă de a-şi manifesta maturitatea şi înțelepciunea. Şi-a lovit fiul în 
faţa poliţiştilor. 

Ajuns acasă, tânărul s-a închis în camera lui. Tatăl a încercat să forțeze uşa, 
pentru că şi-a dat seama că tânărul încerca să se sinucidă. 

Într-un act necugetat, fiul a renunțat la viață, considerându-se ultima dintre 
fiinţele umane. Tatăl ar fi dat tot ce avea pentru a întoarce timpul înapoi, întrucât 
niciodată nu s-a gândit că-şi va pierde fiul iubit. 

Vă rog, nu pedepsiţi niciodată când sunteţi nervos. Aşa cum am spus, nu suntem 
extraordinari şi, în primele treizeci de secunde de furie, suntem în stare să-i 
rănim pe cei pe care-i iubim cel mai mult. Nu vă lăsaţi înrobiţi de furie. Când 
simtiti că nu o puteţi controla, ieşiţi din scenă, întrucât, în caz contrar, veți 
reacționa fără să gândiţi. 

Pedeapsa fizică trebuie evitată. Dacă daţi câteva palme, ele trebuie să fie 
simbolice şi însoţite de o explicaţie. Nu durerea indusă de palme va stimula 
inteligența copiilor şi tinerilor. 


Cea mai bună modalitate de a-i ajuta este să-i faceţi să-şi reconsidere atitudinile, 
să pătrundă în ei înşişi şi să învețe să se pună în locul celorlalti. 

Practicând acest fel de educaţie, veţi dezvolta în personalitatea tinerilor 
următoarele caracteristici: capacitatea de (auto)conducere, toleranța, gândirea 
echilibrată, siguranţa în momente dificile. 

Dacă un tânăr v-a supărat, vorbiţi-i de sentimentele voastre. Dacă e nevoie, 
plângeţi cu el. 

Dacă fiul vostru a greşit, discutaţi cauzele greşelii, acordaţi-i credit. Maturitatea 
unei persoane se dovedeşte prin felul inteligent în care corectează pe cineva. 
Pentru tineri putem fi eroi sau călăi. 

Nu puneţi niciodată limite, fără să daţi explicații. 

Acesta este unul dintre păcatele capitale cele mai frecvente pe care educatorii le 
comit - fie ei părinţi sau profesori. în momentele de furie, emoția intensă 
blochează câmpurile memoriei. 

Pierdem capacitatea de a gândi raţional. Opriţi-vă! Aşteptaţi ca intensitatea 
emoțţiei voastre să scadă. Pentru a educa, folosiţi mai întâi tăcerea - şi apoi 
ideile. 

Cea mai bună pedeapsă este aceea care se negociază, întrebaţi-i pe tineri ce 
cred că ar merita pentru greşelile lor. Veţi rămâne surprinşi! 

Ei vor reflecta asupra atitudinii lor şi, probabil, vor sfârşi prin a-şi da lor înşişi o 
pedeapsă mai severă decât cea pe care aţi da-o voi. Aveţi încredere în 
inteligenţa copiilor şi adolescentilor. 

Pedepse gen privări şi limitări educă numai dacă nu sunt excesive şi dacă 
stimulează arta de a gândi. în caz contrar, va fi inutil. 

Sancţiunea este utilă, numai atunci când este inteligentă. Durerea de dragul 
durerii este ceva inuman. Schim-baţi-vă paradigmele educaţionale. 

Lăudaţi-l pe tânăr, înainte de a-l corecta sau de a-l critica. Spuneţi-i cât este de 
important, înainte de a-i vorbi despre defect. Consecința? 

El vă va primi mai bine observaţiile şi vă va iubi pentru totdeauna. 


A fi nerăbdător şi a renunţa să mai faci educaţie 


Este vorba despre un elev foarte agresiv şi neliniştit, care în mod frecvent tulbura 
clasa şi provoca dezordine. Era insolent şi-i insulta pe toţi. Repeta deseori 
aceleaşi greşeli. Părea incorigibil. Profesorii nu-l suportau. Au hotărât să-l 
elimine. înainte de eliminare, a intrat în scenă un profesor care s-a hotărât să 
investească în acest elev. Toţi considerau că era pierdere de timp. Chiar nea- 
vând sprijinul colegilor, el a început să stea de vorbă cu tânărul, în pauze. La 
început era doar un monolog, doar profesorul vorbea. încet-încet, el a început 
să-l implice pe elev în conversaţie, să glumească şi să-l invite la o îngheţată. 
Profesorul şi elevul au construit o punte între lumile lor. Aţi construit vreodată o 
punte ca aceasta, cu persoanele dificile? Profesorul a descoperit că tatăl elevului 
era alcoolic şi-i bătea, şi pe el şi pe mama lui. 

A înțeles că tânărul, aparent insensibil, de fapt plânsese mult, iar acum lacrimile i 
se uscaseră. A înţeles că agresivitatea lui era o reacţie disperată a cuiva care 


cerea ajutor, dar nimeni nu reuşea să-i descifreze limbajul. Strigătele lui erau 
tăcute. Era foarte uşor să-l judeci. 

Suferinta mamei şi violenţa tatălui produseseră zone de conflict în memoria 
băiatului. Agresivitatea lui era un ecou al agresivităţii pe care o primea acasă. El 
nu era un agresor - era o victimă. Lumea lui emoţională nu avea culori. Nu i s-a 
dat dreptul să se joace, să zâmbească şi să privească viaţa cu încredere. Acum 
era pe punctul de a pierde dreptul de a învăţa, de a avea unica şansă de a de- 
veni un om deosebit. Era pe punctul de a fi eliminat. 

Luând cunoştinţă de situaţie, profesorul a început să şi-l apropie. Tânărul a simţit 
că cineva ţine la el, îl sprijină şi-l preţuieşte. Profesorul a început să-i educe 
emoția. El şi-a dat seama, chiar din primele zile, că în spatele fiecărui elev 
nesociabil, a fiecărui tânăr agresiv, se află un copil care are nevoie de afecţiune. 
Peste câteva săptămâni, toţi au fost uimiţi de schimbarea lui. Băiatul revoltat a 
început să-i respecte pe ceilalți. Tânărul agresiv a început să fie afectuos. A 
crescut şi a devenit un adult extraordinar. Şi totul s-a întâmplat pentru că cineva 
nu a renunţat la el. 

Toţi vor să educe tineri docili, dar cei care ne fac să ne simţim frustraţi sunt aceia 
care ne testează calitatea de educatori. Copiii voştri complicaţi sunt cei care vă 
testează dimensiunea iubirii. Elevii voştri insuportabili sunt cei care vă testează 
calitatea umană. 

Părinţii inteligenţi şi profesorii fascinanţi nu renunţă la tineri, chiar dacă aceştia îi 
decepţionează şi nu le oferă o compensație imediată. Secretul lor este răbdarea, 
obiectivul lor este educarea afectivității. Mi-ar plăcea să cred că tinerii care azi vă 
decepţionează, ar putea fi cei care vă vor dărui multă bucurie în viitor. Este 
suficient să investiţi în ei. 


A nu te ţine de cuvânt 


O anumită mamă nu ştia să-i spună „nu" fiului ei. Cum nu suporta cererile, 
încăpăţânările şi agitația copilului, voia să-i satisfacă toate necesităţile şi 
dorințele, dar nu reușea întotdeauna şi, ca să evite altercaţiile, promitea ceea ce 
nu putea îndeplini. îi era teamă să-şi frustreze fiul. Acea mamă nu ştia că 
frustrarea e importantă pentru procesul de formare a personalităţii. Cel care nu 
învaţă cum să reacționeze în fața pierderilor şi frustrărilor, nu va reuşi să se 
maturizeze niciodată. Mama evita conflictele de moment, dar nu ştia că pregătea 
o cursă emoţională pentru fiu. Care a fost rezultatul? 

Acel copil şi-a pierdut respectul pentru mamă. A început s-o manipuleze, s-o 
exploateze şi să se certe violent cu ea. Povestea e tristă, căci fiul îşi prețuia 
mama doar pentru ceea ce avea ea - şi nu pentru ceea ce era cu adevărat. 
Când a ajuns adult, acel băiat a avut conflicte grave. Pentru că şi-a petrecut viața 
văzându-şi mama disimulând şi neţinându-şi cuvântul, a proiectat asupra 
mediului social o neîncredere cumplită. A dezvoltat o emoție nesigură şi 
paranoică - credea că toată lumea voia să-l amăgească. 

Avea mania persecuției, nu reuşea să lege prietenii stabile, nici să-şi menţină un 
loc de muncă. 


Relaţiile sociale sunt un contract semnat pe scena vieţii. Nu îl încălcaţi. Nu vă 
disimulați reacțiile. 

Fiţi cinstiţi cu tinerii. 

Nu comiteţi această greşeală capitală. îndepliniţi ceea ce aţi promis. 

Dacă nu puteţi, spuneți „nu" fără teamă - chiar şi atunci când copilul vostru face o 
criză. 

Şi dacă greşiţi în acest domeniu, întoarceţi-vă şi cereţi scuze. Greşelile capitale 
în educaţie pot fi soluționate, când sunt corectate rapid. 

Încrederea este un edificiu greu de construit, uşor de demolat şi foarte greu 
de reconstruit. 


A distruge speranţa şi visele 


Cel mai mare păcat capital pe care-l pot comite educatorii este acela de a 
distruge speranţa şi visele tinerilor. Fără speranţă nu există drum, fără vise nu 
există motivaţie pentru a înainta. Lumea se poate prăbuşi peste cineva, acel 
cineva poate să fi pierdut totul în viaţă - dar dacă are speranţă şi vise, are 
strălucire în ochi şi bucurie în suflet. 

Era un anumit tată foarte nerăbdător. Avea o cultură academică înaltă. în 
universitate, toți îl respectau. Afişa seninătate, elocvență şi perspicacitate în 
deciziile care nu implicau emoția. Cu toate acestea, când era contrazis, îşi bloca 
memoria şi reacționa agresiv. Asta se întâmpla, în principal, când ajungea acasă. 
în departamentul său era sobru, dar acasă era un om insuportabil. 

Nu avea răbdare cu copiii săi. Nu tolera nici cea mai mică deziluzie. Când a aflat 
că unul dintre ei începuse să consume droguri, reacțiile lui - care deja erau 
negative -au devenit foarte agresive. în loc să-l îmbrăţişeze, să-l ajute şi să-l 
încurajeze, a început să distrugă speranţa fiului. Spunea: „Nu vei face nimic în 
viaţă", „Vei fi un ratat”. 

Comportamentul tatălui îl deprima şi mai mult pe fiu şi-l purta şi mai mult către 
refugiul în droguri. Din nefericire, tatăl nu s-a oprit aici. 

Pe lângă faptul că i-a distrus speranţa băiatului, i-a blocat visele şi capacitatea 
de a avea zile fericite. Spunea: „Nu mai ai nici o şansă!" „Îmi aduci numai 
necazuri". 

Unele persoane care îl cunoşteau mai bine pe tată erau de părere că el avea 
dublă personalitate. 

Dar, din punct de vedere ştiinţific, nu există dublă personalitate. Ceea ce există 
sunt două câmpuri distincte de lectură a memoriei, citite în împrejurări distincte - 
iar rezultatul înseamnă gânduri şi reacţii complet diferite. 

Mulţi oameni sunt mieluşei cu cei din afară şi lei cu membrii familiei. Cum se 
explică acest paradox? 

Faţă de cei din afară se înfrânează şi nu deschid anumite „mlaştini" ale memoriei 
- adică arhivele care conţin zone de conflicte. 

Cu cei mai intimi, aceste persoane îşi pierd controlul şi deschid „periferiile” 
subconştientului. în acel moment ies la suprafaţă furia, nesăbuinţa şi critica 
obsesivă. 


Acest mecanism e prezent la toți oamenii, în mai mare sau mai mică măsură - 
chiar şi la cei mai înţelepţi. 

Toţi avem tendinţa de a-i răni pe cei pe care-i iubim cel mai mult. Dar nu putem fi 
de acord cu aşa ceva. 

Dacă acceptăm, riscăm să distrugem visele şi speranţa celor foarte dragi nouă. 
Tinerii care-şi pierd speranţa au greutăţi enorme în a-şi depăşi conflictele. 

Cei care-şi pierd visele vor fi mohorâţi, nu vor străluci, vor gravita mereu în jurul 
nefericirii lor emoţionale şi a eşecurilor. A crede că după cea mai agitată noapte, 
urmează cel mai frumos răsărit este fundamental pentru o sănătate psihica bună. 
Nu contează dimensiunea obstacolelor, ci dimensiunea motivaţiei noastre de a le 
depăşi. 

Una dintre cele mai mari probleme în psihiatrie nu este gravitatea unei boli - fie 
ea o depresie, fobie, anxietate sau dependenţă de medicamente - ci pasivitatea 
sinelui. O persoană pasivă, fără speranţă, fără vise, deprimată şi care-şi acceptă 
necazurile ar putea să-şi ducă problemele până la mormânt. 

Una activă, plină de voinţă şi îndrăzneață, poate învăţa să-şi administreze 
gândurile, să reconstruiască filmul subconştientului şi să facă lucruri care 
depăşesc imaginaţia. 

Psihiatrii, medicii, profesorii şi părinţii sunt vânzători de speranţă, comercianţi de 
vise. 

Un om se sinucide, doar când visele i se risipesc şi speranţa îi dispare. 

Fără vise, nu există suflu emoțional. Fără speranţă, nu există curaj pentru a 
trăi. 


PARTEA a IV-a 
CELE CINCI FUNCȚII ALE MEMORIEI UMANE 


Dacă timpul vă îmbătrâneşte corpul, dar nu vă îmbătrâneşte emoția, veți fi 
totdeauna fericiți. 


Memoria: cutia cu secrete a personalității 

Memoria este terenul unde se cultivă educaţia. Dar oare ştiinţa a dezvăluit 
principalele funcţii ale memoriei? Foarte puţine! Multe zone rămân necunoscute. 
Milioane de profesori din lume folosesc memoria într-un mod neadecvat. De 
exemplu: există amintire? Mulţi profesori şi psihologi jură că da. Dar nu există 
amintire pură. 

înregistrarea în memorie depinde de voinţa umană? 

Mulţi specialişti cred că da. Dar se înşeală. înregistrarea este automată şi 
involuntară. 

Memoria umană poate fi ştearsă ca cea a calculatoarelor? Milioane de utilizatori 
ai acestor aparate cred că da. Dar este imposibil să fie ştearsă. 

Memoria este cutia cu secrete a personalităţii. Tot ceea ce suntem, lumea 
gândurilor şi universul emoţiilor noastre se produc pornind de la ea. Greşelile 
noastre istorice relative la memorie par o chestiune de ficţiune. De milenii 
atribuim memoriei funcţii pe care nu le are. 


Trebuie să înțelegem cele cinci funcţii fundamentale ale magnificului domeniu al 
memoriei, ca să putem găsi instrumente pentru a reconstrui educaţia şi a-i 
revoluţiona conceptele. Aceste funcţii constau în construcţia cunoaşterii şi a 
învățării. 

Voi face o abordare sintetică. Celor care doresc să aprofundeze acest subiect, le 
sugerez să consulte cartea mea, Inteligența Multifocală (Cury - 1998). 

înregistrarea în memorie este involuntară 

Într-o zi, cineva a avut o altercaţie cu un coleg de serviciu. A considerat că 
fusese tratat într-un mod nedrept, l-a spus colegului că îl va scoate din viaţa lui. 
A făcut un mare efort să se elibereze de el. Dar cu cât se străduia mai mult să-l 
uite, cu atât se gândea mai mult la el şi reconstruia sentimentul că a fost 
nedreptăţit. De ce nu a reuşit să-şi realizeze intenţia? Pentru că înregistrarea 
este automată, nu depinde de voinţa umană. 

Respingerea unei idei negative ne poate face sclavii ei. Respingeţi o persoană - 
şi ea va dormi în pat cu voi, distrugându-vă somnul. A ierta este mai ieftin din 
punct de vedere emoţional. 

Aşa cum am văzut în cazul calculatoarelor, înregistrarea depinde de o comandă 
a utilizatorului. 

În cazul ființelor umane, înregistrarea este involuntară, şi se realizează, aşa cum 
am văzut, prin fenomenul RAM (registru automat al memoriei). 

Fiecare idee, gând, reacţie anxioasă, moment de singurătate sau perioadă de 
nesiguranță sunt înregistrate în memorie şi vor face parte din tapiseria de resturi 
a poveștii voastre existenţiale, a filmului vieţii voastre. 

Câteva implicaţii ale acestei funcţii a memoriei: 

- A avea grijă de ceea ce gândim pe scena minţii înseamnă a avea grijă de 
calitatea vieții noastre. 

- A avea grijă de ceea ce simţim în prezent înseamnă a avea grijă de viitorul 
nostru emoţional, de cât de fericiţi, calmi şi stabili vom fi. 

- Personalitatea nu este statică. Transformarea ei depinde de calitatea 
conţinutului arhivelor de experienţe de viaţă acumulate de-a lungul vieții. E 
posibil să se îmbolnăvească în orice moment al vieţii, chiar având o copilărie 
fericită. Un copil vesel se poate transforma într-un adult trist - şi un copil trist şi 
traumatizat se poate transforma într-un adult vesel şi sănătos. 

- Calitatea informaţiilor şi experienţelor înregistrate poate transforma memoria 
într-un sol fertil sau într-un deşert arid, lipsit de creativitate. 


Emoţia determină calitatea înregistrării 


Un psiholog i-a cerut unui pacient să-i vorbească despre amănunte din trecutul 
său. 

Pacientul s-a străduit, dar a reuşit să vorbească doar despre experienţele care îl 
marcaseră. Trăise milioane de experienţe, dar a reuşit să vorbească doar despre 
câteva zeci dintre ele. 


Psihoterapeutul a crezut că era blocat sau disimula, în realitate, pacientul nici nu 
bloca, nici nu disimula. Noi reuşim să ne amintim doar amănunte din experienţele 
care presupun pierderi, bucurii, laude, temeri, frustrări. De ce? 

Pentru că emoția determină calitatea înregistrării. Cu cât este mai mare 
intensitatea emoţională a unei experienţe, cu atât mai privilegiată va fi 
înregistrarea şi probabilitatea de a fi reactualizată va fi cu atât mai mare. 

Unde se înregistrează? în MC, care este memoria de uz continuu sau memoria 
conştientă. Experiențele intense sunt înregistrate în centrul conştient - şi de aici 
vor fi citite continuu. Cu trecerea timpului, ele sunt deplasate spre periferia 
inconştientă a memoriei, numită ME, memoria existenţială. 

în unele cazuri, gradul de nelinişte sau suferinţă poate fi atât de mare, încât 
provoacă un blocaj al memoriei. 

Acest blocaj este o formă de apărare inconştientă, care evită reactualizarea şi 
reproducerea suferinței emoționale. 

Este cazul experienţelor care implică accidente sau traume de război. Unii copii 
au suferit atât de multe în copilărie, încât nu reuşesc să-şi amintească acea 
perioadă din viaţa lor. 

în mod normal, experiențele cu mare încărcătură emoţională rămân disponibile 
pentru a fi citite şi a genera mii de noi gânduri şi emoţii. O insultă neprelucrată 
poate strica ziua sau săptămâna. O respingere poate marca o viaţă. Un copil 
care rămâne închis într-o cameră întunecată poate dezvolta claustrofobie. O 
jignire în public poate 

genera fobie socială. 


Câteva implicaţii ale legăturii emoțţiei care interfera în registrul memoriei: 

- Predarea materiei într-un mod care stimulează emoția elevilor 
dezaccelearează gândirea, îmbunătăţeşte concentrarea şi produce o înregistrare 
privilegiată. 

- Profesorii şi părinţii care nu provoacă emotia tinerilor nu educă - ei doar 
informează. 

- Sfaturile şi orientările date fără o stare emoţională nu generează „momente 
educaţionale" pe piaţa memoriei. 

- Mici gesturi care generează emoție intensă pot influenţa formarea personalităţii 
copiilor, mai mult decât tipetele şi presiunile. 

- Glumele discriminatorii şi poreclele înjositoare în sala de clasă pot genera 
experienţe angoasante, capabile să producă conflicte grave. 

- Protejarea stării emoţionale este fundamentală pentru a avea o viaţă bună. 


Memoria nu poate fi ştearsă 


În cazul calculatoarelor, treaba cea mai uşoară este să ştergi informaţiile. La 
oameni, asta este imposibil - în afara cazurilor în care e vorba despre leziuni 
cerebrale. Puteţi încerca din răsputeri să vă uitaţi traumele, puteţi folosi toată 
priceperea ca să nu m ai ţineţi minte persoanele care v-au decepționat, ca şi 
momentele cele mai dificile din viața voastră, dar nu veţi avea succes. 


Singura posibilitate de a ne rezolva conflictele, aşa cum am văzut, este să 
reedităm arhivele memoriei, prin înregistrarea de noi experienţe peste 
experienţele negative, în arhivele unde sunt stocate. 

De exemplu, siguranţa, liniştea şi bucuria trebuie arhivate în acele zone ale 
memoriei care conţin experienţe de nesiguranţă, nelinişte şi tristeţe. 

Există multe tehnici pentru reeditarea filmului inconştientului - fie tehnici cognitive 
care acționează asupra simptomelor, fie tehnici analitice care acţionează asupra 
cauzelor. Ideal este să se îmbine ambele tipuri de tehnici. O modalitate excelentă 
de a le îmbina este administrarea gândurilor şi emoţiilor. în felul acesta, vom 
înceta să mai fim marionete ale conflictelor noastre şi vom deveni regizor al 
spectacolului minţii noastre. 

Câteva implicaţii ale acestui rol al memoriei: 

- Tot ceea ce gândim sau simţim va fi înregistrat şi va face parte din țesătura 
istoriei noastre - fie ca vrem, fie că nu. 

- Zilnic, putem planta flori, sau putem acumula gunoi pe solul memoriei. 

- Cum nu e posibil să ştergem trecutul, marea posibilitate de a încorpora noi 
caracteristici de personalitate şi de a depăşi traume şi tulburări emoţionale este 
oferită de reeditarea filmului inconştientului. 

- Reeditarea filmului inconştientului şi rescrierea memoriei înseamnă construirea 
de noi experienţe, care vor fi arhivate în locul celor vechi. 

- Educaţia care a traversat secolele nu a înţeles că, dacă reedităm filmul 
inconştientului într-un mod inteligent, vom fi autorii propriei noastre istorii. în caz 
contrar, vom fi victime ale propriilor noastre necazuri. 


Gradul de deschidere a ferestrelor memoriei depinde de 
emoție 


Emoţia nu determină numai dacă o înregistrare este fragilă sau preferenţială, ea 
determină gradul de deschidere a arhivelor într-un anumit moment. 

Accesul la memoria calculatoarelor este liber. în cazul inteligenţei umane, acest 
acces trebuie să treacă prin bariera emoţiei. 

Dacă o persoană este fie calmă, fie neliniştită, gradul de deschidere a memoriei 
sale şi, prin urmare, capacitatea sa de a gândi vor fi afectate de aceste emoții. 
Un manager poate pregăti foarte bine o conferință pentru directorii din 
întreprinderea sa, dar, în momentul prezentării, poate să-şi rateze expunerea, din 
cauza neliniştii. Am tratat multe persoane ale căror palmele se usucă atunci când 
sunt singure, dar când îi salută pe ceilalţi, devin reci şi umede. Aceste persoane 
sunt inhibate intelectual din cauza excesului de tensiune, când trebuie să vor- 
bească în public. Memoria umană nu este disponibilă când vrem noi. Cea care 
determină deschiderea arhivelor memoriei este energia emoţională pe care o 
trăim în fiecare moment. Teama, neliniştea şi stresul frânează arhivele şi 
blochează gândurile. 

Câteva implicaţii derivate din relația emoţiei cu deschiderea memoriei: 

- Liniştea interioară deschide ferestrele memoriei şi îi face pe oameni să fie mai 
eficienţi într-un concurs sau într-o şedinţă de lucru. 


- Neliniştea poate compromite funcţionarea intelectului. Elevi bine pregătiţi pot să 
se prezinte foarte prost la un examen, dacă sunt emotivi. 

- O persoană încordată sau neliniştită este aptă să reacționeze instinctiv şi nu să 
învețe. 

- Pentru a ajuta sau corecta o persoană încordată, trebuie mai întâi să-i captivăm 
emoția pentru ca apoi să-i captivăm raţiunea. 


Nu există amintire pură 


De milenii construim şcolile bazându-ne pe ideea că există amintire. 

Maxima educaţiei mondiale este „a preda pentru a ne aminti şi a ne aminti pentru 
a pune în practică". Cu toate acestea, după mulţi ani de cercetare asupra 
funcţiilor memoriei şi modului de funcţionare a minţii, sunt convins că nu există 
amintire pură a trecutului, ci reconstruirea acestuia cu diferenţe mai mari sau mai 
mici. 

Am demonstrat deja acest lucru. Dacă veţi încerca să vă amintiţi de miile de 
gânduri pe care le-aţi produs săptămâna trecută, probabil nu veţi putea 
reactualiza nici unul, cu înlănţuirea exactă de verbe, pronume şi substantive. Dar 
dacă veţi readuce în memorie persoanele şi împrejurările de care ele se leagă, 
veţi reconstrui mii de gânduri noi - dar nu exact ceea ce ați gândit. 

în acelaşi mod, dacă veţi încerca să vă amintiţi ziua cea mai tristă sau mai 
fericită din viaţa voastră, nu veţi reactualiza aceleaşi gânduri şi reacţii emoţionale 
ca în momentul respectiv. 

Puteţi să reconstruiţi gânduri şi emoţii apropiate, dar nu exact aceleaşi pe care 
le-aţi simţit atunci. Ce demonstrează asta? Că memoria e specialistă în a ne face 
creatori de noi idei. 

Trecutul este o bază solidă pentru a construi noi experienţe - şi nu pentru a trăi în 
funcţie de el. De fiecare dată când trăim în funcție de trecut, blocăm inteligenţa şi 
ne îmbolnăvim, ca în cazul în care ne pierdem complet şi al atacurilor de panică 
nedepăşite. 

Din fericire, în psihicul nostru nimic nu e static - totul poate fi depăşit şi 
reconstruit. 

Când vă amintiţi o experiență pe care aţi avut-o cu un prieten din copilărie, o 
glumă de la şcoală sau o traumă emoţională, acea amintire nu e niciodată pură şi 
nu conţine toate gândurile şi reacţiile emoţionale pe care le-aţi încercat la vremea 
respectivă. 

Ea va fi mereu o reconstruire mai mult sau mai puţin exactă a experienţei 
originale. 

Reconstruirea trecutului suferă influenţa a ceea ce oferă prezentul - adică a unor 
variabile, cum ar fi starea emoţională şi ambianța socială în care ne aflăm. Dacă 
suntem la o petrecere şi ne amintim o experienţă în care am fost respinşi, poate 
vom simţi doar o uşoară suferință, sau chiar poate să ni se pară amuzant. 
Ambianţa socială a devenit o variabilă care a modificat reconstruirea. 

Memoria nu este o maşină de repetare a informaţiilor, aşa cum sunt bietele 
calculatoare. Ea este un centru de creație. Eliberaţi-vă! Fiţi creativi! 

Câteva implicaţii şi consecinţe ale faptului că nu există amintire pură: 


- Testele şcolare închise nu măsoară arta de a gândi. Uneori, ele anulează 
raționamentul elevilor inteligenți. 

- Cantitatea exagerată de informaţie dată în şcoală este „stresantă". 

- Majoritatea informaţiei se pierde în labirintul memoriei şi niciodată nu va fi 
reamintită. 

- Modelul şcolar care privilegiază memoria ca depozit de cunoaştere nu 
formează persoane care gândesc, ci care doar repetă. 

- Obiectivul fundamental al memoriei este să servească drept suport unui 
raţionament creativ, schematic, organizat şi nu unor amintiri exacte. 


PARTEA a-V-a 
ŞCOALA VISELOR NOASTRE 


Cu cât calitatea educaţiei va fi mai bună, cu atât mai putin important va fi rolul 
psihiatriei în mileniul al treilea. 


Proiectul şcoala vieții 


Funcţiile memoriei expuse aici în mod sintetic, ca şi deprinderile educatorilor 
inteligenţi şi fascinanţi, vor produce zece instrumente sau tehnici psihopedagogi- 
ce care pot fi aplicate de părinţi şi mai ales de profesori. 

Mulţi educatori din toată lumea spun că nu există nimic nou în educaţie. Cred că 
aici va fi prezentat ceva nou şi cu impact puternic. Aceste tehnici ne ajută să 
schimbăm educaţia, pentru totdeauna. Ele constituie proiectul şcoala vieţii şi pot 
genera educaţia viselor noastre. Pot promova visul constructivismului, al lui 
Piaget, a artei de a gândi a lui Vigotsky, a inteligenţelor multiple a lui Gardner şi a 
inteligenţei emoţionale a lui Goleman. 

Aceste tehnici nu implică schimbări în ambientul fizic şi în materialul didactic 
adoptat, ci în ambientul social şi psihic al elevilor şi profesorilor. Aplicarea 
acestor tehnici în şcoală depinde de materialul uman: de pregătirea profesorilor 
şi de schimbarea culturii educaţionale. 

Acestea au ca obiectiv educarea emoţiei, educarea stimei de sine, dezvoltarea 
solidarităţii, a toleranţei, a siguranţei, a raţionamentului schematic, a capacității 
de administrare a gândurilor în situaţii de tensiune, a priceperii de prelucrare a 
pierderilor şi frustrărilor. în sfârşit, are ca obiectiv formarea de oameni care 
gândesc. 


Muzica ambientală în sala de curs 


Obiectivele acestei tehnici sunt: dezaccelera-rea gândirii, calmarea neliniştii, 
îmbunătăţirea concentrării, dezvoltarea plăcerii de a învăţa, educarea emoției. 
J.C. s-a născut prematur. Ca toţi copiii prematuri, nu a avut timp să se întoarcă şi 
să pornească spre colul uterin şi apoi să stea liniştit o lună, pregătindu-se pentru 
încercările vieţii. S-a născut la şapte luni, când încă făcea giumbuşlucuri în uterul 
mamei. S-a născut plin de energie. 

Stimulii mediului ambiant îl perturbau. A dezvoltat o anxietate intensă şi a devenit 
un copil hiperactiv. Am observat că mulţi copii prematuri devin hiperactivi. 
Hiperac-tivitatea lor nu e genetică, ci decurge din lipsa de psiho-adaptare 
emoţională, atât de importantă în finalul gesta-ţiei. Psiho-adaptarea se produce 
când fătul abia mai încape în uter şi, de aceea, trebuie să-şi încetinească mişcă- 
rile şi să înveţe să se relaxeze. 

Când era copil, J.C. nu reuşea să stea liniştit într-un loc. Era agitat, încordat, 
repeta greşelile, destabiliza clasa. Nimic nu îl liniştea - nici măcar mustrările 
adulților. El nu era aşa, pentru că aşa voia să fie. Avea o necesitate vitală să 
tulbure atmosfera din jurul lui, pentru a-şi calma propria 


agitaţie. Cât despre concentrare? Era ceva rar întâlnit la el. Se concentra doar 
asupra a ceea ce îl interesa mult. 

Dar întrucât era un copil istet, putinul cât se concentra în timpul orei era suficient 
ca să ia note bune. 

Odată cu trecerea timpului, a învăţat să-şi controleze neliniştea şi să aibă 
proiecte de viaţă stabile. 

A fost ajutat de profesori care au aplicat unele tehnici despre care voi vorbi în 
continuare. A devenit un profesionist competent. 

Ca toţi hiperactivii, are o gândire accelerată. Dar ştie ce anume l-a ajutat să fie 
stabil: muzica clasică. încă din copilărie, mama lui l-a făcut s-o aprecieze. 
Muzica clasică îi dezaccelera gândurile şi-i stabiliza emoția. Exemple ca cel al lui 
J.C. m-au ajutat să înțeleg importanţa muzicii pentru modularea ritmului gândirii, 
lată prima tehnică psiho-pedagogică: muzica ambientală în timpul desfăşurării 
orelor de curs. 

Obiectivele muzicii în funcționarea minții 

Dacă emoția determină calitatea înregistrării, atunci când nu există emoție, 
transmiterea informaţiei generează în elevi risipire, în loc de plăcere şi 
concentrare. 

Dacă ar fi muzică ambientală în sala de clasă - de preferinţă, o muzică blândă - 
cunoaşterea aridă şi logică transmisă de profesorii de matematică, fizică, chimie 
sau limbi străine capătă o dimensiune emoţională. 

Fenomenul RAM o va înregistra în mod privilegiat. Fără emoție, cunoaşterea 
este insipidă. 

Muzica ambientală are trei mari obiective. Primul, să favorizeze educaţia 
muzicală şi emoţională. 

Al doilea, să genereze plăcerea de a învăţa în timpul orelor de matematică, fizică 
sau istorie. 


Plato visa la delectarea de a învăţa (Plato, 1985). Al treilea, să diminueze 
sindromul gândirii accelerate (SGA), întrucât linişteşte gândirea, îmbunătăţeşte 
concentrarea şi asimilarea informaţiei. 

Muzica ambientală ar trebui să fie folosită din cea mai fragedă copilărie, în casă 
şi în sala de clasă. 

Efectele muzicii ambientale în sala de clasă sunt extraordinare, îi calmează pe 
profesori şi îi însuflețeşte pe elevi. Tinerilor le place muzica agitată, pentru că 
gândurile şi emoţiile lor sunt agitate. 

Dar după şase luni de ascultat muzică liniştită şi blândă, emoția lor este pregătită 
şi stabilizată. 


Aşezarea în cerc, sau în formă de U 


Obiectivele acestei tehnici: dezvoltarea siguranței, promovarea educației 
participative, îmbunătăţirea concentrării, diminuarea conflictelor în sala de clasă, 
reducerea conversațiilor între elevi. 


Odată, pe când eram în primul an din ciclul gimnazial, clasa mea a fost împărțită 
în grupe. Fiecare grup trebuia să prezinte o lucrare în faţa clasei. Mulţi din grupul 
meu au refuzat să execute o faptă atât de eroică. Eu, mai îndrăzneţ, am mers 
înainte. 

Niciodată n-am tremurat atât. Vocea părea sufocată. Când eram în camera mea, 
mi se părea atât de uşor să vorbesc, dar în faţa clasei nu reuşeam să-mi 
coordonez ideile. Astăzi ţin conferinţe pentru mii de oameni. Dar nu a fost uşor 
să depăşesc acest conflict. 

De ce ne este atât de greu să vorbim despre ideile noastre în public? De ce 
multora le este greu să ridice mâna într-un amfiteatru şi să pună întrebări? 

De ce unii oameni sunt elocvenți şi siguri pe ei când vorbesc cu apropiații lor, dar 
foarte inhibaţi când îşi discută opiniile cu străini sau în grupuri de lucru? Una 
dintre marile cauze se află în sistemul şcolar. În ciuda faptului că înşiruirea 
elevilor în sala de clasă, unii în spatele celorlalți pare atât de inofensivă, acest 
aranjament e nociv, generează distrageri şi blochează inteligenţa, înşiruirea 
elevilor le distruge spontaneitatea şi siguranţa în a-şi expune ideile. Generează 
un conflict caracterizat de teamă şi inhibiţie. Mecanismul implicat este următorul: 
când ne aflăm într-un ambient social, se declanşează, într-o fracțiune de 
secundă, un fenomen inconştient numit declanşatorul memoriei, care deschide 
anumite arhive ce conţin nesiguranţă şi blocaje, generând stresul care face 
imposibilă citirea altor arhive şi îngreunează manifestarea capacităţii de a gândi. 
Marile teorii legate de educaţie nu au studiat funcţiile memoriei. De aceea, ele nu 
au înţeles că sunt suficienţi doi ani în care elevii se aşează înşiruiţi în clasă, 
pentru a genera o traumă inconştientă. 

Este o traumă care îi împiedică să-şi exprime opiniile în adunări, să spună „nu", 
să discute despre nelămuriri în sala de clasă. Unii capătă o frică cumplită de a nu 
fi ţinta criticilor şi, de aceea, tac tot timpul. Alţii sunt excesiv de preocupaţi de 
ceea ce gândesc şi spun ceilalţi despre ei. Dumneavoastră aveţi această 
traumă? 


Şcoala clasică generează conflicte la elevi, fără să-şi dea seama de acest lucru. 
Pe lângă faptul că blochează capacitatea de a discuta, înşiruirea elevilor pune 
gaz pe focul sindromului gândirii accelerate, SGA. Gândirea elevilor funcţionează 
cu o mie de turaţii pe oră. Pentru adulți este greu de suportat oboseala, 
anxietatea şi agitația din SGA. Astfel, imaginaţi-vă ce se întâmplă cu copiii şi 
tinerii obligaţi să stea aşezaţi, imobili, şi, pe deasupra, având ca peisaj în faţa lor, 
ceafa colegilor de clasă? Ca să nu explodeze de anxietate, ei deranjează mediul 
înconjurător, poartă conversații între ei, îşi provoacă prietenii. 

E o chestiune de supraviețuire. Nu-i învinovâţiţi. învinovăţiți sistemul. Cum să 
rezolvăm această problemă? Făcând ca elevii să se aşeze în formă de semilună, 
de U sau în dublu cerc. Ei au nevoie să-şi vadă chipurile unii altora. Vă rog, 
scoateţi elevii - de la grădiniță până la universitate - din înşiruirea unii în spatele 
altora. 

Ea alimentează inerția intelectuală. 

A educa cu ochii: sculptorii emoțţiei 

Tineti minte această frază. Sala de clasă nu este o armată de oameni tăcuţi şi 
nici un teatru în care profesorul este unicul actor, iar elevii, spectatori pasivi. Toţi 
sunt actori ai educaţiei. Educaţia trebuie să fie participativă. 

După părerea mea, a cincea parte din durata orelor ar trebui să fie consumată cu 
predarea de către elevi în faţa clasei. Profesorii s-ar relaxa în acest timp, iar 
elevii s-ar angaja în educaţie, şi-ar dezvolta capacitatea critică, raţionamentul 
schematic şi ar depăşi fobia socială. 

îi rog pe dascăli să dea o atenţie specială elevilor timizi. Ei au diferite grade de 
fobie socială, o mare teamă de a-şi exprima ideile în public. Fabricăm o masă de 
tineri timizi. Timizii vorbesc puţin, dar gândesc mult - şi uneori se chinuiesc cu 
gândurile lor. Am spus deja şi o repet, de obicei timizii sunt excelenți pentru 
ceilalţi, dar foarte păguboşi pentru ei înşişi. Sunt etici şi grijulii cu societatea, dar 
nu se îngrijesc de calitatea vieții lor. Educatorii sunt sculptori ai emoției. Educaţi 
privind în ochi, educați cu gesturile: ele spun tot atât de mult cât şi cuvintele. 
Aşezarea în formă de U sau în cerc linişteşte gândirea, îmbunătăţeşte 
concentrarea, diminuează neliniştea elevilor. 

Climatul din clasă devine agreabil şi interacțiunea socială face un mare salt 
înainte. 


Expunerea interogativă: arta interogaţiei 


Obiectivele acestei tehnici: ameliorarea SGA, reaprinderea motivatiei, 
dezvoltarea capacității de a(-şi) pune întrebări, îmbogățirea interpretării de texte 
şi enunțuri, deschiderea ferestrelor inteligenței. 


Oare orice stres este negativ? Nu! Stresul este negativ, doar atunci când este 
intens, blochează inteligenţa şi generează o stare proastă. Există un tip de stres 
pozitiv, care deschide ferestrele memoriei, ne stimulează să depăşim obstacole 
şi să rezolvăm neclarităţile. Fără acest stres, visele noastre se diluează, 
motivaţia ni se distruge. Educaţia produce stres pozitiv, sau negativ? 


în mod frecvent - negativ! De ce? Datorită transmiterii de cunoaştere rece, de-a 
gata şi fadă. 

Această transmitere creează o ambianţă fără provocări, aventură şi inspiraţie 
intelectuală. A educa înseamnă a provoca inteligenţa - este arta provocării. Dacă 
un profesor nu reuşeşte să provoace inteligenţa elevilor în timpul expunerii sale, 
înseamnă că nu i-a educat. Ce e mai important în educaţie: îndoiala, sau 
răspunsul? 

Mulţi cred că răspunsul. Dar răspunsul este una dintre cele mai mari capcane 
intelectuale. 

Ceea ce determină importanţa răspunsului este importanţa îndoielii. îndoiala ne 
provoacă mult mai mult decât răspunsul. 

îndoiala este principiul înțelepciunii în filozofie (Du-rant, 1996). Cu cât un om de 
ştiinţă, un manager sau un profesionist se îndoieşte de adevărurile sale şi 
chestionează lumea în jurul său, cu atât îşi lărgeşte lumea ideilor şi străluceşte. 
Profesorii ar trebui să instige mintea elevilor şi să le provoace îndoiala. Cum? 
Realizând, în orice moment, o expunere interogativă. Vorbind despre atom, 
profesorul ar trebui să întrebe: 

„Cine ne garantează că atomul există?", Cum putem afirma că el este format din 
protoni, neutroni şi electroni?" 

Profesorii de matematică, de limbi străine şi de istorie ar trebui să înveţe să 
chestioneze, în mod creativ, cunoaşterea pe care o expun. 

Cuvintele: „De ce?', „Cum?", „Unde?", „Care este fundamentul?", trebuie să facă 
parte din rutina sa. 

Expunerea interogativă generează îndoiala, îndoiala generează stresul pozitiv, 
iar acest stres deschide ferestrele inteligenţei. 

Astfel formăm persoane care gândesc şi nu unele care doar repetă informații. 
Expunerea interogativă cucereşte în primul rând teritoriul emoţiei, apoi scena 
logicii şi, în al treilea rând, solul memoriei. Elevii vorfi supermotivaţi, pun întrebări 
şi nu rămân o masă de oameni manipulaţi de mass-media şi de sistem. 
Expunerea interogativă transformă informaţia în cunoaştere - şi cunoaşterea, în 
experienţă. Cel mai bun profesor nu este cel mai elocvent, ci cel care instigă şi 
stimulează cel mai mult inteligenţa. 

Formarea de minți libere 

Dacă elevii stau în şcoală timp de patru ani, ca simpli auditori de informaţie, ei 
încetează să mai pună întrebări altora şi lor înşişi şi devin spectatori pasivi. în 
acest proces, unii tineri devin aroganti şi insensibili, căpătând stări de anxietate şi 
psihopatie. 

Din ce se alimentează, pe plan intelectual, psihopaţii şi dictatorii? Din adevăruri 
absolute. Ei nu se îndoiesc, nu-şi pun la îndoială comportamentele inumane. 
Lumea se învârteşte în jurul adevărurilor lor. Ei îi rănesc pe ceilalţi şi nu simt 
durerea lor. Pentru ca un psihopat să se elibereze, el trebuie să înveţe să 
iubească arta de a se îndoi, căci numai aşa va şti să se re-gândească pe sine şi 
să se pună în locul celorlalţi. Profesorii trebuie să-şi depăşească viciul de a 
transmite cunoaşterea de-a gata, ca pe nişte adevăruri absolute. Chiar şi pentru 
simplul motiv că, la fiecare zece ani, multe adevăruri ale ştiinţei devin perimate şi 
îşi pierd valoarea. 


Faceţi următorul experiment: puneţi cel puţin zece întrebări în fiecare oră. Nu vă 
gândiţi că e ceva foarte simplu, căci necesită un antrenament de şase luni. 
Educaţia emancipează, formează minţi libere (Adorno, 1971) - şi nu robotizate şi 
controlate de societatea de consum, de paranoia esteticii, de opiniile altora. 

Expunerea prin dialog: arta întrebării 


Obiectivele acestei tehnici: dezvoltarea conştiinţei critice, promovarea dezbaterii 
de idei, stimularea educaţiei participative, depăşirea nesiguranței, învingerea 
timidității, îmbunătățirea concentrării. 


Alt instrument extraordinar pentru a transforma solul arid al sălii de clasă, într-un 
rond de flori este expunerea prin dialog, făcută cu ajutorul artei întrebării. în 
expunerea prin chestionare, profesorul expune cunoaşterea, fără a întreba. în 
expunerea prin dialog el pune elevilor numeroase întrebări. Cele două tehnici 
sunt complementare. 

Să vedem! Prin intermediul artei întrebării, profesorul stimulează şi mai mult 
stresul pozitiv al îndoielii. El captează atenţia elevilor şi pătrunde în teritoriul 
emoției şi în amfiteatrul minţilor lor. Cunoaşterea dată de-a gata blochează actul 
de a şti, iar îndoiala provoacă inteligenţa (Vigotsky, 1987). Toţi marii gânditori au 
fost mari iubitori de întrebări. Marile răspunsuri au emanat din marile întrebări. 
în ce perioadă este mai uşor de învățat? în copilărie! De ce? Pentru că ea este 
faza în care întrebăm mai mult şi ne deschidem ferestrele minţii. Copiii învaţă 
limbi străine cu uşurinţă, nu doar pentru că au mai puţină informaţie stocată în 
memorie, ci pentru că pun multe întrebări, interacționează mai mult. De ce e mai 
uşoară învăţarea unei limbi străine, în ţara de origine a acestei limbi? 

Cel mai important motiv este că, atunci când mergem în altă ţară, ne este ruşine 
şi întâmpinăm dificultăţi. în acel moment, diplomele şi statutul social aproape nu 
au valoare. E nevoie să ne fie greu să ne descurcăm, ca să construim o rețea de 
relaţii şi ca să supravieţuim. Pentru asta trebuie să scăpăm de teama de a 
întreba. Această situaţie „stresează" şi deschide într-un mod extraordinar 
arhivele memoriei, facilitând învăţarea. 

Când cineva încetează să pună întrebări, încetează să înveţe, încetează să se 
dezvolte. în ce perioadă produc savanții ideile lor cele mai strălucite? La 
maturitate, sau când sunt imaturi? Când sunt imaturi, pentru că se îndoiesc, „se 
stresează" şi întreabă mai mult. Einstein a propus teoria relativităţii la 27 de ani. 
După ce savanții primesc titluri şi aplauze, apar problemele. Aceleaşi titluri şi 
laude care îi recunosc se pot transforma în otrava care îi ucide ca gânditori 
(Cury, 2002). Mulţi nu mai creează nimic. 

Actualmente, cărţile mele sunt publicate în peste patruzeci de ţări. Pentru că sunt 
cercetător al culiselor minţii, sunt îngrijorat, căci chiar dacă nu vreau, eu ştiu că 
acest succes a cauzat deja câteva stricăciuni în inconştientul meu. Trebuie să fiu 
atent, să mă reciclez şi să mă golesc în permanenţă, ca să continuu să fiu un 
creator de idei noi. Dumneavoastră aţi încetat să mai învăţaţi, sau continuaţi să 


fiți un învățăcel dornic de tot ce e nou? Mulţi nu-şi dau seama că au încetat să 
gândească. 

Un profesor fascinant trebuie să pună elevilor săi cel puţin zece întrebări, în 
timpul unei ore. în primul rând, trebuie să pună întrebarea întregii clase. 
întrebarea începe prin „a stresa" pozitiv elevii şi a îmbunătăţi concentrarea. 
Dacă nimeni nu îndrăzneşte să răspundă, el trebuie să numească un elev şi să-l 
întrebe. Independent de răspuns, elevul trebuie lăudat pentru participare. Elevii 
cei mai nesociabili sunt cuceriţi cu acest procedeu. 

A călători în sine însuşi 

Arta întrebării generează gânditori inteligenţi în facultăţile de medicină, drept, 
inginerie, pedagogie. Dar ea trebuie iniţiată încă de la grădiniță. După un an de 
expunere interogativă şi prin dialog, elevii pierd teama de a se exprima, învaţă să 
discute ideile şi devin mari călători. Cum aşa? învaţă să călătorească în ei înşişi, 
învaţă să întrebe, pentru că sunt neliniştiţi, nerăbdători, iritaţi, solitari, speriați. 
învaţă nu numai să pună întrebări despre lumea exterioară, dar şi să facă o 
masă rotundă cu ei înşişi. 

Când pregătesc psihologi pentru consultaţii clinice, le vorbesc întotdeauna 
despre măreţia acestei mese rotunde interioare. Cel care e capabil să facă acest 
dialog cu el însuşi reeditează filmul inconştientului, mai rapid şi cu eficienţă mai 
mare. Nu este suficient ca un pacient să facă psihoterapie. El trebuie să fie autor 
al propriei sale istorii, trebuie să înveţe să intervină în propria sa lume. Dar, din 
nefericire, rareori oamenii pătrund în lumea lor- chiar şi în mediul medical. Când 
lumea ne abandonează, singurătatea este tolerabilă, dar când noi înşine ne 
abandonăm, singurătatea este aproape insuportabilă.Arta întrebării face parte 
din educaţia viselor noastre. Ea transformă sala de clasă şi sala emoţiei noastre 
într-un mediu plin de poezie, plăcut şi care ne stimulează inteligenţa. 

A fi povestitor de istorioare 

Obiectivele acestei tehnici: dezvoltarea creativității, educarea emoției, stimularea 
înțelepciunii, creşterea capacităţii de decizie în situații de tensiune, îmbogățirea 
relaţiilor cu ceilalți. 


A educa înseamnă a povesti istorioare. A povesti istorioare înseamnă a 
transforma viața în gluma cea mai serioasă a societăţii. Viaţa presupune pierderi 
şi probleme, dar trebuie trăită cu optimism, speranţă şi veselie. 

Părinţi şi profesori trebuie să danseze valsul vieţii, ca povestitori de istorioare. 
Lumea este prea serioasă şi rece. Ştirile zilnice anunţă crime, nenorociri, decese, 
nefericiri. Toată această avalanşă de ştiri proaste este arhivată în piaţa 
memoriei, generând lanţuri de gânduri care fac viaţa tristă, neliniştită şi lipsită de 
entuziasm. 


Trebuie să trăim cu mai multă blândețe. Să învăţăm să râdem de prostiile 
noastre, de comportamentele absurde, de manii, de temeri. Trebuie să spunem 
mai multe poveşti. Părinţii trebuie să-şi înveţe copiii, creând povești. 

Profesorii trebuie să povestească istorioare, pentru a-şi preda materiile 
condimentându-le cu veselie şi, uneori, cu lacrimi. 

Pentru a spune poveşti, este necesară o voce care are inflexiuni, cu accente 
teatrale, care schimbă tonul în timpul expunerii. Sunt necesare gesturi şi reacții 
capabile să exprime ceea ce informaţiile logice nu reuşesc. Mulţi părinţi şi 
profesori au o bogată cultură universitară, dar sunt inflexibili, rigizi, formali. Nici ei 
înşişi nu se suportă. 

Există oameni care nu reuşesc să spună povestioare? Nu cred. în fiecare ființă 
umană, chiar şi în cei mai rigizi, există un actor care vrea să respire, să 
glumească şi să se relaxeze. Lăsaţi-l să trăiască. Faceţi-le surprize celor tineri. 
Copiii noştri au nevoie de o educaţie serioasă, dar şi plăcută. Lăsaţi să 
înflorească un zâmbet, îmbră-ţişaţi-i şi povestindu-le istorioare. 

A striga înăuntrul inimii, a spune povestioare pline de farmec 

„Poveştile" pot răscumpăra istoria”. Ficţiunea poate salva realitatea. Cum? Un 
profesor de istorie n-ar trebui să vorbească niciodată despre sclavia negrilor, fără 
a reabilita perioada istorică. 

Informațiile seci despre sclavie nu educă, nu sensibilizează, nu conştientizează 
şi nici nu provoacă respingere faţă de crimele comise de neamul nostru. 

Când vorbeşte despre negri, profesorul de istorie trebuie să creeze istorioare 
pentru a-i face pe elevi să înțeleagă disperarea, gândurile, angoasa acelor ființe 
umane, în momentul în care erau aduse în sclavie de către membrii propriei 
specii. Nimic nu este mai bun decât povestirea unei istorioare reale, sau crearea 
unei „poveşti" care să-i facă pe elevi să simtă drama sclaviei. 

Fără această participare interioară, sclavia nu generează un impact emoţional 
solid. 

Nu provoacă o revoltă decisivă contra discriminării. Moartea a milioane de evrei, 
țigani şi a altor minorităţi nu mişcă pe nimeni, nu creează „vaccinuri" intelectuale. 
Se vor produce alţi Hitleri. 

A vorbi despre cunoaştere, fără a o umaniza, fără a reabilita emoția istoriei, 
perpetuează răul din noi şi nu-l vindecă. 

A spune povestioare este şi o acţiune psihoterapeutică. Ştiţi care este cea mai 
bună metodă de a rezolva conflicte în sala de clasă? Nu să agresezi, să ţipi sau 
să ţii o predică. Aceste metode se folosesc încă din epoca de piatră şi nu 
funcţionează. Dar a spune povestioare funcționează. Aceasta captează 
gândirea, stimulează analiza. 

Data viitoare când un elev sau un copil vă agresează, faceţi-l să gândească. 
Faceţi apel la sufletul lui prin educaţie, strigaţi cu blândețe, povestiţi-i ceva. 
Tinerii pot uita criticile şi regulile, dar nu vă vor uita istorioarele. 


Umanizarea cunoaşterii 


Obiectivele acestei tehnici: stimularea îndrăznelii, promovarea perspicacității, 
cultivarea creativității, stimularea înțelepciunii, creşterea capacității critice, 
formarea de persoane care gândesc. 


Educaţia clasică face o altă mare greşeală. Ea se străduieşte să transmită 
cunoaşterea în sala de clasă, dar rareori face comentarii asupra vieţii celui care a 
produs cunoaşterea. 

Informaţiile despre chimie, fizică, matematică sau limbi străine ar trebui să aibă 
un chip, o identitate. 

Ce înseamnă asta? 

înseamnă umanizarea cunoaşterii, povestirea vieţii savanților care au elaborat 
ideile pe care profesorii le predau, înseamnă şi reconstruirea atmosferei 
emoţionale pe care au trăit-o, pe când îşi făceau cercetările. 

Mai înseamnă şi relatarea neliniştii, greşelilor, greutăților şi discriminărilor pe 
care le-au suferit. Unii gânditori au murit pentru că şi-au susținut ideile. 

Cea mai bună modalitate de a forma oameni care nu gândesc este aceea de a-i 
hrăni cu o cunoaştere lipsită de viaţă, depersonalizată. 

Sunt un critic al materialelor didactice extrem de frumoase care expun 
cunoaşterea, dar care disprețuiesc poveştile despre savanţi. Acest tip de 
educaţie provoacă aversiune la elevi şi nu provoacă arta de a gândi. 

Câte nopti de insomnie, greutăţi şi frământări n-am petrecut ca să elaborez o 
nouă teorie asupra modului de funcționare a minţii, într-o ţară care nu are o 
tradiţie în a produce oameni de ştiinţă teoreticieni! A elabora o nouă teorie este o 
treabă mai complexă decât a face sute de cercetări. Dar nu toţi preţuiesc această 
muncă. 

Care este fundamentul meu intelectual? Să fie succesele mele, recunoaşterea 
teoriei şi utilizarea ei în teze de masterat şi doctorat? Nu! 

Fundamentul meu constă în suferinţa prin care am trecut, nesiguranța pe care 
am încercat-o, neliniştile pe care le-am suferit, depăşirea haosului meu interior. 
în spatele fiecărei informaţii date cu atâta simplitate, în sala de clasă, se află 
lacrimile, aventurile şi curajul oamenilor de ştiinţă. 

Doar că elevii nu reuşesc să le vadă. Este tot atât de important să se vorbească 
despre istoria ştiinţei şi despre povestea savantilor, ca şi despre cunoaşterea pe 
care aceştia au produs-o. Ştiinţa fără chip paralizează inteligenţa, goleşte ființa 
de caracteristicile sale, o apropie de neant (Sartre, 1997). Ea produce oameni 
aroganti şi nu oameni care gândesc. 

Rareori un om de ştiinţă a provocat daune omenirii. Cei care au provocat daune 
au fost cei care au folosit ştiinţa fără conştiinţă critică. 

Pasiune pentru ştiinţă: în căutare de aventurieri 

Cum eu produc cunoaştere despre modul în care construim gânduri, întotdeauna 
m-a intrigat observaţia că un gânditor a creat o primă generaţie de colegi care 
gândesc - iar în a doua generaţie, cei care gândesc se împuţinează tot mai mult. 
De exemplu, mulţi tineri prieteni ai lui Freud au devenit gânditori, ca Jung şi 
Adler. 


După moartea lui Freud, mulţi dintre urmaşii lui s-au închis faţă de noi posibilităţi 
de gândire. Prin urmare, nu şi-au mai dezvoltat ideile, aşa cum a făcut prima 
generaţie, ci doar le-au reprodus sau repetat. 

De ce se apare acest fenomen inconştient în ştiinţă? Pentru că prima generaţie a 
participat la istoria vie a gânditorului. A simţit căldura provocărilor sale, a 
persecuțiilor prin care a trecut şi a curajului său şi de aceea şi-a deschis şi ea 
ferestrele inteligenţei şi a îndrăznit să creeze, să-şi asume riscuri, să propună 
ceva nou. 

A doua generaţie nu a luat parte la această istorie, de aceea nu l-a zeificat şi nu 
l-a umanizat pe gânditor. 

Bineînţeles că există excepţii, dar acest mecanism este universal. A fost prezent 
în filozofie, în drept, în fizică, în sistemul politic şi chiar şi în mediul liderilor 
spirituali. Ştiţi care sunt cei mai aprigi duşmani ai unei teorii şi ai unei ideologii? 
Sau cine sunt apărătorii lor cei mai ferventi. E mult de spus despre acest subiect, 
dar nu e momentul. 

Faţă de acest fenomen, afirm cu convingere că umanizarea cunoaşterii este 
fundamentală pentru revoluţio-narea educaţiei. în caz contrar, vom asista la mii 
de congrese ale educaţiei, care nu vor avea nici un efect intelectual. Studenţii, 
chiar şi cei care studiază pentru masterat şi doctorat, vor fi în cel mai bun caz 
actori coauxiliari ai evoluției ştiinţei. 

Cred că 10 până la 20% din timpul fiecărei ore ar trebui consumat de profesori cu 
discuţii despre reabilitarea vieţii savanților. Această tehnică stimulează pasiunea 
pentru cunoaştere şi produce creatori de idei. Elevii vor ieşi cu o diplomă în 
mână şi cu o pasiune în suflet. Le va plăcea aventura şi vor explora lumea cu 
măiestrie. 

Tinerii vor ieşi din învăţământul liceal şi universitar cu dorința de a semăna cu 
modele de persoane întreprinzătoare, cum ar fi oameni de ştiinţă, medici, jurişti, 
profesori - în fine, cei care transformă lumea, şi nu cu fotomodele şi vedete de 
doi bani, care sunt lansate peste noapte de reflectoarele mass-media. 
Cunoaşterea fără chip şi industria se imagini a divertismentului au ucis adevărații 
noştri eroi. 

Umanizarea profesorului: ce poveste spui 

Obiectivele acestei tehnici: dezvoltarea socializării, stimularea afectivității, 
construirea unei punti productive în relațiile sociale, stimularea înțelepciunii, 
depăşirea conflictelor, prețuirea lui „a fi”. 


Înainte de secolul XVI, educaţia era făcută, în mod normal, de maeştri care 
convieţuiau împreună cu tinerii. 

Aceştia din urmă se îndepărtau de părinţi pe timpul adolescentei, învățau 
meseria de fierari, producători de vinuri etc. Mulţi plăteau un preţ emoţional 


foarte mare, căci erau izolaţi de părinţi de la şapte la paisprezece ani, preju- 
dicind relaţia afectivă cu ei. 

Când şcoala s-a răspândit, s-a produs un mare salt emoţional, căci, pe lângă 
beneficiul educaţional pe care-l aveau în şcoli, copiii se întorceau în fiecare zi la 
convieţuirea cu părinții. Afectivitatea dintre ei a crescut. 

Părinţii îşi îmbrăţişau zilnic copiii. Cuvinte ca cher (dragule) apăreau în Franţa. 
Până şi arhitectura caselor s-a schimbat. Au apărut coridoarele laterale, pentru 
ca străinii să nu invadeze spațiul intim al familiei. 

Imediat ce şcoala s-a răspândit, acest fapt a modificat relaţiile sociale. A fost un 
început frumos. Familia era o sărbătoare. Părinţii aveau timp pentru copii, iar 
copiii îi admirau pe părinţi. Dar, în secolele următoare, relaţiile aveau să se 
distanțeze mult. Astăzi, părinţii şi copiii abia au timp să stea de vorbă unii cu alții. 
lar relația şcolară? E mai proastă. 

Profesori şi elevi împart spaţiul unei săli, dar nu se cunosc. Petrec ani fiind foarte 
aproape unii de alţii, dar rămân străini unii pentru alții. 

Ce tip de educaţie este aceasta, care disprețuiește emoția şi neagă istoria 
existenţială? 

Animalele nu au istorie, căci nu percep că sunt diferite de lume, dar ființa umană 
percepe această diferenţă şi de aceea construieşte o istorie şi transformă lumea 
(Freire, 1998). Şcolile de pedagogie greşesc pentru că nu-şi stimulează 
profesorii să se umanizeze în sala de clasă. Umanizarea cunoaşterii este 
fundamentală, iar umanizarea dascălilor este primordială. 

Calculatoarele pot informa elevii, dar numai profesorii sunt capabili să-i formeze. 
Doar ei pot stimula creativitatea, depăşirea conflictelor, atracţia fată de existentă, 
educaţia pentru pace, pentru consum, pentru exercitarea drepturilor omului. 
Dragi profesori, fiecare dintre voi are o istorie fascinantă, care conţine lacrimi şi 
bucurii, vise şi frustrări. Povestiţi-o elevilor voştri în doze mici, pe parcursul 
anului. 

Nu vă ascundeţi în spatele cretei sau a materiei. în caz contrar, temele care sunt 
responsabile de educarea pentru viaţă, cum ar fi educaţia pentru pace, pentru 
societate, pentru circulaţie, pentru sănătate vor fi o utopie şi se vor afla în legi, 
dar nu în suflet. 

Educaţia modernă se află în criză, pentru că nu este umanizată. Ea îl separă pe 
cel care gândeşte, de cunoaştere; pe profesor, de materie; pe elev, de şcoală - 
în fine, separă subiectul de obiect. 

Ea a generat tineri care gândesc logic, care ştiu să opereze cu numere şi 
aparate, dar nu cu greutăţi, conflicte, contradicții şi provocări. De aceea, rareori 
produce conducători şi profesionişti excelenți, oameni care să iasă din obişnuit şi 
să fie diferiți de ceilalți. 

Notele mici au mare valoare în şcoala vieții 

Găsiţi câteva ferestre în timpul orei, pentru a vorbi câteva minute despre 
problemele, obiectivele, eşecurile şi succesele pe care le-aţi avut în viaţă. 
Rezultatul? 

Veţi educa emoția. Elevii voştri vă vor iubi, veţi fi dascăli de neuitat. Vă vor 
identifica cu materia pe care o predaţi, vor preţui orele voastre. 


De asemenea, ascultaţi-i pe elevi. Pătrundeţi în lumea lor. Descoperiţi cine sunt. 
Un profesor influențează personalitatea elevilor mai mult prin ceea ce este, decât 
prin ceea ce ştie. 

Dragi părinţi, şi voi aveţi o istorie strălucită. Aşa cum am spus la începutul 
acestei cărţi, vorbiţi despre voi şi lăsaţi-i pe copiii voştri să vă descopere lumea. 
Cel mai bun mod de a-i pregăti pentru viaţă nu este să impuneți reguli, să 
criticati, să certati şi să pedepsiţi, ci să vorbiţi de visele, de succesele, de 
nesiguranţele şi eşecurile voastre. 

Educatorii fascinanţi nu sunt infailibili. Dimpotrivă, ei îşi recunosc greşelile, se 
răzgândesc dacă sunt convinşi să o facă şi nu le „vâră pe gât" copiilor şi elevilor 
adevărurile lor. Aceste comportamente lucide sunt înregistrate într-un mod 
excelent de fenomenul RAM (registrul automat al memoriei), creând o grădină în 
lumea conştientă şi inconştientă a tinerilor, lată acest exemplu, lisus Christos nu 
controla pe nimeni, doar îşi expunea ideile şi îi invita pe oameni să reflecteze, 
spunând: „cui îi e sete ...", „cine vrea să mă urmeze ...". El instiga arta de gândi. 
Marii pacificatori, cum au fost Platon, Buda, Mahomed, Gandhi, voiau să formeze 
oameni liberi. 

în şcoala vieţii, notele mici ne ajută mai mult decât notele mari. Greşeala poate 
genera, în anumite situaţii, o experienţă mai bogată decât reuşita. 

Trebuie să vorbim de victoriile noastre, dar şi de frustrările noastre. Sunt mulți 
tineri deprimati şi cu fobii, implorând prin gesturile şi atitudinile lor ca un profesor 
să le spună o poveste care să-i ajute. 

Odată, o coordonatore în pedagogie a unei şcoli mari, care asista la una dintre 
conferințele mele, fiind motivată de expunere s-a ridicat în faţa asistenţei şi a 
povestit o întâmplare emoţionantă. A spus că una dintre eleve o căutase cu 
câteva luni în urmă, ca să stea de vorbă cu ea în legătură cu o problemă. 

Eleva era vizibil abătută, dar coordonatoarea i-a spus că nu avea timp în acel 
moment şi a amânat discuţia pentru o altă zi. Din nefericire, nu a mai avut timp, 
pentru că tânăra şi-a pus capăt vieţii. Niciodată câteva minute nu fuseseră atât 
de importante. 

Câte conflicte nu ar fi evitate, printr-o educaţie umanizată! Am convingerea că 
profesorii care vor citi această carte şi vor începe să pătrundă în lumea elevilor 
lor agresivi, neliniştiți sau sâcâitori, vor evita nu numai multe sinucideri, dar şi 
masacre în care elevii pun mâna pe arme şi trag în colegii şi profesorii lor. 
înainte de a comite aceste crime, tinerii au strigat în diferite forme pentru a cere 
ajutor, dar nimeni nu i-a auzit. 

Au implorat, dar nimeni nu a înţeles mesajul lor. Mulţi mi-au spus că dialogul pe 
care l-au mentinut cu ei i-a oprit să se sinucidă. Când noi îi ascultăm, se ascultă 
şi ei şi îşi găsesc drumul. Dar sunt mulţi cei care se tem să audă. 

Să nu vă gândiţi că prevenirea conflictelor este doar de competenţa psihiatrilor şi 
psihologilor. Asta şi pentru că numai o mică parte caută ajutor psihologic. 
Profesorii pot face mult mai mult decât îşi imaginează. 

A câştiga avantaje competitive 

Permiteţi-mi, vă rog, să insist asupra acestui punct, pentru că niciodată nu se va 
spune prea mult pentru a-l scoate în evidenţă. Educaţia este greşită în toată 
lumea. 


Şcolile s-au născut fără să înţeleagă profund funcţiile memoriei şi a procesului de 
construire a gândirii. 

Deşi nu avem date statistice, după cum am spus, cred că cel puţin 90% din 
informaţiile pe care le învăţăm în sala de clasă nu vor fi niciodată amintite. 
Umplem memoria şi nu ştim ce să facem cu atâta informaţie. Memoria este 
specialistă în a susţine înflorirea de noi gânduri - a creativității inteligenţei. 
Haideţi să dăm mai puţină informaţie şi să introducem mai multe dintre poveştile 
noastre. 

Sunt multe şcoli care se îngrijesc numai de pregătirea elevilor pentru a intra în 
facultăţi. Ele greşesc prin faptul că se axează numai pe acest obiectiv. Chiar 
dacă intră în cele mai bune şcoli, când le termină, acei elevi pot avea dificultăţi 
enorme în a-şi soluţiona provocările profesionale şi personale. 

Sistemul educaţional e bolnav. 

Depăşiţi conţinutul programatic. 

îi rog pe dascăli: găsiţi spaţiu pentru umanizarea cunoaşterii, umanizarea 
propriei istorii şi stimularea artei îndoielii. 

Elevii voştri nu numai că vor face un salt intelectual, dar vor avea şi avantaje 
competitive. 

Care? 

Vor fi întreprinzători, vor şti să aleagă, îşi vor asuma riscuri pentru concretizarea 
obiectivelor propuse, vor suporta rigorile vieţii cu demnitate. 

Vor fi mai sănătoşi din punct de vedere emoţional. 

Probabilitatea de a dezvolta conflicte şi de a avea nevoie de un tratament 
psihologic va fi mai redusă. 


Educarea respectului de sine: laudă înainte de a critica 


Obiective a ie acestei tehnici: educarea emopei şi respectului de sine, 
vaccinarea contra discriminării, promovarea solidarității, rezolvarea de conflicte 
în sala de clasă, filtrarea stimulilor,stre-sanfi”, prelucrarea pierderilor şi a 
frustrărilor. 


Lauda alină rănile sufletului, educă emoția şi respectul de sine. A lăuda 
înseamnă a încuraja şi a stimula calitățile. Există părinţi şi profesori care nu şi-au 
lăudat niciodată copiii şi elevii. 

Cartea mea: Eşti de neînlocuit s-a transformat într-un mare fenomen editorial, în 
multe ţări, nu prin numele scriitorului, ci pentru că, în ea, eu laud viaţa. în ea 
povestesc cum noi toţi ca să trăim comitem nebunii din iubire. Am fost cei mai 
mari alpinişti şi cei mai mari înotători din lume, pentru a câştiga cea mai mare 
dispută din istorie -o dispută cu peste 40 de milioane de concurenţi. Care era 
această dispută? 

Disputa spermatozoidului pentru a fecunda ovulul. A fost o mare aventură. Mulţi 
tineri spun că nu au cerut să se nască. Alții îşi pierd curajul în faţa oricărei 
probleme. 


Alţii cred că nimic nu merge bine în viaţa lor. Dar toţi ne naştem învingători. 
Toate dificultăţile actuale sunt nesemnificative, dacă le comparăm cu riscurile 
grave pe care le înfruntăm ca să trăim pe scena existenţei. 

Profesorii trebuie să spună această poveste elevilor. Ea a contribuit la formarea 
unui solid respect de sine. 

Cum să ajutăm un copil sau un elev care a greşit, a agresat, a avut reacții 
inadmisibile? Unul dintre cele mai mari secrete este folosirea tehnicii 
laudă/critică. Mai întâi, lăudaţi-i anumite caracteristici. Lauda stimulează bucuria, 
iar bucuria deschide ferestrele memoriei. Câteva momente după aceea, puteţi 
să-l criticaţi şi să-l faceţi să reflecteze asupra greşelii comise. 

Critica, fără o laudă prealabilă, blochează inteligenţa, îl face pe tânăr să 
reacționeze din instinct, ca un animal ameninţat. Fiinţa umană cea mai 
agresivă se topeşte în fața unei laude, şi în felul acesta, rămâne dezarmată şi 
poate fi ajutată. Multe asasinate ar putea fi evitate, dacă, în primul minut de 
tensiune, persoana ameninţată şi ar lăuda agresorul. 

Odată, a venit la cabinetul meu un bărbat de origine germană, ai cărui bunici 
suferiseră o traumă de război. 

Era foarte agresiv. Spunea că ar ucide pe oricine i-ar apărea în cale, inclusiv pe 
copiii săi. 

În timpul consultatiei am spus ceva ce nu i-a plăcut şi el a pus mâna pe o armă 
pe care o avea ascunsă şi m-a ameninţat. Ştiţi ce am făcut? 

Nu m-am intimidat. L-am privit în ochi şi l-am lăudat, l-am spus: „Cum e posibil ca 
un om inteligent să aibă nevoie de o armă pentru a-şi expune ideile?" 

Şi am continuat: „Ştiţi că aveţi o mare capacitate intelectuală şi că prin 
intermediul ei puteţi cuceri pe oricine?" 

Lauda l-a surprins. Furia i s-a topit ca gheaţa sub soarele amiezii. A început să 
plângă. începând din acel moment, a avut o evoluţie excelentă pe parcursul 
tratamentului. A devenit o fiinţă umană foarte plăcută. Dacă eu n-aş fi acţionat 
aşa, poate că n-aş mai fi fost aici ca să povestesc întâmplarea. 

Vaccinarea contra discriminării 

încercaţi să vă lăudaţi soția, soţul, copiii, elevii sau colegii de muncă, înainte de 
a-i critica. Există totdeauna motive pentru a preţui pe cineva. Descoperiţi-le. 
După ce-i lăudaţi, faceţi critica - dar faceţi-o o singură dată. Nu repetarea 
cuvintelor critice generează momentul educaţional, ci înregistrarea şi acceptarea 
lor. Dacă veţi folosi această tehnică timp de câteva luni, relaţia voastră socială se 
va schimba total. Veţi putea cuceri persoanele cele mai reci şi insuportabile. 

Nu există tineri care creează probleme, ci tineri care trec prin probleme. Lăudaţi-i 
pe tinerii timizi, obezi, discriminați, hiperactivi, dificili, agresivi. încurajaţi-i pe cei 
de care ceilalți îşi bat joc, pe cei care se simt diminuați. 

A fi educator înseamnă a fi promotor ai respectului de sine. 

Dacă aş putea, aş merge din şcoală în şcoală, în diferite părţi ale lumii, şi i-aş 
pregăti pe profesori să priceapă modul de funcţionare al minţii şi să înțeleagă 
faptul că în micul spaţiu şcolar sunt dezlănţuite mari traume emoţionale. în loc de 
laude, există critici agresive. Deseori, elevii se rănesc serios unii pe alții. 

Nu permiteţi, sub nici o formă, ca elevii să-i numească pe colegii lor „balenă" sau 
„elefant", pentru că sunt obezi. Nici nu vă imaginaţi ce rău emoţional provoacă 


aceste porecle, la nivelul subconştientului. Nu le permiteţi să vorbească în mod 
depreciativ despre defectele fizice şi despre culoarea pielii celorlalţi. Aceste 
glume nu sunt inofensive. Ele produc conflicte grave, care nu se sting niciodată, 
ci doar se reeditează. Discriminarea este un cancer, o pată care a întinat mereu 
istoria noastră. 

De foarte devreme, mi-am învăţat fiicele să înțeleagă faptul că în spatele fiecărei 
fiinţe umane există o lume care aşteaptă să fie descoperită. Ele au învăţat să nu 
accepte discriminarea. Eu sunt de origine europeană şi orientală. Ştiţi care este 
culoarea păpuşilor celor două fiice mai mici ale mele, care au nouă şi zece ani? 
Neagră. Ele dorm fericite cu două păpuşi negre, deşi noi suntem albi. 

Eu nu am intervenit în această alegere. Ele au învăţat să iubească viaţa. 
Învăţaţi-i pe tineri, prin cuvinte şi, mai ales, prin atitudini, să iubească specia 
umană. Spuneţi-le că, mai presus de faptul că suntem americani, arabi, evrei, 
albi, negri, bogaţi sau săraci, suntem o specie fascinantă. în culisele inteligenţei 
noastre, suntem mai egali decât ne imaginăm. 

Elogiați viața. Faceţi-i pe tineri să viseze. 

Dacă ei încetează să creadă în viaţă, nu va mai exista viitor. 

Administrarea gândurilor şi emoţiilor 


Obiectivele acestei tehnici: recuperarea guvernării eu lui, rezolvarea SG A, 
prevenirea conflictelor, protejarea straturilor memoriei, promovarea siguranței, 
dezvoltarea unui spirit întreprinzător, protejarea emop'eiîn situații de tensiune. 


Odată, o studentă de la inginerie m-a căutat, întrucât se plângea de depresie. 
Trecuse pe la şapte psihiatri şi luase aproape toate tipurile de antidepresive. 

Era descurajată. Viaţa nu avea culoare. Speranţa i se risipise. Durerea depresiei, 
care este ultimul stadiu al suferinței umane, îi răpise sensul vieţii. Căderea ei 
emoţională m-a mişcat. 

l-am spus că nu trebuia să accepte faptul că era bolnavă. Putea răsturna jocul. 
Recuperarea capacității de a-şi conduce propriul eu putea să potenţeze efectul 
medicamentelor şi s-o facă să-şi recapete bucuria de a trăi. 

l-am spus că avea în interiorul ei resurse care nu erau folosite suficient, l-am 
explicat că, deşi importantă, medicaţia avea un rol secundar în tratament. 

Cine era actorul principal? Gestiunea gândurilor negative şi a emoțiilor 
angoasante. 

A învăţat că tot gunoiul care trecea prin scena minţii sale era înregistrat în mod 
automat în memorie şi nu mai putea fi şters, ci doar reeditat. A înțeles că, pentru 
a face această reeditare, trebuia nu doar să-şi înțeleagă toate rănile trecutului, ci 
şi să critice fiecare gând negativ şi fiecare emoție perturbatoare. 

în felul acesta, încet, încet, tânăra fragilă a încetat să mai fie victima problemelor 
sale şi a început să-şi rescrie povestea vieţii şi să contemple ceea ce era frumos. 
Florile au răsărit după lunga şi insuportabila iarnă. Tânăra s-a făcut mai 


frumoasă. Toţi cei care trec prin haosul depresiei, al panicii, al fobiilor, al 
pierderilor, şi îl depăşesc, devin mai frumoşi pe dinăuntru. 

Autocompătimirea, acceptarea şi lipsa de motivaţie pentru a lupta sunt obstacole 
serioase în calea depăşirii unei tulburări emoţionale. Controlul gândurilor este 
punctul central al tratamentului psihoterapeutic în oricare curent de gândire. în 
acelaşi timp, trebuie să înțelegem şi faptul că acest control este punctul central al 
educației, deşi ştiinţa nu înţelege prea bine această chestiune. 

Dacă tinerii nu învaţă să-şi controleze gândurile, vor fi o barcă fără cârmă, 
marionete ale propriilor probleme. 

Sarcina cea mai importantă a educaţiei este transformarea ființei umane în 
propriul său lider - lider al gândurilor şi emoţiilor sale. 

Şcolile din toată lumea îi învaţă pe elevi să conducă firme şi aparate, dar nu-i 
pregătesc pentru a-şi controla şi să-şi ţină în frâu gândurile. Sunt nenumărați cei 
care au succes profesional, dar sunt sclavii propriilor gânduri. Viaţa lor 
emoţională este mizerabilă. Ei înfruntă lumea, dar nu ştiu să-şi înlăture din minte 
ceea ce este inutil. 

Am tratat medici, avocaţi şi manageri inteligenţi, atnci când e vorba de probleme 
obiective. 

Cu toate acestea, o jignire îi debusolează, o critică îi distruge, o deceptie din 
partea apropiaților lor le provoacă o mare anxietate. 

Sunt puternici în lumea exterioară, dar lideri fragili pe terenul propriului psihic. 
Eliberarea din închisoarea intelectuală 

Profesorii fascinanţi trebuie să-şi ajute elevii să se elibereze din închisoarea 
intelectuală. 

Cum? Independent de materia pe care o predau, trebuie să arate, cel puţin o 
dată pe săptămână, că ei pot şi trebuie să-şi gestioneze gândurile şi emoțiile. 
Fie povestind istorioare sau vorbind direct cu ei, profesorii trebuie să explice că 
dacă eul, care reprezintă voinţa conştientă, nu este lider al gândurilor, el va fi 
comandat. Nu există doi stăpâni. 

Trebuie să explicaţi că fiinţa umană are tendinţa de a-şi fi propriul său călău. 
Trebuie să insistaţi pe faptul că cei mai mari duşmani ai noştri se află în noi. 
Numai noi înşine ne putem împiedica să fim sănătoşi şi fericiți. 

în acelaşi mod, părinţii trebuie să-şi înveţe copiii şi adolescenţii să-şi critice 
propriile idei negative, să se revolte împotriva temerilor lor, să-şi înfrunte 
necazurile şi timiditatea. După părerea mea, gestionarea gândurilor este una 
dintre cele mai importante descoperiri ale ştiinţei actuale, cu mare aplicabilitate în 
educație şi în psihologie. 

Dar educaţia, şcolile de pedagogie şi facultăţile de psihologie încă dormitează în 
acest domeniu. 

Suntem specialişti în formarea de oameni pasivi. 

La ce le foloseşte să învețe să rezolve probleme de matematică, dacă tinerii 
noştri nu au învăţat să rezolve probleme de viaţă? 

La ce le foloseşte să înveţe limbi străine, dacă nu ştiu să vorbească despre ei 
înşişi? 


E timpul să formăm autori şi nu victime ale propriei vieți. E timpul să 
prevenim bolile emoţionale printre tineri, în loc să aşteptăm să le tratăm după ce 
au apărut. 

Tinerii au nevoie de o educaţie deosebită. 

Participarea la proiecte sociale 


Obiectivele acestei tehnici: dezvoltarea responsabilității sociale, promovarea 
atitudinii cetăţeneşti, cultivarea solidarității, creşterea capacității de lucru în 
echipă, prelucrarea temelor colaterale: educaţia pentru sănătate, pentru pace şi 
pentru drepturile omului. 


A-i face pe tineri să se angajeze în proiecte sociale 

Heste a zecea tehnică pedagogică pe care o propun. Angajamentul social 
trebuie să fie marea ţintă a educaţiei. Fără el, individualismul, egoismul şi 
controlul unora asupra altora vor spori. 

Participarea la campanii de prevenire a SIDA, a drogurilor şi violenţei, de luptă 
împotriva foamei, poate contribui la sănătatea psihică şi socială a tinerilor. Aşa 
cum am văzut, ei iubesc otrava societăţii de consum şi a plăcerii imediate. Mulţi 
se preocupă doar de ei înşişi. Dar, repet, ei nu sunt vinovaţi. Există milioane de 
imagini înregistrate în memoria lor conştientă şi inconştientă, care îi controlează 
fără ca ei să-şi dea seama. 

în realitate, noi toţi suntem victime ale sistemului pe care l-am creat. Ne pierdem 
identitatea, ne-am transformat într-un cont bancar, un număr de carte de credit, 
un consumator potenţial. Critica mea este fundamentată. 

Sistemul social se infiltrează în cutia cu secrete a personalităţii, făcând să 
diminueze producţia de gânduri simple, liniştite, senine. 

în cadrul unei cercetări pe care am făcut-o cu circa o mie de educatori asupra 
opiniei lor relativ la calitatea vieţii tinerilor, rezultatele au fost uimitoare. 

Ei consideră că 94% dintre tineri sunt agresivi şi 6% calmi; 95% sunt înstrăinaţi şi 
4% se preocupă de viitorul lor. Încotro se îndreaptă educaţia? 

Tineri care se diferenţiază 

Tinerii care sunt hotărâți, creativi şi întreprinzători vor supravieţui în sistemul 
competitiv. Cei care nu au obiective şi nici îndrăzneală ca să-şi materializeze 
proiectele vor trăi în umbra părinţilor şi vor îngroşa masa şomerilor. 

Tinerii fără calificare intelectuală prejudiciază viitorul unei naţiuni. De ce urcă şi 
coboară bogăţia naţiunilor? 

De ce nu durează până la a treia generaţie averile familiale? Din cauza 
materialului uman. 

Trebuie să ne calificăm fiii şi elevii. Ei trebuie să se simtă importanţi în şcoală, 
trebuie să participe la anumite decizii. Trebuie să participe şi la hotărârile familiei 
- cum ar fi cumpărarea unei maşini, itinerarul călătoriilor, ieşirile la restaurant şi 


chiar bugetul familiei. Trebuie să învețe să aleagă. în felul acesta vor învăţa o 
lecţie dură: orice alegere implica pierderi şi câştiguri. 

Sindromul SGA îi face agitaţi pe copiii noştri. Ei detestă rutina şi de aceea 
reclamă că „nu au nimic de făcut”. Au multe de făcut, dar rutina duce la 
anxietate. Dacă îi angajăm în proiecte sociale, viaţa lor va căpăta un nou sens. 
Emoţia lor va fi structurată, gândirea va fi liniştită şi, în plus, vor învăţa importanţa 
faptului de a fi utili. 

Cum vor putea urca pe podium, dacă disprețuiesc antrenamentul? Cum vor 
străluci în societate, dacă nu au legătură cu ea? A-i considera pe copiii şi elevii 
noştri doar ca pe nişte receptori de informaţie şi consumatori de bunuri materiale 
este un afront la inteligența lor. 

Trebuie să formăm tineri care să iasă în evidenţă în lume, care să propună 
schimbări, care să reabiliteze sensul lor existenţial şi sensul lucrurilor (Ricoeur, 
1960). Una dintre cauzele care fac milioane de tineri să consume droguri, să 
cadă în depresie şi să se înstrăineze este faptul că ei nu au simţul vieţii, nici 
angajament social. 

Plictiseala îi doboară. De aceea, atunci când au o atitudine nesănătoasă, se 
îndreaptă spre consumul de droguri, într-o încercare de a-şi calma neliniştea şi 
tristețea şi nu doar pentru a-şi potoli curiozitatea. Mulţi tineri folosesc droguri ca 
antidepresive şi tranchilizante. Din nefericire, această atitudine îi face să trăiască 
în cea mai dramatică închisoare: carcera emoției. 

Aplicarea tehnicilor ce aparţin proiectului „şcoala vieții" 

Nu putem să uităm că profesorii din întreaga lume se îmbolnăvesc în mod 
colectiv. Profesorii sunt „bucătarii cunoaşterii”, dar pregătesc hrana pentru nişte 
meseni fără poftă de mâncare. Orice mamă devine un pic paranoică, atunci când 
copiii ei nu vor să se hrănească. Cum să cerem sănătate de la profesori, dacă 
elevii lor au anorexie intelectuală? Tocmai de dragul sănătății lor şi a elevilor lor, 
educaţia trebuie reconstruită. 

Şcolile care aplică deja tehnicile psiho-sociale ale proiectului „şcoala vieții” se 
află în faţa a ceva minunat. Stresul profesorilor şi tipetele cu care se străduiesc 
să facă linişte s-au diminuat. Nivelele de anxietate, conversațiile şi altercaţiile 
între elevi s-au atenuat. Au crescut concentrarea, plăcerea de a învăţa şi 
participarea. 

O directoare a unei şcoli publice mi-a cerut insistent ajutorul. Deseori, chema 
poliția pentru a ţine în frâu agresivitatea dintre elevi. Mişcat, am pregătit 
profesorii. Ei au aplicat toate aceste tehnici, timp de un an. Rezultatul? Pe lângă 
toate câştigurile intelectuale pe care le-am menţionat, nu a mai fost necesar să 
cheme politia. Ţipetele au încetat, elevii s-au calmat, a apărut respectul. 

în acea şcoală publică există doar învățământ primar şi gimnazial. Când elevii au 
intrat în altă şcoală pentru a frecventa învățământul liceal, profesorii au rămas 
impresionați de calmul lor. Deveniseră poeți ai vieții. 

în fața unor transformări atât de mari, directoarea mi-a spus: „Nu-mi vine să cred 
ce s-a întâmplat în şcoala mea." Eu n-am făcut mare lucru, profesorii sunt cei 
care merită toate aplauzele. Poate că aceasta este una dintre experiențele 
mondiale extrem de rare de transformări semnificative în dinamica personalităţii 
şi în procesul educaţional, care aplică tehnicile psiho-pedagogice. Partea cea 


mai bună este că aplicarea acestor tehnici nu presupune bani. Ea dă naştere 
şcolii visurilor noastre. 

Care este şcoala visurilor noastre? Pentru mine, este şcoala care îi educă pe 
tineri pentru a putea extrage forță din fragilitate; siguranța planetei, din frică; 
speranţă, din dezolare; zâmbet, din lacrimi şi înțelepciune, din eşecuri. 

Şcoala visurilor mele uneşte seriozitatea unui conducător, cu veselia unui actor; 
forța logicii, cu simplitatea iubirii. în şcoala visurilor mele, fiecare copil este un 
giuvaer unic în teatrul existenţei, mai important decât toţi banii din lume. în ea, 
profesorii şi elevii scriu o poveste extrem de frumoasă, sunt grădinari care fac din 
sala de clasă, un rond de vise. 

Care este familia visurilor voastre? Familia visurilor mele nu e perfectă. Nu are 
părinţi infailibili, nici copii care nu provoacă frustrări. 

Este cea în care părinţi şi copii au curajul să-şi spună unii altora: „Te iubesc", 
„Am exagerat", „Scuzaţi-mă", „Sunteţi importanţi pentru mine". 

în familia visurilor mele nu există eroi, nici fiinţe extraordinare, ci prieteni. 
Prieteni care visează, iubesc şi plâng împreună. în această familie, părinţii râd 
când îşi pierd răbdarea, iar copiii fac haz de propria lor încăpățânare. 

Familia visurilor mele este o sărbătoare. Un loc simplu, dar cu oameni fericiți. 


PARTEA a Vl-a 


POVESTEA MARELUI TURN 


Dacă societatea ar plasa educația în centrul atenţiei, închisorile ar deveni muzee, 
poliţiştii ar deveni poeți, iar psihiatri ar deveni muzicieni... 


Care sunt specialiştii cei mai importanţi ai societăţii? 


Pentru a finaliza această carte, voi relata o poveste care pune în evidentă 
direcţia periculoasă către care se îndreaptă societatea, criza educaţiei şi 
importanţa părinţilor şi profesorilor, în calitate de constructori ai unei lumi mai 
bune. Am povestit această poveste în multe conferințe, inclusiv în congrese 
internaţionale. Mulţi educatori sunt atât de sensibilizaţi, încât plâng. 

Într-o vreme nu prea îndepărtată de a noastră, omenirea a devenit atât de 
haotică, încât oamenii au făcut un mare concurs. Voiau să ştie care era profesia 
cea mai importantă a societăţii. Pe un stadion enorm, organizatorii evenimentului 
au construit un turn înalt, cu trepte de aur încrustate cu pietre preţioase. Turnul 
era superb. Au chemat presa mondială, televiziunea, ziarele, revistele şi radi- 
ourile, pentru a relata evenimentul. 

Lumea sta cu ochii aţintiți asupra evenimentului. Pe stadion, oameni din toate 
clasele sociale se înghesuiau să vadă de aproape disputa. 

Regulile erau următoarele: fiecare profesie era reprezentată de un orator ilustru. 
Oratorul trebuia să urce repede pe o treaptă a turnului şi să ţină un discurs 
elocvent şi convingător asupra motivelor pentru care profesia sa era cea mai 


importantă din societatea modernă. Oratorul trebuia să rămână în turn, până la 
sfârşitul concursului. Jurizarea era mondială, prin internet. 

Națiuni şi firme mari patronau concursul. Categoria învingătoare urma să 
primească prestigiu social, o mare sumă de bani şi indemnizaţii de la guvern. 
Odată stabilite regulile, a început concursul. Moderatorul concursului a strigat: 
„Incepeti 

Ştiţi cine a urcat mai întâi în turn? Educatorii? Nu! Reprezentantul clasei mele, a 
psihiatrilor. 

El s-a urcat în turn şi a proclamat cu toată forța plămânilor săi: „Societăţile 
moderne vor deveni o fabrică de stres. Depresia şi anxietatea sunt bolile 
secolului. Oamenii au pierdut bucuria existenţei. Mulţi renunţă să mai trăiască. 
Industria antidepresivelor şi a tranchilizantelor a devenit cea mai importantă din 
lume." Apoi oratorul a făcut o pauză. Publicul, stupefiat, asculta cu atenţie 
argumentele sale uluitoare. 

Reprezentantul psihiatrilor a încheiat: „Normal este să ai probleme. Să fii sănătos 
este ceva anormal. Ce ar fi omenirea fără psihiatri? Un azil de fiinte umane, cu o 
viaţă lipsită de calități! Pentru că trăim într-o societate bolnavă, declar că, 
împreună cu psihologii, suntem specialiştii cei mai importanţi ai societăţii!” 

Pe stadion s-a instaurat tăcerea. Mulţi dintre cei din asistenţă se priviră pe ei 
înşişi şi-şi dădură seama că nu erau veseli, erau „stresaţi", dormeau prost, se 
trezeau obosiţi, aveau o minte agitată, dureri de cap. Mii de spectatori rămaseră 
fără glas. Psihiatrii păreau imbatabili. 

În continuare, moderatorul strigă: „Următorul!" Ştiţi cine a urcat după aceea? 
Profesorii? Nu! Reprezentantul magistraţilor - al judecătorilor. 

El a urcat pe o treaptă mai înaltă şi, cu un gest îndrăzneț, a rostit vorbe care i-au 
cutremurat pe auditori: 

„Aţi văzut statisticele legate de violenţă! Nu încetează să crească. Răpirile, 
atacurile şi violenţa în trafic umplu paginile ziarelor. Agresivitatea în şcoli, 
maltratările la adresa copiilor, discriminarea rasială şi socială fac parte din viaţa 
de zi cu zi. Oamenii îşi iubesc drepturile şi-şi disprețuiesc îndatoririle." 

Auditorii clătinară capul, fiind de acord cu argumentele. Apoi, reprezentantul 
magistraţilor urmă într-un mod mai dur: „Traficul de droguri pune în mişcare la fel 
de mulţi bani ca şi petrolul. Nu avem cum să distrugem crima organizată. Dacă 
vreţi siguranţă, închideţi-vă în casele voastre, căci libertatea aparţine criminalilor. 
Fără judecători şi procurori, societatea se cangrenează. De aceea, declar că, 
sprijiniți de procurori şi de aparatul polițienesc, reprezentăm clasa cea mai 
importantă a societăţii." 

Toţi au înghiţit în sec, auzind aceste cuvinte. Ele tulburau auditorii şi ardeau 
sufletul. Dar păreau incontestabile. Alt moment de tăcere, acum şi mai prelungit. 
în continuare, moderatorul, deja acoperit de o transpiraţie rece, spuse: 
„Următorul!" 

Un alt reprezentat, mai îndrăzneţ a urcat pe o treaptă mai înaltă a turnului. Ştiţi 
cine a fost de data aceasta? Educatorii? Nu! 

A fost reprezentantul forțelor armate. El şi-a început discursul cu o voce vibrantă 
şi fără ezitare: „Oamenii dispreţuiesc valoarea vieţii. Se ucid între ei pentru te miri 
ce. 


Terorismul elimină mii de oameni. Războiul comercial ucide milioane de oameni 
prin înfometare. Specia umană s-a fărâmiţat. Naţiunile se respectă doar pentru 
economiile şi armele pe care le deţin. 

Cine doreşte pacea, trebuie să se pregătească de război. Puterea economică şi 
militară - şi nu dialogul -sunt factorii de echilibru, într-o lume alienată." 

Vorbele sale i-au şocat pe auditori, dar nu puteau fi puse la îndoială. Apoi, el a 
încheiat: „Fără forțele armate, n-ar exista siguranţă. Somnul ar fi un coşmar. De 
aceea, fie acceptaţi, fie nu, declar că oamenii forțelor armate sunt nu numai 
categoria profesională cea mai importantă, dar şi cea mai puternica." Sufletele 
auditorilor au îngheţat. Toţi au rămas stupefiați. 

Argumentele celor trei oratori erau extrem de puternice. Societatea se 
transformase într-un haos. Oamenii din toată lumea erau perplecşi şi nu ştiau ce 
atitudine să ia: dacă să aclame un orator, sau să plângă din cauza crizei în care 
se afla specia umană, care nu şi-a onorat capacitatea de a gândi. Nimeni n-a mai 
îndrăznit să urce în turn. Cu cine vor vota? 

Când toți credeau că disputa se încheiase, se auzi o discuţie la baza turnului. 
Despre cine era vorba? De data aceasta erau profesorii. Era un grup de 
învăţători, de profesori din învățământul gimnazial, liceal şi universitar. 

Stăteau sprijiniți de turn şi dialogau cu un grup de părinţi. Nimeni nu ştia ce 
făceau. Camerele de televiziune s-au fixat pe ei şi au proiectat imaginea lor pe 
un ecran mare. Moderatorul strigă ca unul dintre ei să urce pe turn. Ei refuzară. 
Moderatorul îi provocă: „Totdeauna există laşi într-o dispută." Pe stadion s-au 
auzit râsete. Au făcut glume pe seama profesorilor şi părinţilor. 

Pe când toţi gândeau că erau slabi, profesorii, stimulati de părinţi, au început să 
dezbată ideile prezentate, rămânând în acelaşi loc. Toţi îşi făceau simțită 
prezenta. 

Unul dintre profesori, privind în sus, îi spuse reprezentantului psihiatrilor: „Noi nu 
vrem să fim mai importanţi decât dumneavoastră. Vrem doar să avem condiţii ca 
să educăm emoția elevilor noştri, să formăm tineri liberi şi fericiţi, pentru ca ei să 
nu se îmbolnăvească şi să trebuiască să fie trataţi de dumneavoastră." 
Reprezentantul psihiatrilor primi, astfel, o lovitură. Apoi, un alt profesor, care se 
afla în partea dreaptă a turnului, privi spre reprezentantul magistraţilor şi-i spuse: 
„Niciodată n-am avut pretenţia de a fi mai importanţi decât judecătorii. Dorim 
doar să avem condiţii pentru a cultiva inteligenţa tinerilor noştri, făcându-i să 
iubească arta de a gândi şi să înveţe importanţa drepturilor şi îndatoririlor omului. 
în felul acesta, sperăm că niciodată nu se vor aşeza pe banca acuzaților." 
Reprezentantul magistraţilor tremură în turn. 

O profesoară din partea stângă a turnului, aparent timidă, îl privi pe 
reprezentantul forțelor armate şi vorbi într-o manieră poetică: „Profesorii din toată 
lumea nu au dorit niciodată să fie mai puternici şi nici mai importanţi decât 
membrii forțelor armate. Dorim doar să fim importanţi în inima copiilor noştri. 
Dorinţa noastră este să-i facem să înțeleagă că fiecare ființă umană nu este doar 
un număr din mulţime, ci o fiinţă de neînlocuit, un actor unic în teatrul existenţei." 
Profesoara a făcut o pauză şi a completat: „în felul acesta, ei se vor îndrăgosti de 
viaţă şi, când vor deţine controlul în societate, nu vor face niciodată războaie - fie 
războaie fizice, care produc vărsare de sânge, fie comerciale, care îi lipsesc de 


pâine pe mulţi oameni. Noi considerăm că, pentru a-şi rezolva conflictele, cei 
slabi folosesc forța, însă cei puternici folosesc dialogul. 

De asemenea, considerăm că viaţa este capodopera lui Dumnezeu - un 
spectacol ce nu trebuie întrerupt niciodată de violența umană." 

Părinţii jubilară de bucurie, la auzul acestor cuvinte. Reprezentantul sistemului 
juridic aproape căzu din turn. 

Nu se auzea nici o şoaptă în rândurile asistenţei. Lumea rămase perplexă. 
Oamenii nu-şi imaginau că simplii profesori, care trăiau în mica lume a sălilor de 
clasă, erau atât de înţelepţi. Discursul profesorilor îi clătină pe liderii 
evenimentului. 

Văzând că succesul disputei era ameninţat, moderatorul spuse cu arogantă: 
„Visători! Dumneavoastră trăiţi în afara realităţii!" Un profesor mai îndrăzneţ 
strigă plin de sensibilitate: „Dacă încetăm să visăm, murim!" 

Simţindu-se atins, organizatorul evenimentului luă microfonul şi merse mai 
departe, în intenţia sa de a-i răni pe profesori: „Cui îi pasă de profesori, în zilele 
noastre? 

Comparaţi-vă cu celelalte profesii. Dumneavoastră nu luaţi parte la reuniunile 
politice mai importante. Presa rareori publică ştiri despre profesori. Societății 
puţin îi pasă de şcoală. Uitaţi-vă la salariul pe care-l primiţi la sfârşitul lunii!" O 
profesoară îl privi şi-i spuse cu siguranţă: „Noi nu muncim doar pentru salariu, ci 
pentru dragostea copiilor voştri şi a tuturor tinerilor din lume." 

înfuriat, cel care conducea evenimentul strigă: „Profesia dumneavoastră va fi 
desființată, în societățile moderne. Vă înlocuiesc calculatoarele! Nu sunteţi demni 
să vă aflaţi în această dispută!" 

Asistenta, manipulată, trecu de partea cealaltă. Cu toţii i-au condamnat pe 
profesori. Au ridicat în slăvi educaţia virtuală. Au strigat în cor: „Calculatoare! 
Calculatoarei Gata cu profesorii!" Stadionul intră în delir, repetând aceste 
cuvinte. Profesorii nu fuseseră niciodată atât de umiliți. Loviţi de ce auzeau, au 
hotărât să abandoneze turnul. Ştiţi ce s-a întâmplat? 

Turnul s-a prăbuşit. Nimeni nu-şi închipuia, dar profesorii şi părinţii erau cei care 
susțineau turnul. Scena a fost şocantă. Oratorii au fost spitalizaţi. Profesorii au 
luat atunci altă atitudine inimaginabilă: au abandonat, pentru prima oară, sălile de 
clasă. 

Conducerea sistemului de învățământ a încercat să-i înlocuiască cu calculatoare, 
dând câte un calculator fiecărui elev. Au folosit cele mai bune tehnici multimedia. 
Ştiţi ce s-a întâmplat? 

Societatea s-a prăbuşit. Nedreptăţile şi suferința sufletească au sporit şi mai 
mult. Durerea şi lacrimile s-au intensificat. închisoarea depresiei, a fricii şi a 
anxietăţii a atins mare parte din populaţie. Violenţa şi crimele s-au înmulţit. 
Convieţuirea umană - care şi aşa era dificilă - a devenit de nesuportat. Specia 
umană gemu de durere. Exista riscul de a nu supravieţui. 

înspăimântați, toți au înțeles că nici un calculator nu reuşea să predea 
înțelepciunea, solidaritatea şi dragostea de viaţă. Publicul nu se gândise 
niciodată că profesorii stăteau la temelia profesiilor şi a tot ce este mai lucid şi 
mai inteligent în noi. Au descoperit că puţina lumină care intra în societate venea 
din inima profesorilor şi a părinţilor care-şi educau copiii, depăşind multe greutăți. 


Toţi au înțeles că societatea trăia o noapte lungă şi tulbure. Ştiinţa, politica şi 
banii nu reuşeau s-o depăşească. Şi-au dat seama că speranţa unui răsărit 
frumos stă pe umerii fiecărui tată, a fiecărei mame şi a fiecărui profesor, şi nu pe 
umerii psihiatrilor, judecătorilor, militarilor, presei... 

Nu contează dacă părinţii locuiesc într-un palat, sau într-o zonă săraca şi dacă 
profesorii predau într-o şcoală somptuoasă sau mizeră - ei sunt speranţa lumii. 
Faţă de această situaţie, politicienii, reprezentanţii celorlalte categorii 
profesionale şi patronii au făcut o şedinţă cu profesorii din fiecare oraş, al fiecărei 
națiuni. Au recunoscut că înfăptuiseră o crimă împotriva educației. Au cerut 
scuze şi i-au rugat să nu le abandoneze copiii. 

Apoi, au făcut o promisiune importantă. Au afirmat că jumătate din bugetul pe 
care-l cheltuiau cu armele, cu aparatul polițienesc şi cu industria tranchilizantelor 
şi a antidepresivelor va fi investit în educaţie. Au promis să reabiliteze 
demnitatea profesorilor şi să ofere condiţii ca fiecare copil de pe Terra să fie 
hrănit cu alimente pentru a susţine corpul şi cu cunoaştere pentru suflet. Nici 
unul nu avea să mai rămână fără carte. 

Profesorii au plâns. Au rămas mişcaţi de o asemenea promisiune. De secole 
aşteptau ca societatea să se trezească şi să vadă drama educaţiei. 

Din nefericire, societatea s-a trezit abia când mizeria socială a atins nivele 
insuportabile. Dar, cum întotdeauna au lucrat ca eroi anonimi şi întotdeauna au 
iubit fiecare copil, fiecare adolescent şi fiecare tânăr, profesorii au hotărât să se 
întoarcă în sala de clasă şi să-l înveţe pe fiecare elev să navigheze în apele 
emoției. 

Pentru prima oară, societatea a pus educaţia în centrul atenţiei. Lumina a 
început să strălucească, după o furtună îndelungată ... 

După zece ani, au apărut rezultatele şi, douăzeci de ani după aceea, toţi au 
rămas cu gura căscată. 

Tinerii nu mai renunţau la viață. Nu mai existau sinucideri. Folosirea drogurilor a 
dispărut. Aproape nu se auzea vorbind de tulburări psihice şi de violenţă. lar 
discriminarea? Ce mai era şi asta? Nimeni nu-şi mai amintea de aşa ceva. Albii îi 
îmbrăţişau cu afecţiune pe negri. Copiii evrei dormeau în casele copiilor 
palestinieni. Teama s-a dizolvat, terorismul a dispărut, iubirea a triumfat. 
închisorile au devenit muzee. Poliţiştii au devenit poeţi. Cabinetele de psihiatrie 
s-au golit. Psihiatrii au devenit scriitori. Judecătorii au devenit muzicieni. 

Procurii au devenit filozofi. lar generalii? Au descoperit parfumul florilor, au 
învăţat să-şi murdărească mâinile în grădini, ca să le cultive. 

Şi ce era cu ziarele şi televiziunile din lume? Ce ştiri publicau, ce vindeau? Au 
încetat să vândă necazuri şi lacrimi umane. Vindeau vise, anunțau speranţa ... 
Oare când va deveni realitate această poveste? Dacă toţi am visa acest vis, într- 
o zi el va înceta să mai fie doar un vis. 

Editura şi autorul permit folosirea textului „Marele Turn" pentru realizarea de 
piese de teatru în şcoli, cu scopul de a-i omagia pe părinţi şi pe dascăli, cu 
condiţia să se menţioneze sursa. (NA) 


Consideraţii finale 


În timp ce scriam finalul aceste cărţi, am simţit dorinţa să invit câţiva profesori din 
trecut, să organizez o cină pentru ei şi să le mulțumesc. De asemenea, am dorit 
să-i invit pe părinţii mei, chiar dacă nu era ziua lor, şi să le spun cât de importanți 
au fost pentru mine. Dacă aveti o dorință asemănătoare, faceți acelaşi lucru. 
Dacă nu ne pretuim rădăcinile, nu avem cum să suportăm intemperiile vieții. 
Visul poetic al reabilitării valorii educaţiei, înscris în povestea marelui turn, este 
încă un miraj în deşertul social. Atâta timp cât societatea nu se trezeşte, aş dori 
să termin această carte, aducând un omagiu părinţilor şi profesorilor. Acest 
omagiu nu este mai elocvent numai datorită limitelor mele. 


Omagiu profesorilor 


În numele tuturor elevilor din lume, vrem să vă mulțumim pentru toată dragostea 
cu care ați tratat educaţia până astăzi. Mulţi dintre voi v-aţi cheltuit cei mai fru- 
moşi ani din viaţă, unii chiar v-aţi îmbolnăvit în această sarcină dificilă. Sistemul 
social nu vă prețuieşte pe măsura importanţei voastre, dar fiţi siguri că, fără voi, 
societatea nu are nici o perspectivă, cerul nopţilor noastre nu au stele, sufletul 
nostru nu este sănătos, emoția noastră este lipsită de bucurie. 

Vă mulţumim pentru dragostea, înțelepciunea, lacrimile, creativitatea şi 
perspicacitatea voastră - în clasă şi în afara ei. Lumea poate să nu vă aplaude, 
dar cunoaşterea clară a ştiinţei trebuie să recunoască faptul că voi sunteţi 
profesioniştii cei mai importanţi ai societății. 

Domnilor profesori, vă mulțumesc foarte mult. Dumneavoastră sunteţi maeştrii 
vieții. 


Omagiu părinţilor 


În numele tuturor fiilor din lume, mulțumesc tuturor părinţilor de pe planetă pentru 
tot ceea ce au făcut pentru noi. Mulţumesc pentru sfaturile, duioşia, mustrările, 
sărutările voastre. Dragostea v-a făcut să întâmpinați pentru noi, toate riscurile 
posibile. Nu aţi dat tot ceea doreați fiecăruia dintre fii, dar aţi dat tot ceea ce 
aveati. 

Ati renunțat la visele voastre, pentru ca noi să putem visa. Aţi renunţat la 
distractțiile voastre, pentru ca noi să fim veseli. Aţi pierdut nopţi de somn, pentru 
ca noi să dormim liniștiți. Ati vărsat lacrimi, pentru ca noi să fim fericiţi, le-rtați-ne 
pentru greşelile şi, mai ales, pentru nerecunoaş-terea valorii voastre imense. 
învăţaţi-ne să fim prietenii voştri... 

Datoria pe care o avem faţă de voi nu se poate plăti. 

Vă datorăm iubirea ... 

Dragi părinți şi profesori, timpul trece şi e posibil să ne îndepărtăm unii de alţii, 
dar să nu uitaţi niciodată că nimeni nu moare, atunci când trăieşte în inima cuiva. 
Vom purta toată viaţa o frântură din fiinţa voastră, în propria noastră fiinţă. 

para Ser Feliz (Zece legi pentru a fi fericiți şi Revolucione Sua Qualidade de Vida 
Revoluţionează-ți calitatea vieţii publicate de editura Sextante. 

Absolvent al cursului post-universitar de Psihologie Socială, având cercetări în Spania în 
domeniul ştiinţelor educaţiei, este fondator al Academiei Inteligenţei, un institut care 
promovează seminalii, cursuri şi antrenamente având ca temă calitatea vieții şi 
dezvoltarea inteligenţei logice, emoţionale şi multifocale, pentru firme, liber profesionişti, 
educatori, psihologi şi public în general. 


Alte cărţi de acelaşi autor 


VOCE E INSUBSTITUIVEL 

(EŞTI DE NEÎNLOCUIT) 

Această carte vorbeşte despre dragostea de viaţă care pulsează în fiecare fiinţă umană. 
In ea povesteşte biografia voastră. Veţi descoperi fapte relevante care v-au făcut cel mai 


mare învingător din lume, cea mai curajoasă dintre ființe, care a comis cele mai multe 
nebunii din dragoste pentru viață. 

REVOLUCIONE SUA QUALIDADE DE VIDA (REVOLUȚIONAȚI-VĂ CALITATEA 
VIEȚII) 

Oamenii nu-şi dau seama de micile transformări care le distrug relaţiile, obiectivele, 
cariera, sănătatea fizică şi emoţională. Mulţi tineri observă că au probleme abia când 
devin adulți frustraţi. în această carte, veţi învăţa să vă gestionaţi gândurile, să vă 
prelucraţi pierderile, să deveniți lider de sine şi să fiţi fericit. 

DEZ LEIS PARA SER FELIZ (ZECE LEGI PENTRU A FI FERICIT) 

A fi fericit nu înseamnă a avea o viaţă perfectă. A fi fericit înseamnă a recunoaşte că 
merită să trăieşti, în ciuda tuturor provocărilor, pierderilor şi frustrărilor. Această carte 
conţine instrumente esenţiale pentru cei care doresc să găsească speranţă în durere, 
forță în teamă şi iubire în neînţelegeri. 


